ആപ്പിളിന്റെ പുതിയ3ഐഫോണുകൾ: ഇന്ത്യയിൽ എന്നെത്തും, വില, സവിശേഷതകൾ\n|13 Sep 2018 5:55 AM GMT\nആദ്യമായി രണ്ട് സിം കാർഡുകൾ ഉപയോഗിക്കാവുന്ന ഐഫോണുകൾ അവതരിപ്പിച്ച് ആപ്പിൾ. ബുധനാഴ്ച രാത്രി ഇന്ത്യന്‍സമയം 10.30-ന് കാലിഫോര്‍ണിയയിലെ ആപ്പിള് പാര്‍ക്കിലുള്ള സ്റ്റീവ് ജോബ്സ് തിയേറ്ററില് സി.ഇ.ഒ. ടിം കുക്ക് ആണ് പുതിയ ഫോണുകൾ അവതരിപ്പിച്ചത്.\nഐഫോണ് ടെൻ എസ് (iPhone XS) ഐഫോണ് ടെൻ എസ് മാക്‌സ് (iPhone XS MAX) ഐഫോണ് ടെൻ ആർ (iPhone XR) എന്നിവയാണ് പുതിയതായി അവതരിപ്പിച്ച ഫോണുകൾ. ഇസിജി എടുക്കാൻ കഴിയുന്ന ആപ്പിൾ വാച്ചും പുറത്തിറക്കി.\nആദ്യമായാണ് ഡ്യൂവൽ സിം സംവിധാനമുള്ള ഫോൺ ആപ്പിൾ പുറത്തിറക്കുന്നത്. സാധാരണ സിം ഇടാവുന്ന ഒരു സ്ലോട്ടിനൊപ്പം ഇ-സിം മാത്രം ഉപയോഗിക്കാവുന്ന ഒരു സ്ലോട്ട് ആണ് പുതിയ ഫോണുകളിൽ ഉള്ളത്. ഇന്ത്യയിൽ ഐഫോണുകൾക്ക് ഇ-സിം സേവനം നൽകുന്നത് എയർടെൽ, ജിയോ, വൊഡാഫോൺ എന്നീ കമ്പനികളാണ്.\nഇന്ത്യൻ വിപണിയിലെ വില\nരൂപയുടെ മൂല്യം റെക്കോർഡ് താഴ്ച്ചയിലായതുകൊണ്ടു തന്നെ ഇന്ത്യയിൽ ഫോണുകൾക്ക് യുഎസിലേതിനേക്കാൾ വില കൂടും.\nഐഫോൺ ടെൻ എസ്\nഇന്ത്യയിലെ പ്രാരംഭ വില 99,900 രൂപയാണ്. 64GB സ്റ്റോറേജ് ഉള്ള പതിപ്പിനാണ് ഈ വില. യുഎസിൽ ഇതിന്റെ വില 999 ഡോളർ (ഏകദേശം 71,800 രൂപ) ആണ്.\n256GB ഉള്ള ഫോണിന് 1,14,900രൂപയാണ് ഇന്ത്യയിലെ വില. യുഎസിൽ 1,149 ഡോളർ (ഏകദേശം 82,600 രൂപ)\n512GB യുടെ ഫോൺ 1,34,900 രൂപയ്ക്കാണ് ഇന്ത്യയിൽ ലഭ്യമാകുക. യുഎസിൽ 1,349 ഡോളറും (ഏകദേശം 97,000 രൂപ)\nഐഫോണ് ടെൻ എസ് മാക്‌സ്\n64GB -1,09,900 രൂപ\n256GB -1,24,900 രൂപ\n512GB -1,44,900 രൂപ\nകൂട്ടത്തിൽ ഏറ്റവും വിലക്കുറഞ്ഞത് ഐഫോൺ ടെൻ ആർ ആണ്.\n64 GB യുള്ള ഫോണിന് 76,900 രൂപയാണ്.\nഐഫോൺ ടെൻ എസ്, ഐഫോണ് ടെൻ എസ് മാക്‌സ് എന്നിവ സെപ്റ്റംബർ 28 മുതൽ ഇന്ത്യൻ വിപണിയിലെത്തും. അതേസമയം ഐഫോൺ ടെൻ ആർ ഒക്ടോബർ 26 നേ ഇന്ത്യയിലെത്തൂ. ഒക്ടോബർ 19 മുതൽ പ്രീ-ഓർഡർ തുടങ്ങും.\nസവിശേഷതകൾ (ഐഫോൺ ടെൻ എസ്)\nഓപ്പറേറ്റിംഗ് സിസ്റ്റം- ഐ.ഒ.എസ്. 12\n5.8 ഇഞ്ച് OLED സൂപ്പർ റെറ്റിന ഡിസ്പ്ലേ 1125x2234 pixels\nമൊബൈല് ഗെയ്മിങ്ങിന് ശക്തിപകരാന് എ. 12 ബയോണിക് ചിപ്പ്\n64GB, 256GB, 512GB സ്റ്റോറേജ് ഉള്ള മൂന്ന് പതിപ്പുകൾ\nസര്‍ജിക്കല് നിലവാരത്തിലുള്ള സ്റ്റെയിന്‍ലെസ് സ്റ്റീൽ ബോഡി\nവാട്ടര്, ഡസ്റ്റ് റെസിസ്റ്റന്റ്\nഗ്ലാസ് കൊണ്ടുള്ള പാനൽ\nഇൻഫ്രാറെഡ്, ഡോട്ട് പ്രൊജക്ടർ എന്നീ സാങ്കേതിക വിദ്യകളോട് കൂടിയ ഫേസ് ഐഡി\n12 എം.പി. ഡ്യുവല് ക്യാമറ\nഏഴ് എം.പി. ഫ്രണ്ട് ക്യാമറ\nകായിക പ്രകടനങ്ങൾ തത്സമയം വിശകലനം ചെയ്യാവുന്ന ക്യാമറാ സാങ്കേതികവിദ്യയായ ഹോംകോര്‍ട്ട്\nസവിശേഷതകൾ (ഐഫോണ് ടെൻ എസ് മാക്‌സ്)\n6.5 ഇഞ്ച് OLED സൂപ്പർ റെറ്റിന ഡിസ്പ്ലേ 1242x2688\nഎ. 12 ബയോണിക് ചിപ്പ്\nനീണ്ട ബാറ്ററി ലൈഫ് 64GB, 256GB, 512GB സ്റ്റോറേജ് ഉള്ള മൂന്ന് പതിപ്പുകൾ\nസവിശേഷതകള് (ഐഫോണ് ടെൻ ആർ)\n6.1 ഇഞ്ച് എല്.സി.ഡി. ഡിസ്പ്ലേ\n12 എം.പി. ക്യാമറ\nമുന് മോഡലുകളേക്കാള് വര്‍ധിച്ച ബാറ്ററിശേഷി\nലിക്വിഡ് റെറ്റിന ഡിസ്പ്ലേ\nബ്രഷ്ഡ് അലുമിനിയം ഫ്രെയിം\n64ജിബി, 128ജിബി, 256ജിബി സ്റ്റോറേജ് ഉള്ള പതിപ്പുകൾ\nApple iPhone XR price Apple iPhone XS Apple new iPhone XS Max


കന്യാസ്ത്രീ കാർമേൽ : കാരൂർ സോമൻ എഴുതുന്ന നോവൽ -4 | Malayalam UK\nകന്യാസ്ത്രീ കാർമേൽ : കാരൂർ സോമൻ എഴുതുന്ന നോവൽ -4\nAugust 08 02:03 2019 by News Desk\tPrint This Article\nപക്ഷേ വിധി തനിക്കൊപ്പമായിരുന്നു. ആ ദിവസത്തെക്കുറിച്ചോര്‍ത്തപ്പോള് ജാക്കിയുടെ മുഖത്ത് അറിയാതെ പുഞ്ചിരി വിടര്‍ന്നു. പതിവു പോലെ അന്നും അച്ഛനൊപ്പം പണിക്കു വന്നിരുന്നു. ലണ്ടനെന്ന മോഹമൊക്കെ പതിയെ മനസില് നിന്നും വാടിക്കൊഴിഞ്ഞു തുടങ്ങിയിരുന്നു. കൈയ്യിലിരുന്ന ഇഷ്ടികകയിലേക്ക് നോക്കി നില്ക്കുമ്പോഴാണ് ഒരാള് ഉറക്കെ ചുമയ്ക്കുന്ന ശബ്ദം കാതിലെത്തിയത്. അത് അച്ഛനായിരുന്നു. അച്ഛന്റെ ശരീരം വല്ലാതെ വിയര്‍ത്തിരുന്നു. തോര്‍ത്തെടുത്ത് വിയര്‍പ്പ് തുടച്ചു. അച്ഛന് അടുത്തു വന്നുനിന്ന് വിളിച്ചു. “”ജാക്കീ,” അവന് അച്ഛനെ നോക്കി. ആ മുഖത്ത് സ്‌നേഹത്തിന്റെ തെളിച്ചം. ജഗന്നാഥന് സ്‌നേഹപൂര്‍വ്വം മകനെ നോക്കി പറഞ്ഞു.\n“” നീ കഴിഞ്ഞ രാത്രി പറഞ്ഞില്ലേ വീടും പറമ്പും വച്ചാല് ബാങ്കുകള് ലോണ് തരുമെന്ന്. നീ പോയിട്ടൊന്ന് തെരക്ക്. നിന്റെ ആഗ്രഹത്തിന് ഞങ്ങള് എതിരല്ല. പോയിട്ട് വാ.\n“” ആ വാക്കുകള് കേട്ട് അച്ഛന്റെ മുഖത്തേക്ക് സന്തോഷത്തോടെ ദൃഷ്ടിയുറപ്പിച്ചു. ഉള്ളിന്റെയുള്ളില് അളവറ്റ ആനന്ദം തോന്നി. വിശ്വസിക്കാനാവാതെ നിന്ന തന്റെ തോളിലൊന്നു തട്ടി.\n“”നീ പോയി തെരക്കെടാ” അച്ഛന് പിന്നെയും പണിയില് മുഴുകി. അപ്പോള് തോന്നിയ സന്തോഷം എങ്ങനെ പറഞ്ഞറിയിക്കണമെന്നില്ലായിരുന്നു ജാക്കിക്ക്.\nnovel by karoor soman kanyasree carmel\nമേമനെകൊല്ലി : ജോൺ കുറിഞ്ഞിരപ്പള്ളി എഴുതിയ നോവൽ അദ്ധ്യായം –90\nവീൽ ചെയറിന്റെ മക്കൾ : കാരൂർ സോമൻ എഴുതിയ മിനിക്കഥ 0\nഷഹല എൻ വിളികേൾക്കുമോ : ഷഹലയുടെ അകാല വിയോഗത്തിൽ മനം ഉരുകി യുവകവി അഖിൽ മുരളി മലയാളംയുകെയിൽ എഴുതിയ കവിത 0\nകന്യാസ്ത്രീ കാർമേൽ : കാരൂർ സോമൻ എഴുതുന്ന നോവൽ -20 0\nമേമനെകൊല്ലി : ജോൺ കുറിഞ്ഞിരപ്പള്ളി എഴുതിയ നോവൽ അദ്ധ്യായം – 8 0\nകന്യാസ്ത്രീ കാർമേൽ : കാരൂർ സോമൻ എഴുതുന്ന നോവൽ -19 0\nജനൽ : ജ്യോതിലക്ഷ്മി.ആർ എഴുതിയ കഥ 0\nഗുലുമാലുകൾ വരുന്നവഴികൾ : എം . ഡൊമനിക് എഴുതിയ കഥ . 0\nമേമനെകൊല്ലി : ജോൺ കുറിഞ്ഞിരപ്പള്ളി എഴുതിയ നോവൽ അദ്ധ്യായം –70\nകന്യാസ്ത്രീ കാർമേൽ : കാരൂർ സോമൻ എഴുതുന്ന നോവൽ -18 0\n“ഹും അച്ഛൻ പോലും.താലി കെട്ടിയ ഭർത്താവിനെ ഉപേക്ഷിച്ചു ഭാര്യയുളള മറ്റൊരുത്തനെ വലവീശിപ്പിടിച്ച നിങ്ങളെ ഞാൻ അമ്മേയെന്ന് വിളിക്കുമ്പോൾ…!!! എനിക്ക് വയ്യ ഇഷ്ടമില്ലാത്തൊരാളുടെ കൂടെ ജീവിക്കാൻ” 0


ബജറ്റിൽ ഞങ്ങൾക്കൊന്നും തന്നില്ല! | kanjirappallyNEWS.com\nബജറ്റിൽ ഞങ്ങൾക്കൊന്നും തന്നില്ല!\nകാഞ്ഞിരപ്പള്ളി: കാഞ്ഞിരപ്പള്ളി പഞ്ചായത്തിലെ ഈ വർഷത്തെ ബജറ്റിലും ചിറ്റാർപുഴയ്ക്കും മിനി ബൈപ്പാസിനും അവഗണന. കഴിഞ്ഞ ദിവസം വൈസ് പ്രസിഡന്‍റ് കെ.ആർ. തങ്കപ്പൻ അവതരിപ്പിച്ച ബജറ്റിലാണ് ഫണ്ട് വകയിരുത്താത്തത്.\nടൗണിന്‍റെ മധ്യഭാഗത്തു കൂടി ഒഴുകുന്ന ചിറ്റാർപുഴ മാലിന്യങ്ങളാൽ നിറഞ്ഞു കിടക്കുകയാണ്. വെള്ളമൊഴുക്ക് നിലച്ചതോടെ മാലിന്യങ്ങൾ ചീഞ്ഞുനാറുകയാണ്. പുഴയുടെ തീരത്തുള്ള വീടുകളിലെയും ഹോട്ടലുകളിലെയും മലിനജലവും മറ്റ് അവശിഷ്ടങ്ങളും ചിറ്റാർ പുഴയിലേക്കാണ് തള്ളുന്നത്. അഞ്ചുമാസം ചിറ്റാർപുഴയിൽ ജലനിരപ്പ് കുറഞ്ഞിരിക്കും. ഈ സമയങ്ങളിൽ മാലിന്യങ്ങൾ ചിറ്റാർ പുഴയിൽ കുമിഞ്ഞു കൂടും.\nമുൻ ബജറ്റുകളിൽ ചിറ്റാർ പുഴയുടെ സംരക്ഷണത്തിനായി ബജറ്റിൽ തുക വകകൊള്ളിച്ചിരുന്നെങ്കിലും ശുചീകരണങ്ങൾ ഒന്നും നടന്നിരുന്നില്ല. ചിറ്റാർ പുഴ വേലികെട്ടി സംരക്ഷിക്കണമെന്ന് നിർദേശമുണ്ടായിരുന്നെങ്കിലും ഇതും പാലിക്കപ്പെട്ടില്ല.\nചിറ്റാർ പുഴയുടെ സൈഡിലൂടെയാണ് മിനി ബൈപ്പാസിന്‍റെ നിർമാണം തുടങ്ങിയത്. ബൈപ്പാസിന്‍റെ പകുതിയിലേറെ ഭാഗവും നിർമാണം പൂർത്തിയായി. യുഡിഎഫ് ഭരണസമിതി വിഭാവനം ചെയ്ത ബൈപ്പാസിന്‍റെ നിർമാണം തുടർന്നു വന്ന എൽഡിഎഫ് ഭരണസമിതി നിർത്തി വച്ചു. നിർമാണത്തിൽ അഴിമതിയുണ്ടന്നാണ് എൽഡിഎഫിന്‍റെ ആരോപണം. എൽഡിഎഫ് ഭരണസമിതി വിജിലിൻസിൽ പരാതിയും നൽകി. എന്നാൽ, വിജിലൻസ് അന്വേഷണം എന്തായെന്ന് ചോദിച്ചാൽ ഇരുമുന്നണികളും കൈമലർത്തും.\nഎംപി, എംഎൽഎ എന്നിവരുടെ ഫണ്ടുകൾ ഉൾപ്പെടെ 1.10 കോടി രൂപയാണ് ബൈപ്പാസിനായി ഇതുവരെ ചെലവഴിച്ചിരിക്കുന്നത്. ഈ തുകയുടെ നിർമാണം നടന്നിട്ടില്ലായെന്നാണ് ആരോപണം. മിനി ബൈപ്പാസ് യാഥാർഥ്യമാകുകയായിരുന്നുവെങ്കിൽ കാഞ്ഞിരപ്പള്ളി ടൗണിലെ വൻ ഗതാഗതക്കുരുക്കിന് ഒരു പരിധി വരെ പരിഹാരമായേനെ. എന്നാൽ, ബജറ്റിൽ തുക വകകൊള്ളിക്കാത്തതുമൂലം ഈ വർഷവും മിനി ബൈപ്പാസിന്‍റെ നിർമാണം പൂർത്തിയാകില്ലെന്ന് ഉറപ്പായി.


Sudinam Online | Malayalam news website from Kannur News Paper Sudinam Kannur മത്സ്യബന്ധന കപ്പലിലിടിച്ച് രണ്ടു പേര് മരണപ്പെട്ടു – Sudinam Online | Malayalam news website from Kannur News Paper Sudinam Kannur.\nമത്സ്യബന്ധന കപ്പലിലിടിച്ച് രണ്ടു പേര് മരണപ്പെട്ടു\nആലപ്പുഴ : മത്സ്യബന്ധന ബോട്ട് കപ്പലിലിടിച്ച് രണ്ട് മത്സ്യത്തൊഴിലാളികള് മരണപ്പെട്ടു. മൂന്നു പേരെ പേരെ കാണാതായി. കോവില്‍ത്തോട്ടം സ്വദേശി ജസ്റ്റിന്, പുത്തന്‍തുറ സ്വദേശി സേവ്യര് എന്നിവരാണ് മരിച്ചത്. കൊല്ലം നീണ്ടകരയില് നിന്ന് ഏഴു പേരുമായി മത്സ്യബന്ധനത്തിന് പോയ ഡോണ്1 എന്ന ബോട്ടാണ് പുലര്‍ച്ചെ മൂന്നു മണിയോടെ ചേര്‍ത്തല മനക്കോടം ഭാഗത്ത് അപകടത്തില് പെട്ടത്. അപകടത്തില് ബോട്ട് പൂര്‍ണ്ണമായും തകര്‍ന്ന് മുങ്ങി. ജസ്റ്റിന്, സേവ്യര് എന്നിവരുടെ മൃതദേഹങ്ങള് കരയിലെത്തിച്ചു. പരിക്കുകളോടെ രക്ഷപെട്ട മൈക്കിള്, ജോസഫ് എന്നിവരെ ആലപ്പുഴ മെഡിക്കല് … Continue reading "മത്സ്യബന്ധന കപ്പലിലിടിച്ച് രണ്ടു പേര് മരണപ്പെട്ടു"\nPublished On:Mar 1, 2012 | 5:00 am\nആലപ്പുഴ : മത്സ്യബന്ധന ബോട്ട് കപ്പലിലിടിച്ച് രണ്ട് മത്സ്യത്തൊഴിലാളികള് മരണപ്പെട്ടു. മൂന്നു പേരെ പേരെ കാണാതായി. കോവില്‍ത്തോട്ടം സ്വദേശി ജസ്റ്റിന്, പുത്തന്‍തുറ സ്വദേശി സേവ്യര് എന്നിവരാണ് മരിച്ചത്. കൊല്ലം നീണ്ടകരയില് നിന്ന് ഏഴു പേരുമായി മത്സ്യബന്ധനത്തിന് പോയ ഡോണ്1 എന്ന ബോട്ടാണ് പുലര്‍ച്ചെ മൂന്നു മണിയോടെ ചേര്‍ത്തല മനക്കോടം ഭാഗത്ത് അപകടത്തില് പെട്ടത്. അപകടത്തില് ബോട്ട് പൂര്‍ണ്ണമായും തകര്‍ന്ന് മുങ്ങി.\nജസ്റ്റിന്, സേവ്യര് എന്നിവരുടെ മൃതദേഹങ്ങള് കരയിലെത്തിച്ചു. പരിക്കുകളോടെ രക്ഷപെട്ട മൈക്കിള്, ജോസഫ് എന്നിവരെ ആലപ്പുഴ മെഡിക്കല് കോളജ് ആശുപത്രിയിലും പ്രവേശിപ്പിച്ചു. കാണാതായ ക്ലീറ്റസ്, ബെര്‍ണാഡ്, സന്തോഷ് എന്നിവര്‍ക്കായി തെരച്ചില് തുടരുകയാണ്. ബോട്ടനിടിച്ച കപ്പലിനെയും തീരദേശ സേനയും നാവികസേനയും തെരയുകയാണ്. കൊല്ലം, എറണാകുളം ജില്ലാ കലക്ടര്‍മാരുടെ നേതൃത്വത്തിലാണ് രക്ഷാപ്രവര്‍ത്തനം നടക്കുന്നത്.\nമരിച്ചവരുടെ കുടുംബങ്ങള്‍ക്ക് 5000 രൂപവീതവും പരിക്കേറ്റവര്‍ക്ക് 2000 രൂപവീതവും സര്‍ക്കാര് അടിയന്തര ധനസഹായം പ്രഖ്യാപിച്ചു. സംഭവത്തെക്കുറിച്ച് അന്വേഷണം നടത്തുമെന്ന് മുഖ്യമന്ത്രി ഉമ്മന്‍ചാണ്ടി പറഞ്ഞു. അതിനിടെ രക്ഷാപ്രവര്‍ത്തനം വൈകിയെന്ന് ആരോപിച്ച് രോഷാകുലരായ മത്സ്യത്തൊഴിലാളികള് തോട്ടപ്പള്ളി ഫിഷിങ് ഹാര്‍ബര് ഉപരോധിച്ചു. കൊല്ലം ജില്ലാ കലക്ടറുടെ വാഹനവും തടഞ്ഞുവെച്ചു.


ലിംഗഭാഗത്തേയ്ക്കുള്ള രക്തപ്രവാഹം വര്‍ദ്ധിയ്ക്കാന് | How To Boost Blood Circulation Below Your Belt - Malayalam BoldSky\n| Updated: Saturday, March 18, 2017, 9:53 [IST]\nരക്തപ്രവാഹം ശരീരത്തിന്റെ എല്ലാ അവയവങ്ങളുടേയും പ്രവര്‍ത്തനത്തിന് അത്യാവശ്യമാണ്. ആവശ്യത്തിന് രക്തം ലഭിയ്ക്കാത്തത് അവയവപ്രവര്‍ത്തനങ്ങളെ തകരാറിലാക്കും.\nലൈംഗികാവയവങ്ങളുടെ കാര്യത്തിലും ഇത് ഏറെ പ്രസക്തമാണ്. സ്ത്രീ, പുരുഷ ലൈംഗികാവയവങ്ങളിലേയ്ക്കുള്ള രക്തപ്രവാഹം സെക്‌സ് സംബന്ധമായ അവയവങ്ങളുടെ പ്രവര്‍ത്തനങ്ങള്‍ക്ക് ഏറെ അത്യാവശ്യം.\nപുരുഷന്മാരുടെ കാര്യത്തില് ഉദ്ധാരണത്തിന് നല്ല രക്തപ്രവാഹം ഏറെ അത്യാവശ്യമാണ്. ലിംഗഭാഗത്തേയ്ക്കുള്ള രക്തപ്രവാഹം വര്‍ദ്ധിപ്പിയ്ക്കാനുള്ള ചില വഴികളെക്കുറിച്ചറിയൂ, മികച്ച ഉദ്ധാരണത്തിന് വെണ്ടയ്ക്ക പ്രയോഗം!!\nവ്യായാമം വളരെ പ്രധാനം. ഇതിന് ജിമ്മില് പോയി മറിയണമെന്നല്ല, ഉദ്ദേശിയ്ക്കുന്നത്. നടക്കുക, ഓടുക പോലുളള വ്യായാമങ്ങളും ഈ ഗുണം നല്‍കും.\nചില പ്രത്യേക ഭക്ഷണങ്ങള് ലൈംഗികാവയവത്തിലേയ്ക്കുള്ള രക്തപ്രവാഹം വര്‍ദ്ധിപ്പിയ്ക്കാന് സഹായിക്കും. വെളുത്തുള്ളി, മുളക്, സവാള, ചൂരമത്സ്യം എന്നിവയെല്ലാം ഏറെ ഗുണകരമാണ്.\nസ്‌ട്രെസ് ലൈംഗികമായ ആരോഗ്യം നശിപ്പിയ്ക്കുന്ന ഒരു ഘടകമാണ്. ഇത് ബിപി വര്‍ദ്ധിപ്പിയ്ക്കും. രക്തപ്രവാഹം കുറയ്ക്കും. സ്‌ട്രെസ് കുറയ്ക്കാനുള്ള വഴികള് ചിന്തിയ്ക്കുക.\nലിംഗഭാഗത്ത് മസാജ് ചെയ്യുന്നത് ഏറെ നല്ലതാണ്. ഇത് ആ ഭാഗത്തേയ്ക്കുള്ള രക്തപ്രവാഹം വര്‍ദ്ധിപ്പിയ്ക്കും.\nശതാവരി പോലുള്ള ചില ആയുര്‍വേദ മരുന്നുകളുണ്ട്, ലിംഗഭാഗത്തേയ്ക്കുള്ള രക്തപ്രവാഹം വര്‍ദ്ധിപ്പിയ്ക്കുന്നവ. ഇവ പരീക്ഷിയ്ക്കാം. ഡോക്ടറുടെ ഉപദേശപ്രകാരം ചെയ്യുന്നതാണ് നല്ലത്.\nപെല്‍വിക് വ്യായാമങ്ങള് ലിംഗഭാഗത്തേയ്ക്കുള്ള രക്തപ്രവാഹം വര്‍ദ്ധിപ്പിയ്ക്കുന്നവയാണ്. ഇവ ശീലമാക്കുക.\nആക്ടീവ് സെക്‌സ് ലൈഫ് ലൈംഗികാരോഗ്യത്തിന് അത്യാവശ്യമാണ്. ഈ മാര്‍ഗം സ്ത്രീയ്ക്കും പുരുഷനും ഒരുപോലെ ഗുണം ചെയ്യും.\nHow To Boost Blood Circulation Below Your Belt, Read more to know about,


ദുരിതാശ്വാസ പ്രവർത്തനങ്ങൾക്ക് സഹായവുമായി "ഒരു കൈ തരാം" മ്യൂസിക് വീഡിയോ - Janayugom Online\nHome / News / Kerala / ദുരിതാശ്വാസ പ്രവർത്തനങ്ങൾക്ക് സഹായവുമായി “ഒരു കൈ തരാം” മ്യൂസിക് വീഡിയോ\nKerala Most Trending Music News Entertainment\nദുരിതാശ്വാസ പ്രവർത്തനങ്ങൾക്ക് സഹായവുമായി “ഒരു കൈ തരാം” മ്യൂസിക് വീഡിയോ\nPosted on September 04, 2018, 9:55 pm\nകൊച്ചി: പ്രളയത്തിന്റെ തീവ്രത എടുത്തു കാട്ടുന്ന മ്യൂസിക് വീഡിയോ മ്യൂസിക്247ന്റെ യൂട്യൂബ് ചാനലിൽ റിലീസ് ചെയ്തു. ഹരിനാരായണൻ ബി കെ ഗാനരചന നിർവഹിച്ച “ഒരു കൈ തരാം” എന്നു തുടങ്ങുന്ന ഈ ഗാനം ദുരിതബാധിതമായ കേരളത്തിനുള്ള ഒരു സാന്ത്വന ഗീതമാണ്. ദുരിതാശ്വാസ പ്രവർത്തനങ്ങളിൽ ഏർപ്പെട്ട എല്ലാർക്കുമായി സമ്മർപ്പിക്കുന്ന ഈ ഗാനം നമ്മൾ നടന്നു പോയ ദുരന്തങ്ങളെയും ഇനി അതിജീവിക്കേണ്ട കാലത്തേയും കുറിച്ചുള്ള ഓർമ്മപ്പെടുത്തൽ കൂടിയാണ്.\nമ്യൂസിക് വീഡിയോയെ കുറിച്ച് ഹരിനാരായണൻ ബി കെ പറയുന്നു, “നമ്മൾ കലാകാരന്മാർക്ക് നമ്മുടെ കല കൊണ്ട് എന്ത് ചെയ്യാൻ പാട്ടും എന്നുള്ള ചിന്തയിൽ നിന്നാണ് ഇങ്ങനൊരു ആൽബം ഉണ്ടായത്. ഈ വീഡിയോ ഒരു വട്ടമെങ്കിലും കാണുക. ഒരാൾക്കെങ്കിലും യൂട്യൂബ് ലിങ്ക് ഷെയർ ചെയ്യുക. അതിലൂടെ ഇതിൽ നിന്നും കിട്ടുന്ന തുക മുഖ്യമന്ത്രിയുടെ ദുരിതാശ്വാസ നിധിയിലേക്ക് നൽകും.”\nഈ മ്യുസിക്ക് വീഡിയോയുടെ സംവിധാനം നിർവഹിച്ചിരിക്കുന്നത് പി.എ ബിപിനും വീഡിയോയുടെ ആശയം പി കെ രാജേഷ് കുമാറുമാണ്. പ്രവീൺ മംഗലത്ത് ആണ് ചിത്രസംയോജനം. പുതുമുഖ ഗായകൻ അഭിനവ് സജീവ് പാടിയ ഗാനത്തിന് കെ ജെ ജോമോനാണ് സംഗീത സംവിധാനം നിർവഹിച്ചിരിക്കുന്നത്. മ്യൂസിക് വീഡിയോ നിർമ്മിച്ചിരിക്കുന്നത് കണ്ണൻ സജീവാണ്.\n“ഒരു കൈ തരാം” മ്യൂസിക് വീഡിയോ യൂട്യൂബിൽ കാണാൻ:\nഒച്ച് ശല്യം മൂലം ഉറങ്ങാത്ത നാട്\nവസുന്ധരെയുടെ പരിപാടി കെങ്കേമമാക്കാന് അധ്യാപകര്‍ക്ക് വിചിത്ര നിര്‍ദ്ദേശങ്ങള്\nമകന് ഖത്തറിലെ ജയിലിലെന്ന്; രക്ഷിക്കണമെന്ന അപേക്ഷമായി മാതാപിതാക്കള്\nMenon / Aug 22\nമഴ ചതിച്ചില്ല; സ്കൂള് വിട്ട് അല്‍പ്പസമയത്തിനകം കെട്ടിടം തകര്‍ന്നു വീണു, ഒഴിവായത് വന് ദുരന്തം


ഒരു മഴക്കാറ്റ് വന്നെന് ജനവാതില് ചാരിയപ്പോള് നീയാണ് വന്നത് തുറന്നിട്ടത്...... പിന്നെ കാലമൊരുപാട് നമ്മള് ജനാലയിലൂടെ പുറം കാഴ്ചകള് കണ്ടു. തീവണ്ടിയുടെ ചൂളം വിളിക്കിടയില് രാത്രി കനക്കുകയായിരുന്നു. പൂജയ്ക്കെടുക്കാത്ത പുഷ്പങ്ങള് ആ രാവില് പൂക്കുകയായിരുന്നു. എന്റെ അര്‍ദ്ധ മയക്കത്തില് എങ്ങോ വെച്ച് നീ വണ്ടിയില് നിന്നും അപ്രത്യക്ഷനായി. പിന്നെ മഴചാറല് ഉള്ള പുലരിയില് നനഞ്ഞു ഞാനും എങ്ങോ...\nപിന്നെ വ്യഥകളില് സ്വപ്നങ്ങളില് സന്തോഷങ്ങളില് കാലം നിശ്ശബ്ധമായോഴുകുന്നു... ഓര്‍മ്മചെപ്പിലെ കുന്നി മണികള് പെരുകുന്നു.. പിന്നെയും ഒരു ജാലകത്തിനപ്പുറം നാമൊന്നിക്കുന്നു. അകലെ മന്ദം നടന്നകലുന്ന കൊലുസിന്റെ കൊഞ്ചലില് എന്തോ ഒന്ന് നീ കണ്ടെത്തുന്നു. പ്രണയം പോലെ എന്തോ ഒന്ന്....നിന്റെ പരതുന്ന മിഴികളില് കാത്തിരിപ്പിന്റെ വേദന....കണ്‍കോണിലെ തിളക്കത്തില് കണ്ടെത്തലിന്റെ ആനന്ദം....ആരോടും പറയാതെ... ആരും അറിയാതെ....എന്റെ ചോദ്യങ്ങള്‍ക്ക് ഉത്തരം ഒന്ന് മാത്രമായിരുന്നു നിനക്കെന്നും..."സ്നേഹം ഒരു ശീലമാണെടാ... അത് തിരിച്ചു കിട്ടണമെന്ന് പ്രതീക്ഷിക്കരുത്...ജീവിക്കാനൊരു രസം വേണ്ടേ?"\nപിന്നെ കവിതയുടെ നാളുകള്.. പിയാനോയുടെ നാളുകള്. ലൂയിസ് ബാങ്ക്സ് ഒരു ലഹരിയായിരുന്നു നിനക്ക്. ഒത്തിരി ദൂരം നീ മുന്നോട്ടു പോകുന്നു. സ്വപ്നങ്ങളില്. പക്ഷെ സ്വപ്നങ്ങളിലും യാഥാര്‍ത്യത്തെ നീ കൈവിട്ടില്ല. അതിജീവനത്തിന്റെ ആനന്ദം.\nജാലകത്തിലൂടെ നാം പിന്നെയും പലതും....സ്വപ്‌നങ്ങള് കൈവെള്ളയിലൂടെ ഒഴുകി മാറുന്നതും...വേനല്‍കാറ്റില് അപ്പൂപ്പന് താടി പോലെ പറന്നു പറന്ന് എങ്ങോ.....\nവീണ്ടും ജനുവരിയുടെ ഒരു തണുത്ത വെളുപ്പാന് കാലത്ത് കൈവീശി നീയകലുമ്പോള് ബാക്കിയാവുന്നതെന്താണ്?\nഎവിടെയോ കാലത്തിന്റെ കൈവഴിയില് നാം കാണുമ്പോള് കാലം എന്തെന്തു മാറ്റങ്ങള് നമ്മില് വരുത്തിയിരിക്കും? അന്ന് നമ്മള് എന്ത് പറഞ്ഞാവും ചിരിക്കുക? അന്ന് നാം ചിരിക്കാന് മറന്നിരിക്കുമോ? ഏതു അലയൊലിയാവും പശ്ചാത്തലമാകുക? അപ്പോള് ആലിലകള് കാറ്റത്ത് വിറയ്ക്കുകയായിരിക്കാം... ബോധി വൃക്ഷത്തിന്റെ ഇലകള്.....\nPosted by Rishi at 3:08 PM 1 comments Links to this post\nഞാന് / നീ\nസ്വപ്നങ്ങളും സ്വര്‍ണ മന്ദാരങ്ങളും പൂക്കുന്ന പച്ചപ്പ് നിറഞ്ഞ താഴ്വരകളിലെയ്ക്ക് നമുക്ക് നടക്കാന് ഇറങ്ങാം. അവിടെ ആകാശം നമുക്ക് കുട പിടിക്കും. നമ്മുടെ സ്വപ്നങ്ങളില് തേനിന്റെ മധുരവും ഡിസംബറിന്റെ കുളിരുമുണ്ടാകും. നമ്മുടെ ദാഹം അകറ്റാന് തെളിനീരരുവി ഉണ്ടാകും. വിശപ്പകറ്റാന് തുടുത്ത മുന്തിരികള് ഉണ്ടാകും. അതിന്റെ ലഹരിയില് നമുക്ക് സ്വപ്നം കണ്ടു മയങ്ങാം. ഉറക്കമുണര്‍ന്നു നമുക്ക് കൈകോര്‍ത്തു ഏകാന്തതയിലൂടെ നടക്കാം. അപ്പോള് നമുക്ക് സ്വപ്‌നങ്ങള് കൈമാറാം. എനിക്ക് നീയും നിനക്ക് ഞാനും മാത്രമുള്ള ആ വിജനതയില് നാം രണ്ടു പക്ഷികള്. വെള്ള ചിറകുകള് വീശി സ്വപ്നങ്ങളുടെ ആകാശത്തേയ്ക്ക് നമുക്ക് ചിറകടിച്ചുയരാം. ആകാശത്തിനും ഭൂമിക്കും മദ്ധ്യേ നിന്റെ ഹൃദയ ചഷകതിലെയ്ക്ക് ഞാനെന്റെ പ്രണയ പീയുഷം പകര്‍ന്നു തരും...\nഎന്റെ ചിറകുകള് തളരുന്നത് ഞാനറിയുന്നു. താഴ്വരയിലെ ഊഷര ഭൂമിയില് തളര്‍ന്നു തകര്‍ന്നു ഞാന് ഉന്നതങ്ങളിലെയ്ക്ക് നോക്കി. എന്റെ ഹൃദയവും കവര്‍ന്നു എങ്ങാണ് നീ പോയ്‌മറഞ്ഞത്?\nനീ / ഞാന്\nനിന്റെ സ്വപ്നങ്ങളിലേയ്ക്ക് നീയാണെന്നെ വലിച്ചിഴച്ചത്. എന്റെ മൌനത്തെ പ്രണയമായ് നീ തെറ്റിദ്ധരിച്ചത് എന്റെ കുറ്റമാണോ? പച്ച പുതച്ച താഴ്വരകളിലെയ്ക്ക് ഒറ്റയ്ക്ക് പോകാന് എനിക്ക് ഭയമായിരുന്നു. അപ്പോള് നീയെന്നെ അങ്ങോട്ട് ക്ഷണിച്ചു. അവിടെ വെച്ച് ഞാന് ആനന്ദിച്ചത് നിന്റെ സാമീപ്യതിലല്ല താഴ്‌വരയുടെ സൌന്ദര്യതിലാണ്. ആകാശത്തിന്റെ ഉന്നതിയിലേയ്ക്കു നീയെന്നെ കൊണ്ട് പോയി. ഒരു സഞ്ചാരിയാവാന് കൊതിച്ച എനിക്ക് നീ വഴികാട്ടി ആയിരുന്നു. നിന്റെ സ്വപ്നങ്ങളില് എന്നും നീ പ്രണയത്തിന്റെ മുഷിപ്പ് കലര്‍ത്തി. ആകാശത്തിനും ഭൂമിക്കും മദ്ധ്യേ വെച്ച് നിന്റെ ചിറകുകള് നീയെനിക്ക് മുറിച്ചു നല്‍കി. അത് ഞാന് വേണ്ടെന്നു പറഞ്ഞെങ്കിലും. താഴ്വരയിലെ ഊഷര ഭൂവില് ചിറകറ്റു കിടക്കുന്നത് നിന്റെ തന്നെ വിഡ്ഢിത്തം കൊണ്ടാണ്. അതിനെന്നെ പഴിക്കുന്നതെന്തിനു? കൂടുതല് ഉയരങ്ങളിലേയ്ക്ക് പറക്കാന് എനിക്കിപ്പോള് നിന്റെ ചിറകുകള് കൂടിയുണ്ട്. നന്ദി. ഇനിയൊരിക്കലും നാം തമ്മില് കാണാതിരിക്കട്ടെ. അല്ലെങ്കിലും പച്ച നിറഞ്ഞ താഴ്വരകളിലോ ആകാശ മേഘങ്ങള്‍ക്കിടയിലോ ഇനിയൊരിക്കലും നിനക്ക് വരാനാവില്ലഎന്നെനിക്കറിയാം.\nPosted by Rishi at 9:38 AM3comments Links to this post\nPosted by Rishi at 8:08 AM 1 comments Links to this post\nഒരു കാലത്ത് അയാള്‍ക്ക് കണ്ണുകളാല് കാണുകയും കാതുകളാല് കേള്‍ക്കുകയും നാവിനാല് സംസാരിക്കയും ചെയ്യാമായിരുന്നു. അതുകൊണ്ട് ഇടതു നിന്നും വലതു നിന്നും പിന്നില് നിന്നും മുന്നില് നിന്നും അയാള് കല്ലേറുകള് ഏറ്റു വാങ്ങി. ഏറു കൊണ്ട് ശരീരവും മനസ്സും തളര്‍ന്നപ്പോള് അയാള് കണ്ണുകളും കാതുകളും കുത്തിപ്പൊട്ടിക്കുകയും നാവരിഞ്ഞു കളയുകയും ചെയ്തു. അപ്പോള് അയാള്‍ക്ക് ഏറെ സ്തുതിപാടകര് ഉണ്ടായി. അയാളുടെ ശരീരം കൊഴുത്തു. അപ്പോള് അയാളുടെ മനസ്സാക്ഷിയില് പുഴുക്കള് നുരയ്ക്കുകയായിരുന്നു.\nPosted by Rishi at 11:35 AM 1 comments Links to this post\nജീവിക്കാന് ഒരു കാരണം ഉണ്ടായിരിക്കണം. ചെയ്യുവാന് എന്തെങ്കിലും ഉണ്ടായിരിക്കുക. സ്നേഹിക്കുവാനും സ്നേഹിക്കപ്പെടുവാനും ആരെങ്കിലും ഉണ്ടായിരിക്കുക. പ്രതീക്ഷിക്കുവാന് എന്തെങ്കിലും ഉണ്ടായിരിക്കുക.\nഇവയോന്നുമേ ഇല്ലായെങ്കില്.... അല്ലെങ്കില് ഇവയോന്നുമേ കണ്ടെത്താന് ആകുന്നില്ല എങ്കില് ..... ഇടപ്പള്ളി ആത്മഹത്യ ചെയ്തു, മറ്റു പലരും പല കാലങ്ങളില് പലതിലും അഭയം തേടി.\nഇതേ പ്രശ്നത്തെ നേരിടുന്ന 80 കളുടെ അവസാനത്തെ സ്കോട്ടിഷ് യുവത്വത്തിന്റെ കഥയാണ് സംവിധായകന് ഡാനി ബോയേല് പറയുന്നത്. ഇതേ പേരിലുള്ള ഇര്‍വിന് വെല്‍ഷിന്റെ പ്രസിദ്ധ നോവലിന്റെ ചലച്ചിത്ര ആവിഷ്കരണം. ഡാനി ബോയെലിന്റെ ബെസ്റ്റ് വര്‍ക്ക് എന്ന് ഞാന് പറയും. ഇതിന്റെ പോസ്റ്റര് ആയിരുന്നു റസൂല് പൂക്കുട്ടിയുടെ ഫിലിം ഇന്സ്ടിടുറ്റ് കാലഘട്ടത്തില് ഹോസ്റ്റല് മുറിയുടെ ഭിത്തിയില് ഉണ്ടായിരുന്നത്. നന്ദി റസൂല്. ഈ ചിത്രത്തെ കുറിച്ച ആദ്യം ഞാന് കേട്ടത് താങ്കളുടെ ഏതോ അഭിമുഖത്തില് നിന്നുമാണ്.\nസന്മാര്‍ഗതിന്റെ മുഷിപ്പന് കണ്ണട കൊണ്ട് നോക്കിയാല് ഇതൊരു വൃത്തികെട്ട പടം ആണ്. മയക്കു മരുന്നുകളിലും ലൈംഗികവും സാമൂഹികവും ആയ സകല വിധ ആരാജകത്വതിലും അഭയം തേടുന്ന, വൃത്തികെട്ട ഭാഷ സംസാരിക്കുന്ന ഒരു കൂട്ടം യുവത്വത്തിന്റെ കഥ. അത് നോവലിനോട് അങ്ങേയറ്റം നീതി പുലര്‍ത്തികൊണ്ട് അവതരിപ്പിക്കാന് ആയി എന്നിടത്താണ് സംവിധായകന്റെ വിജയം. സാഹിത്യവും സിനിമയും രണ്ടു വ്യത്യസ്ത കലാ രൂപങ്ങളാണ്. ഒരു നോവലിനെ അതും psychedelic ചിന്തകളും കാഴ്ചകളും കൊണ്ട് നിറഞ്ഞു നില്‍ക്കുന്നൊരു നോവലിനെ അഭ്ര പാളിയിലെയ്ക്ക് പറിച്ചു നടുക എന്നത് ഒരു വമ്പന് വെല്ലുവിളിയാണ്\nനായകനായ മാര്‍ക്ക് രേന്റോന് ആണ് കഥ പറയുന്നത്. സെക്യൂരിറ്റി ഗാര്‍ഡ്കളുടെ പിടിയില് നിന്നും രക്ഷപ്പെടാന് മരണ പാച്ചില് നടത്തുന്ന നായകന്റെയും കൂട്ടുകാരന്റെയും ഓട്ടത്തില് നിന്നുമാണ് കഥ തുടങ്ങുന്നത്. ഓട്ടത്തിനിടയില് കഥ പറഞ്ഞു തുടങ്ങുകയാണ്.\nChoose Life. Chooseajob. Chooseacareer. Chooseafamily. Chooseaf**king big television, choose washing machines, cars, compact disc players and electrical tin openers. Choose good health, low cholesterol, and dental insurance. Choose fixed interest mortgage repayments. Chooseastarter home. Choose your friends. Choose leisurewear and matching luggage. Chooseathree-piece suit on hire purchase inarange of f**king fabrics. Choose DIY and wondering who the fuck you are on Sunday morning. Choose sitting on that couch watching mind-numbing, spirit-crushing game shows, stuffing f**king junk food into your mouth. Choose rotting away at the end of it all, pissing your last inamiserable home, nothing more than an embarrassment to the selfish, f**ked up brats you spawned to replace yourselves. Choose your future. Choose life... But why would I want to doathing like that? I chose not to choose life. I chose somethin' else. And the reasons? There are no reasons. Who needs reasons when you've got heroin?\nജീവിതം തെരഞ്ഞെടുക്കുക. ജോലി തെരഞ്ഞെടുക്കുക, കുടുംബം തെരഞ്ഞെടുക്കുക, ഭാവി തെരഞ്ഞെടുക്കുക... ജീവിതം മുഴുവന് തെരഞ്ഞെടുപ്പുകളുടെതാണ്. എന്തുകൊണ്ട് ഞാനത് ചെയ്യണം? ഞാന് മറ്റു ചിലത് തെരഞ്ഞെടുത്തു. ഞാന് ഒന്നുമേ തെരഞ്ഞെടുക്കേണ്ട എന്നത് തെരഞ്ഞെടുത്തു. കാരണം? കാരണം ഒന്നുമില്ല. ഹെറോയിന് കിട്ടിക്കഴിഞ്ഞാല് ആര്‍ക്കാണ് അതിനു കാരണം വേണ്ടത്?\nഎല്ലാ കാലത്തെയും യുവത്വത്തിന്റെ പ്രശ്നങ്ങളെ, അവരുടെ വഴിവിട്ടതെന്നു സമൂഹം കാണുന്ന ചിന്തകളെ ഒരുപാട് മോനോലോഗുകളിലൂടെ നാം കേള്‍ക്കുന്നുണ്ട് ചിത്രത്തില് ഉട നീളം.\nഅവരുടെ ജീവിത ശൈലി, പലതരം കാഴ്ചകളിലൂടെ നാം കാണുകയാണ്. സാമൂഹികമോ കുടുംബ പരമോ ആയ ബന്ധങ്ങളില് നിന്നും തീര്‍ത്തും പിന് വലിഞ്ഞു, മയക്കു മരുന്നുകളുടെ മാത്രമായൊരു സ്വപ്ന ലോകത്തില് ജീവിക്കുന്നൊരു കൂട്ടം. അവര്‍ക്ക് അവരുടെതായ കാരണങ്ങള് ഉണ്ടതിന്. പല ഘട്ടങ്ങളിലും നമുക്ക് തന്നെ നിഷേധിക്കാന് ആവാത്ത കാരണങ്ങള്.\nനായകന് ഒരു ഘട്ടത്തില് സാധാരണ ജീവിതത്തിലേയ്ക്ക് തിരിച്ചു പോകാനൊരു ശ്രമം നടത്തുന്നു. എന്നാല് അങ്ങനെ ഒരു ജീവിതത്തിന്റെ സമ്മര്‍ദം താങ്ങാന് ആവാതെ മായ ലോകത്തിന്റെ മാളത്തിലേയ്ക്ക് അയാള് തിരിച്ചു പോകുന്നു. അവരുടെ മാളത്തില് മുട്ടിലിഴയുന്നൊരു പിഞ്ചു കുഞ്ഞ്, തികഞ്ഞ അവഗണന മൂലം മരണപ്പെടുന്നു. തുടര്‍ന്നുണ്ടാകുന്ന മാനസിക സമ്മര്‍ദ്ധവും നൈരാശ്യവും മൂലം ഒരു പലതിലും അഭയം തേടുന്ന അയാള് മയക്കു മരുന്നുകളില് നിന്നും രക്ഷപ്പെടാന് ആത്മാര്‍ഥമായി ശ്രമിക്കയും പരാജയപ്പെടുകയും ആണ്. അയാള് മയക്കു മരുന്നിന്റെ ഓവര് ഡോസ് മൂലം മരണത്തില് നിന്നുംകഷ്ടിച്ചു രക്ഷപ്പെട്ടു വീട്ടില് എത്തുന്നു. തുടര്‍ന്ന് അയാള് കാണുന്ന hallucination ഉണ്ട്. ചിത്രത്തിലെ ഏറ്റവും haunting ആയ സീന് ആണത്.\nകഥാപാത്രങ്ങള് ഓരോരുത്തരായി നശിക്കുകയാണ്. മയക്കു മരുന്നുകളുടെ ലോകത്തില് നിന്നും പതിയെ രക്ഷപ്പെടുന്ന നായകന്‍റെ മുന്‍പില് വല്ലാത്തൊരു ചോദ്യം: ഇനിയെന്ത്?\nഅയാള് ലണ്ടനില് പോയി ഒരു സാധാരണ ജീവിതം ആരംഭിക്കുന്നു. അയാള് അപ്പോളും അസ്വസ്ഥനാണ്. ഭൂത കാലം അയാളെ സുഹൃത്തുക്കളുടെ രൂപത്തില് പിന്തുടരുകയാണ്. അയാള്‍ക്ക് അവരെ ഒഴിവാകാന് ആവുന്നില്ല. ഒടുവില് ഒരു ഹെറോയിന് കച്ചവടത്തിലെ തുകയുമായി കൂട്ടുകാരില് നിന്നും രക്ഷപ്പെട്ടു ആദ്യ സീനില് നിഷേധിക്കുന്ന ഒരു ജീവിതം തന്നെ തെരഞ്ഞെടുക്കാന് അയാള് പോകുകയാണ്.\nകഥ പറയുന്നതാണ് സിനിമ ആസ്വാദനം എന്ന് ഞാന് വിശ്വസിക്കുന്നില്ല. മുകളില് പറഞ്ഞതൊരു സംഗ്രഹം മാത്രമാണ്. 'Trainspotting' കാഴ്ചയുടെ സിനിമ ആണ്.\nചിത്രത്തിന്റെ എഡിറ്റിംഗ്, സിനെമൊടോഗ്രഫി എന്നിവ മികച്ചതാണ്. Evan McGrigar കഥാപാത്രം ആയങ്ങു ജീവിക്കുകയാണ്. മൊണ്ടാഷ്കളുടെ സമര്‍ത്ഥമായ ഉപയോഗം ആണ് ചിത്രത്തില് ഉടനീളം. വന്യമായ ക്യാമറ angle-കളും നിറക്കൂടുകളും ആണ് ചിത്രത്തിന്. ഒരിക്കലും ഊഹിക്കാന് കഴിയാത്തതോക്കെയാണ് കഥാപാത്രങ്ങളുടെ ജീവിതവും.\nപോപ് കള്‍ച്ചറിന്റെ ആരാധകനും, യഥാര്‍ത്ഥ സാമൂഹിക പരിവര്‍ത്തനം പോപ് കള്ച്ചരിലൂടെയാണ് സാധ്യം ആകുക എന്നും വിശ്വസിക്കുന്ന ബോയലിന്റെ പശ്ചാത്തല സംഗീതം പോപ് സംഗീതമാണ്. അല്ലെങ്കിലും ഈ കഥാപാത്രങ്ങളുടെ ജീവിതവുമായി മറ്റേതു സംഗീതത്തിനു ഒപ്പം നില്‍ക്കാനാവും?\nഓരോ യുവാവിനും, അല്ലെങ്കില് യുവത്വം മനസ്സില് സൂക്ഷിക്കുന്ന ഓരോ മനുഷ്യനും ഈ കഥാ പാത്രങ്ങളെ മനസ്സിലാകും. ഒരു സിനിമ ഇങ്ങനെ ആകണം മയക്കു മരുന്നുകള്‍ക്ക് എതിരായ സന്ദേശം വേണം എന്നിങ്ങനെയുള്ള എല്ലാ ധാരണകളെയും ചുമ്മാതെ അങ്ങ് പൊളിച്ചു കളയുന്നുണ്ട് ചിത്രം. സുഖകരമായി കണ്ടിരിക്കാവുന്നൊരു ചിത്രം അല്ല ഇത്. പലപ്പോഴും അത് നമ്മെ അസ്വസ്ഥരാക്കുന്നു.\nഇതിറങ്ങിയ കാലത്ത് ഹോസ്റ്റല് മുറികളിലെ അവശ്യ വസ്തു ആയിരുന്നു ഇതിന്റെ പോസ്റ്റര്. അന്ന് മാധ്യമങ്ങള്, ചിത്രം മയക്കു മരുന്നുകളെയും അരാജക ജീവിതത്തെയും വല്ലാതെ ഗ്ലാമരൈസ് ചെയ്യുന്നു എന്ന് നിലവിളിക്കുകയുണ്ടായി.\nചിത്രത്തിന്റെ തിരക്കഥാകൃത്ത് John Hodge ഒരു മനോരോഗ ചികിത്സകന് ആയിരുന്നു. അദ്ദേഹത്തിന്റെ പല ചികിത്സാ അനുഭവങ്ങളും തിരകഥ രൂപീകരണത്തില് ഉപയോഗിച്ചിട്ടുണ്ട്.\nവ്യത്യസ്തം ആയ പോസ്റ്ററുകള് ആണ് ചിത്രത്തിന്റെ മറ്റൊരു ആകര്‍ഷണം. ഹോള്ളിവുഡിനെ ഭയപ്പെടുത്തുന്ന ബ്രിട്ടീഷ് മൂവി എന്നാണു എംപെയര് മാഗസിന് ചിത്രത്തെ വിശേഷിപ്പിച്ചത്.\nഡാനി ബോയല് ചിത്രത്തിന്റെ രണ്ടാം ഭാഗത്തിനായി കാത്തിരിക്കുക ആണത്രേ. നോവലിന്റെ രണ്ടാം ഭാഗം ആയ 'Porno' എന്ന നോവല് ആയിരിക്കും ചിത്രത്തിന് ആധാരം. ഒന്നാം ഭാഗത്തിലെ കഥാപാത്രങ്ങളെ അവതരിപ്പിച്ച നടന്മാര്‍ക്ക് പ്രായം ആകാന് കാത്തിരിക്കുന്നു എന്ന് അദ്ദേഹം ഒരു അഭിമുഖത്തില് പറയുകയുണ്ടായി.\nലോകത്തെങ്ങും ഉള്ള യുവാക്കളുടെ ജീവിതത്തിലെ ഏതെങ്കിലും ഒരു ഘട്ടത്തില് മാനസികം ആയി കടന്നു പോകുന്നൊരു കാലത്തെ കൈകാര്യം ചെയ്യുന്നു എന്നത് കൊണ്ട് തന്നെ ഈ ചിത്രം പ്രസക്തം ആകുന്നു.\nനിങ്ങളുടെ അഭിപ്രായങ്ങള് മറക്കാതെ കമെന്റില് പോസ്റ്റു ചെയ്യുക.\nPosted by Rishi at 2:01 PM 1 comments Links to this post\nLabels: british film, film, film review, film review in malayalam, movie review, movie review in malayalam, Trainspotting movie\nഒറ്റ കാഴ്ചയില് വളരെ ആകര്‍ഷകമായ ഒന്നും തന്നെ ബാബേലിന്റെ പോസ്റ്ററില് ഇല്ല. IMDB - യിലെ കഥാ സംഗ്രഹവും അത്ര രസകരമായി തോന്നിയില്ല. അതൊക്കെ കൊണ്ട് തന്നെ ഒരുപാട് കാലം ആയി ഇതിന്റെ DVD കയ്യില് ഉണ്ടെങ്കിലും കാണാന് താല്പര്യം തോന്നിയില്ല. കഴിഞ്ഞൊരു ദിവസം മറ്റൊന്നും കയ്യില് കിട്ടാത്തത് കൊണ്ട് ഒരു 10 മിനിറ്റ് കണ്ടേക്കാം എന്ന് കരുതി ഇരുന്നതാണ്. മുഴുവനും കണ്ടു തീര്‍ത്തിട്ടെ എണീക്കാന് ആയുള്ളൂ. ഇനിയും അത് പിന്തുടര്‍ന്ന് കൊണ്ടേയിരിക്കുന്നു.\nചിത്രം തുടങ്ങുന്നത് മുതല് ഒരു ഒഴുക്കാണ്. ഒരു നിമിഷം പോലും നാം ചിത്രത്തില് നിന്നും അകന്നു പോകാത്ത വിധം വേഗതയിലാണ് സംഭവങ്ങളുടെ പോക്ക്. അതും യാതൊരു വിട്ടു വീഴ്ചകള്‍ക്കും തയ്യാറാകാതെ.\nഒരു നിമിഷത്തെ ഒരു അബദ്ധം, അല്ലെങ്കില് ഒരു കുട്ടിക്കളി ഒരുപാട് ജീവിതങ്ങളുടെ പ്രയാണത്തെ കീഴ്മേല് മറിക്കാറുണ്ട്. ഒരു തോക്ക്, അതില് നിന്നും പുറപ്പെട്ട ഒരു വെടിയുണ്ട3രാജ്യങ്ങളിലെ4കുടുംബങ്ങളുടെ ജീവിതങ്ങളെ എങ്ങനെയൊക്കെ സ്വാധീനിക്കുന്നു എന്നതാണ് ബാബേലിന്റെ കഥ. ഇതൊരു ഇംഗ്ലീഷ് സിനിമ ആണെന്ന് പറയാന് വയ്യ. ഇംഗ്ലീഷും സംസാര ഭാഷയായി വരുന്നുണ്ട് എന്ന് മാത്രം. മിക്ക സീനുകളും സബ് ടൈറ്റിലിന്റെ അകമ്പടിയോടെയാണ് അവതരിപ്പിക്കുന്നത്. കാരണം ഒരു പാട് ഭാഷകള് സംസാരിക്കപ്പെടുന്നുട്ചിത്രത്തില്.\nസംവിധായകന് അലെജാന്ദ്രോ ഗോന്സാല്വേസ് ഇനിരിട്ടു വിന്റെ ചലച്ചിത്ര ത്രയത്തിലെ മൂനാമത്തെ ചിത്രം. അമോരെസ് പെരോസ്, 21 ഗ്രാംസ് എന്നിവയായിരുന്നു ബാബേലിന്റെ മുന്‍ഗാമികള്. ഈ മൂന്ന് ചിത്രങ്ങളും ആധുനിക ലോകത്തിലെ കുടുംബ ബന്ധങ്ങളെ പറ്റി പറയുന്നവയാണ്. മറ്റു2ചിത്രങ്ങളിലും നാം കണ്ട, എന്നാല് പിന്നെയും പിന്നെയും വിസ്മയിപ്പിക്കുന്ന അതെ അവതരണ ശൈലിയാണ് ബാബെലും പിന്തുടരുന്നത്.\nഒരേ മേല്കൂരയ്ക്ക് കീഴില് കഴിയുമ്പോളും, വിവര സാങ്കേതിക വിദ്യ പ്രകാശ വേഗത്തില് പുരോഗമിക്കുംപോളും മനസ്സുകളുടെ ആശയ വിനിമയം തീര്‍ത്തും സാധ്യമാകാതെ പോകുന്ന കാഴ്ച അതി മനോഹരമായി അവതരിപ്പിക്കാന് സംവിധായകന് കഴിഞ്ഞിരിക്കുന്നു. സംവിധായകന് ഇനിരിട്ടുവിനെ അറിയാത്തവര് പോലും അമോരെസ് പെരോസ് എന്ന് കേട്ടിട്ടുണ്ടാവും. മണി രത്നത്തിന്റെ 'ആയുത്ത എഴുത്ത് ' ഇറങ്ങിയപ്പോള്. അത് അമോരെസ് പെരോസിന്റെ കോപ്പി ആണെന്ന് ഒരു ആരോപണം ഉയര്‍ന്നിരുന്നു. രണ്ടിന്റെയും കഥ, ഒരു അപകടവും അത് ബന്ധിപ്പിക്കുന്ന കുറെ ജീവിതങ്ങളും ആയിരുന്നു. പക്ഷെ ആയുത്ത എഴുത്തിലെ ജീവിതങ്ങള്‍ക്കും അമോരെസ് പെരോസിലെ ജീവിതഗള്‍ക്കും അജ ഗജാന്തരം ഉണ്ടായിരുന്നു.\nരാഷ്ട്രീയമോ സാമൂഹിക പരമോ ആയ ഒന്നും സംവിധായകന് നേരിട്ട് പറയുന്നില്ല. എന്നാല് ചികഞ്ഞു നോക്കിയാല് എല്ലാം കണ്ടെത്തുകയും ചെയ്യാം. വാചാടോപങ്ങളില് അല്ല കാഴ്ചയിലും യഥാര്‍ത്ഥ ജീവിതത്തിലും ആണ് സംവിധായകന്റെ വിശ്വാസം. യാതൊരു ഗിമ്മിക്കുകളും കൂടാതെ സംഭവങ്ങളിലൂടെ നമ്മെ കൊണ്ട് പോകുകയാണ് സംവിധായകന്. അത് തന്നെയാണ് ചിത്രതിന്റെ മേന്മയും.\nഎല്ലാ അഭിനേതാക്കളും, കൊച്ചു കുട്ടികള് വരെ തകര്‍ത്ത് അഭിനയിച്ചിരിക്കുന്നു. ഒരു കഥാപാത്രം പോലും അഭിനയിക്കുകയാണ് എന്നൊരു തോന്നലെ ഉണ്ടാകുന്നില്ല. എന്നാല് kate blanchet, Gael García Bernal തുടങ്ങിയ വമ്പന് അഭിനേതാക്കള്‍ക്ക് കാര്യമായൊന്നും ചെയ്യാനില്ല എന്നതൊരു പോരായ്മയായി തോന്നി.\nഎടുത്തു പറയേണ്ട മറ്റൊരു കാര്യം ചിത്രത്തിന്റെ പശ്ചാത്തല സംഗീതം ആണ്. അതി മനോഹരം ആയി സംഗീതത്തെയും ദൃശ്യങ്ങളെയും എങ്ങനെ ഉപയോഗിക്കാം എന്നതിന്റെ ഉത്തമ ഉദാഹരണം. പശ്ചാത്തല സംഗീതം എന്നാല് ഓരോ സീനിലും നിര്‍ത്താതെ കേള്‍പ്പികേണ്ട എന്തോ ആണെന്ന ധാരണയാണ് ബാബേല് തകര്‍ക്കുന്നത്. മൌനത്തെ, അതിന്റെ വാചാലതയെ എങ്ങനെ ഹൃദയ സ്പര്‍ശിയായി അവതരിപ്പിക്കാം എന്ന് കാട്ടിതരികയാണ് ബാബേല്. വളരെ അപൂര്‍വ്വം സന്ദര്‍ഭങ്ങളിലെ നാമൊരു ഉപകരണ സംഗീതം കേള്‍ക്കുന്നുള്ളു, അതാകട്ടെ ചിത്രം തീരുമ്പോഴും നമ്മുടെ കാതുകളില് മന്ദമായി മുഴങ്ങികൊണ്ടേ ഇരിക്കുന്നു. ഒറിജിനല് സ്കോറിനുള്ള ഓസ്കാര് അടക്കം പല പുരസ്കാരങ്ങളും ഇതിന്റെ പശ്ചാത്തല സംഗീതത്തിനു ലഭിക്കുകയുണ്ടായി.\nചിത്രത്തില് മനോഹരമായ ഹൃദയ സ്പര്‍ശിയായ ഒരുപാട് മുഹൂര്‍ത്തങ്ങള് ഉണ്ട്. അവയില് ചിലത്.\nമരുഭൂമിയിലെ വീശിയടിക്കുന്ന കാറ്റില് ആട്ടിടയന്മാരായ സഹോദരങ്ങള് കൈകള് വിരിച്ചു പിടിച്ചു പറക്കുന്നത് പോലെ നില്‍ക്കുന്ന സീനും അത് അവതരിപിചിരിക്കുന്ന സന്ദര്‍ഭവും.\nബധിരയും മൂകയും ആയ ജപ്പാന്കാരി പെണ്‍കുട്ടി കാമാര്തയായി സമീപിക്കുമ്പോള് പോലീസുകാരന് തന്റെ പുറം കുപ്പായം ഊരി പുതപ്പിച്ചു സംസാരിക്കുന്ന രംഗം.\nഹെലികോപ്ടറില് കയറും മുന്‍പ് ഗൈഡിനു എണ്ണി നോക്കാതെ കുറെ ഡോളറുകള് കൊടുക്കുമ്പോള് അയാളത് വേണ്ടെന്നു പറയുന്ന സീന്.\nഅടക്കി വയ്ക്കപ്പെട്ട കാമം ഒരു മനുഷ്യനെ എങ്ങനെയൊക്കെ വഴി തെറ്റിച്ചേക്കാം എന്ന് കാണിക്കുന്ന പല സീനുകളും.\nപ്രാഥമിക കര്‍മ്മങ്ങള് നിര്‍വഹിക്കാന് ആവാതെ വിഷമിക്കുന്ന ഭാര്യയെ ബ്രാഡ് പിറ്റിന്റെ കഥാപാത്രം സഹായിക്കുന്ന സീന്.\nഈ ഓരോ സീനിലും പശ്ചാത്തല സംഗീതം സീനുകളുമായി ചേര്‍ന്ന് ഓരോ കവിതകള് ആണ് കുറിക്കുന്നത്.\nNon chronological order-ല് ആണ് കഥ പറഞ്ഞു പോകുന്നത്. അതായത് സംഭവങ്ങള് അത് നടക്കുന്ന അതെ order-ല് അല്ലാതെ അവിടെ നിന്നും ഇവിടെ നിന്നുമായി അങ്ങിനെ കാണിച്ചു പോകയാണ്. ചലച്ചിത്രം പൂര്‍ത്തിയാകുമ്പോള് കണ്ണികളെല്ലാം കാണികളുടെ കൈവശം ആകുന്നു. അവയെ കൂട്ടി ഇണക്കേണ്ട ബൌദ്ധിക വ്യായാമം ചലച്ചിത്രം ആവശ്യപ്പെടുന്നു.\nചിത്രത്തിന്റെ പോസ്ടറിനെ കുറിച്ച് , കാഴ്ചയ്ക്ക് ശേഷം. ഉറപ്പില്ലാത്ത ഒരു ഗോപുരം പോലെ, എപ്പോള് വേണമെങ്കിലും തകര്‍ന്നു വീണേക്കാവുന്ന ഒരു ഗോപുരം പോലെ മുകളില് മുകളിലായി അടുക്കി വയ്ക്കപെട്ടിരിക്കുന്ന അക്ഷരങ്ങള്. അതാകുന്നു, അത് തന്നെയാകുന്നു ബാബേല്. നമ്മുടെയൊക്കെ സാമൂഹിക ജീവിതവും ബന്ധങ്ങളും പോലെ.\nPosted by Rishi at 6:33 PM7comments Links to this post\nLabels: babel, film, film review, film review in malayalam, movie review, movie review in malayalam\nMadiwaala flyover inarainy season\nAsirvanam, near Mysore road\nPosted by Rishi at 4:45 PM0comments Links to this post\nLabels: asirvanam, bangalore, karnataka, photography\nPosted by Rishi at 4:39 PM0comments Links to this post\nLabels: bangalore, karnataka, photography, skies\nPosted by Rishi at 9:43 AM3comments Links to this post\nPosted by Rishi at 9:01 PM2comments Links to this post\nLabels: karnataka, Kodachadri\nഅവനവനില് നിന്നും തുടങ്ങി അവനവനില് തന്നെ അവസാനിക്കുന്ന ഒരു പര്യടനം ആകുന്നു ജീവിതന്വേഷണം. എല്ലാ അന്വേഷണങ്ങളും, എല്ലാ അലച്ചിലുകളും, എല്ലാ യാത്രയും തുടങ്ങിയിടത്ത് തന്നെ അവസാനിക്കുന്നു. ഒരു സമ്പൂര്‍ണ വൃത്തം. എല്ലാ സാഹിത്യകാരന്മാരും, എല്ലാ കലാകാരന്മാരും അവസാനം സ്വന്തം പാരംപര്യത്തിന്റെ വേരുകള് വല്ലാത്തൊരു രീതിയില് അന്വേഷിച്ചു തുടങ്ങുന്നു. സവര്‍ണത്വതിലെക്കുള്ള അധമമായ തിരിച്ചു പോക്ക് എന്നൊക്കെ നമുക്ക് പറയാം., പ്രസമ്ഗിയ്കാം, പരിഹസിക്കയും പുചിക്കയും ചെയ്യാം. എന്നാല് അങ്ങനെ തിരിച്ചു പോകാതെ ഒരു മനുഷ്യനും, പ്രത്യേകിച്ച് അവനൊരു കലാകാരന് എങ്കില്, വൃത്തം പൂര്‍ത്തിയാക്കാന് ആവില്ല. അതൊരു അനിവാര്യതയെക്കള് ഉപരി എന്തോ ഒന്നാണ്.\nജീവിതം മുഴുവനും താങ്ങി നിന്ന, നിര്‍ത്തിയ, തൂണിന്റെ ബലത്തില് സംശയം തോന്നാതെ ഒരു ചിന്തിയ്ക്കുന്ന മനുഷ്യ ജീവിയും ഇവിടെ നിന്നും കടന്നു പോകുന്നില്ല. അത് ദൈവമോ, തത്വ സംഹിതകലോ, നാസ്ഥികത്വമോ എന്തുമാകാം. എന്തും. സംപൂര്‍ണത എന്നൊരു അവസ്ഥ അസാധ്യമാണ്. പക്ഷെ സംപൂര്‍ണത എന്ന മരീചികയാണ് ലോകത്തെ ഇത്ര മാത്രം പുരോഗതിയിലേയ്ക്ക് [അത് മറിച്ചുമാകാം, എല്ലാം ആപേക്ഷികം ആണല്ലോ ] നയിച്ചത്. പൊളിക്കലും പണിയലും ആണ് മനുഷ്യ കുലത്തിന്റെ സംസ്കാരവും ചരിത്രവും അതിജീവനവും എല്ലാമെല്ലാം. മാറ്റത്തിന് വിധേയമല്ലാത്ത അഥവാ വിധേയമാകാന് തയ്യാറല്ലാത്ത ഒന്നും പുരോഗമിക്കുന്നില്ല.\nPosted by Rishi at 8:42 PM0comments Links to this post\nഇന്ന് രാവിലെ പതിവില്ലാതെ മഴ പെയ്തു. ഒരു വല്ലാത്ത അനുഭവം. ഇതിനു മുന്‍പ് കഴിഞ്ഞ കുറെ വര്‍ഷങ്ങളില് പല തവണ അവിടെ പോയപ്പോളും മഴ പെയ്തതായി ഞാന് ഓര്‍ക്കുന്നില്ല.ഇന്ന് എന്റെ മനസ്സ് പോലെ ആകാശവും പ്രകൃതിയും മൂടിക്കെട്ടി നിന്നു. നനുത്ത മഴ ഓര്‍മ്മകള്‍ക്ക് കൂട്ട് പിടിക്കുന്നത് പോലെ പെയ്തു കൊണ്ടേയിരുന്നു. ഞാന് തിരിചെത്തുവോളം. ഇപ്പോള് ഈ ജനാലയ്കലിരുന്നു പുറത്തേയ്ക്ക് നോക്കിയാല് മഴയുടെ ലാഞ്ചന പോലുമില്ല.\nഒന്നിനും മാറ്റമില്ലായിരുന്നു, അതെ വഴികള്, അതെ പള്ളി, അതെ കുര്‍ബാന. ഇന്നലെ കഴിഞ്ഞത് പോലെ ഒരുപാട് കാര്യങ്ങള് ഓര്‍മ്മയിലേക്ക് ഇരച്ചു വന്നു. ഒന്ന് മാത്രമില്ലായിരുന്നു. മുന്‍പ് ഞാന് അവിടെ പോയപ്പോള് ഒക്കെയും ഒപ്പം നടന്നോരാള്. ഒരുപാട് പുതിയ കുട്ടികള് കലപില കൂട്ടുന്നുണ്ടായിരുന്നു . അവര്‍ക്ക് അപരിചിതനായ ഏതോ സന്ദര്‍ശകനെ കണ്ട് ആരെങ്കിലുമൊക്കെ തുറിച്ചു നോക്കിയിരിക്കാം പതിവ് പോലെ ഞാന് ആരെയും നോക്കിയില്ല. ഒരു മുഖത്തേയ്ക്ക് പോലും.\nഞാന് ഓര്‍മ്മകളിലൂടെ നടക്കാന് ഇറങ്ങിയ ഒരു യാത്രികന് ആണ്. ഈ യാത്രയിലൂടെ, നഷ്ടപ്പെട്ടു പോയൊരു കാലത്തെ തിരിച്ചു പിടിക്കാന് ഞാന് ശ്രമിക്കുകയായിരുന്നു. പള്ളിയില് നിന്നും ഇറങ്ങിയപ്പോള് ആരെയും കാത്തു നില്കെണ്ടാതില്ലല്ലോ എന്നോര്‍ത്തപ്പോള് മനസ്സിലെവിടെയോ വേദന. ഞാനാ വഴിയില് ഏകനായി... ഒരുപാട് ദിവസങ്ങളില് ഒന്നും പറയാതെ എന്തൊക്കെയോ പറഞ്ഞു നാം നടന്ന വഴിയിലൂടെ ആദ്യമായി ഞാന് ഒറ്റയ്ക്ക് നടന്നു. എന്റെ കണ്ണുകള് നിറഞ്ഞിരുന്നു. മഴ ചാറുന്നത് കൊണ്ട് വഴിയിലെങ്ങും ആരും ഉണ്ടായിരുന്നില്ല.\nപിയാത്തയുടെ പുറകിലുണ്ടായിരുന്ന വന്മരം മുറിച്ചു കളഞ്ഞിരിക്കുന്നു. ആ സ്ഥലത്തിന്റെ ഭംഗിയും വന്യതയും പോയിരിക്കുന്നു. പുതിയ കെട്ടിടത്തിന്റെ പണികള് പൂര്‍ത്തിയായി വരുന്നു. വഴിയില് ഒരു കറുമ്പന് തവള കുഞ്ഞു ചാടി പോകുന്നുണ്ടായിരുന്നു. ആരും ഇല്ലാത്തതു കൊണ്ട് കുറച്ച് നേരം അവനെ നോക്കി നിന്നു. അപ്പോളാ പുല്ലുകള്‍ക്കിടയില് വീടും താങ്ങി കഷട്ടപ്പെട്ടു നീങ്ങുന്നൊരു ഒച്ചിനെ കണ്ടു. നീ ഒപ്പം ഉണ്ടായിരുന്നെങ്കില് പറയുമായിരുന്ന കമന്റുകള് ഓര്‍ത്തു. വെറുതെ. മുള് വെലികള്‍ക്ക് അപ്പുറത്തെ സപ്പോട്ടകളില് നിറയെ കായകള്. ഇതിനു മുന്‍പ് ഞാനവ കണ്ടതായി ഓര്‍ക്കുന്നില്ല. വയസ്സന് അച്ഛന് 'എന്താ ഇവിടെ നില്‍ക്കുന്നെ? ' എന്ന് ചോദിച്ച തെങ്ങും, പൊളിഞ്ഞു വീണ, മണ് കട്ടകള് കൊണ്ട് പണിത കെട്ടിടവും ഒക്കെ കാലത്തിനു അതീതമായി എതേതോ ഓര്‍മ്മ പെടുത്തലുകളും ആയി നില്‍ക്കുന്നു. നമ്മുടെ വഴിക്കിരുവശവും തെരുവകള് ആളുയരത്തില് വളര്‍ന്നു നില്‍ക്കുന്നു. ആരും മുറിക്കാറില്ലേ ആവൊ?\n'എന്താന്നേ ഒന്നും പറയാത്തെ? ഇങ്ങനെ മിണ്ടാതെ നടക്കാനാണോ വന്നെ? ' എന്നെന്നോട് ആരെങ്കിലും പറഞ്ഞുവോ? നീ അറിയുന്നുവോ? ഞാന് നിനക്കും എനിക്കും ഏറെ ഇഷ്ടമുള്ള ഈ വഴിയിലൂടെ ഈ വെളുപ്പാന് കാലത്ത് സ്വപ്നത്തില് എന്നോണം നടക്കുകയാണെന്ന്. ഇല്ല ഒരിക്കലും നീ വിചാരിച്ചിട്ടുണ്ടാവില്ല. നീ ഒരിക്കല് പറഞ്ഞിരുന്നു. ഒറ്റയ്ക്ക് വരരുതെന്ന്. ചുമ്മാ സങ്കടം വരും എന്ന്. ഈ നനുത്ത സങ്കടം ഒരു സുഖമാണ്.\nമഴ ഉണ്ടായിരുന്നത് കൊണ്ട് മുകളിലേയ്ക്ക് നടന്നില്ല. മെയിന് റോഡില് നാം നില്‍ക്കാറുള്ള ആ മരച്ചുവട്ടില് ആരെയോ കാത്തിട്ടെന്ന പോലെ വെറുതെ നിന്നു. ഒരല്‍പ്പനേരം. ആരോ വരുന്നത് കണ്ടപ്പോള് പതിയെ നടന്നു.കുറച്ചങ്ങു നടന്നപ്പോള് വഴിയുടെ മുകളിലേയ്ക്കും താഴേയ്ക്കും വെറുതെ നോക്കി. ആരുമില്ലാതെ, വിജനമായ നനഞ്ഞു കറുത്ത ടാര് റോഡ് എന്തൊക്കെയോ വീണ്ടും ഓര്‍മ്മിപ്പിച്ചു. നാം ചാരി നില്‍ക്കാറുള്ള ആ ഗെയ്ടിനപ്പുറം, ആ മരച്ചുവട്ടിലെ വേലിക്കപ്പുറം ഒരുപാട് ജമന്തികള് പൂത്തു നില്‍ക്കുന്നു. മഞ്ഞയും ഓറഞ്ച് ഉം നിറങ്ങളില്. ഭംഗിയായി.\nനിന്റെ പഴയ ഹോസ്റ്റെലിനു മുകളിലേയ്ക്ക് പുതിയ നിലകള് പണിതു കൊണ്ടിരിക്കുന്നു. ഇതിനു മുന്‍പ് അതിലെ കടന്നു പോയപ്പോള് ഉണ്ടായിരുന്ന താമസക്കാരില് ഒരുപാട് പേര് കടലില് ലയിച്ച നദി പോലെ ഇനിയൊരിക്കലും തിരിച്ചെടുക്കാന് ആവാത്ത വണ്ണം ആള്‍ക്കൂട്ടങ്ങളില് പെട്ട് എങ്ങോട്ടൊക്കെയോ പോയിരിക്കുന്നു. കുറെ ഓട്ടോഗ്രാഫുകള് മാത്രം ബാക്കി.\nവഴിയരികിലെ വലതു വശത്തെ മരത്തില് കുറെ കരിയിലക്കിളികള് നനഞ്ഞൊട്ടി ഇരിപ്പുണ്ടായിരുന്നു. വെറുതെ ഒരു രസത്തിനു എണ്ണി. 19 എണ്ണം.ശേ, ഒന്ന് കൂടി ഉണ്ടായിരുന്നെങ്കില് 20 തികഞ്ഞെനെ. അതാ അപ്പുറത്ത് മറ്റൊരു കൂട്ടര്. അവര് 14 പേര്.\nഎനിക്ക് നിങ്ങളുടെ ബാച്ചിലെ ആരുമായും അടുത്ത പരിചയം ഒന്നുമില്ല. എങ്കിലും നിങ്ങള് ഒന്നാകെ അവിടം വിട്ടു പോയിരിക്കുന്നു എന്നോര്‍ത്തപ്പോള് ഒരു വല്ലായ്മ തോന്നി. ഒരു പക്ഷെ നിങ്ങളെക്കാളും ഓര്‍മ്മകള് ഒരുപ്പാട് കാലം സൂക്ഷിയ്ക്കുക പുറമേ നിന്നു മാത്രം കണ്ട ഞാന് ആയിരിക്കാം. അങ്ങിനെ പതിയെ നടക്കുമ്പോള് ഞാന് ഓര്‍ത്തു, ഈ5വര്‍ഷത്തെ നഗര ജീവിതത്തില് ജീവിച്ചു എന്ന് സ്വയം തോന്നിയതും, ഓര്‍മ്മകള് തന്നതും ഈ വഴിയും നീയും ആണല്ലോ എന്ന്. അതും വല്ലപ്പോളും ഉള്ള ഓര്‍മ്മകള് മാത്രം ആയിരിക്കുന്നു. നശിച്ച ഈ തിരക്കിനിടയില്.\nനമ്മള് കൈകൊടുത്തു, വിളിക്കാം എന്ന് പറഞ്ഞു പിരിയാറുള്ള വഴി. റോഡു കടന്നു. വെറുതെ ഒരിക്കല് കൂടി അപ്പുറം നോക്കി നിന്നു. ഇനിയൊരിക്കലും തിരിഞ്ഞു തിരിഞ്ഞു നോക്കി കൊണ്ട് പതുക്കെ പതുക്കെ, നിവര്‍ന്നു നടന്നോരാള് ആ വഴി പോവില്ലല്ലോ എന്നോര്‍ത്ത് നിന്നപ്പോള്....\nനീയുണ്ടായിരുന്നെങ്കില് എന്നെ ഒരിക്കലും ആ സമയത്ത് പോകാന് വിടില്ലായിരുന്നു.\n'എനിക്ക് കുറച്ചു പണിയുണ്ട് ... എന്നാല് പോട്ടെ? '\n'പൊക്കോ ഇത്ര വേഷമിചെന്തിനാ വന്നെ?'\n'ഓ എന്നാല് പോകുന്നില്ല.. ഒരു 10 മിനിറ്റ് കഴിഞ്ഞേ പോകുന്നുള്ളൂ '\n'വെഷമിച്ചു നിക്കണ്ട, പോക്കൊന്നെ. ദെ ചെറുക്കാ കുനിച്ചു നിര്‍ത്തി ഇടിക്കും കേട്ടോ പറഞ്ഞേക്കാം'\nPosted by Rishi at 5:00 PM2comments Links to this post\nകുട്ടിക്ക് രാവിലെ വെറുതെ സന്തോഷം തോന്നി. അവന് ചിരിക്കാന് തുടങ്ങി. അവന്റെ സന്തോഷം കൂടി കൂടി വന്നു. അവനു ചിരി നിര്‍ത്താനായില്ല. അവന് പൊട്ടി പൊട്ടി ചിരിച്ചു. അമ്മ അവനോടു കാരണം തിരക്കി. അവനു ചിരിക്കാന് കാരണം ഒന്നുമില്ലായിരുന്നല്ലോ? അമ്മയ്ക്ക് ഭയമായി. അമ്മ അകത്തു പോയി വടിയെടുത്തു കൊണ്ട് വന്നു അവനെ അടിച്ചു. കുട്ടി കരയാന് തുടങ്ങി. അമ്മയ്ക്ക് സമാധാനമായി. അമ്മ സന്തോഷത്തോടെ അകത്തേയ്ക്ക് പോയി സ്വന്തം പണികളില് ഏര്‍പ്പെട്ടു. പ്രിയ വായനക്കാരാ, താങ്കള്‍ക്കും സമാധാനം ആയിരിക്കുമല്ലോ?\nPosted by Rishi at 10:11 PM0comments Links to this post\nPosted by Rishi at 8:58 PM0comments Links to this post\nLabels: forrest, karnataka, Kodachadri, photography\nPosted by Rishi at 12:46 PM4comments Links to this post\nLabels: karnataka, Kodachadri, kollur, kudajadri, photography\nPosted by Rishi at 3:41 PM 1 comments Links to this post\nLabels: karanji park, karnataka, lake, mysore, photography\nPosted by Rishi at 3:23 PM 1 comments Links to this post\nLabels: hogenakkal, photography, tamilnadu, travel\nPosted by Rishi at 3:14 PM0comments Links to this post\nLabels: journey, photography, road\nPosted by Rishi at 3:02 PM3comments Links to this post\nLabels: morning, photography, sunrise\nPosted by Rishi at 5:46 PM2comments Links to this post\nLabels: Chamundi hills, karnataka, mysore, photography


‘എന്നെ ഓര്‍ത്ത് നിങ്ങള് വിഷമിക്കേണ്ട’; വിമര്‍ശകര്‍ക്ക് മറുപടിയുമായി പുതിയ ചിത്രം പങ്കുവെച്ച് അനശ്വര രാജന് – Kairali News | Kairali News Live l Latest Malayalam News\nതന്റെ വിമര്‍ശകര്‍ക്ക് മറുപടിയുമായി യുവ നടി അനശ്വര രാജന്. അനശ്വര അടുത്തിടെ പങ്കുവെച്ച ഫോട്ടോയ്ക്ക് എതിരെ സൈബര് ആക്രമണം നേരിടേണ്ടി വന്നു. എന്നാല് ഇപ്പോള് വിമര്‍ശകര്‍ക്ക് മറുപടിയുമായി മറ്റൊരു ഫോട്ടോ ഷെയര് ചെയ്തിരിക്കുകയാണ് അനശ്വര രാജന്.\n‘ഞാന് എന്തു ചെയ്യുന്നുവെന്ന് ഓര്‍ത്ത് നിങ്ങള് ആശങ്കപ്പെടേണ്ട കാര്യമില്ല. എന്റെ ചെയ്തികള് നിങ്ങളെ അസ്വസ്ഥരാക്കുന്നതെന്തിന് എന്ന് ഓര്‍ത്ത് നിങ്ങള് ആശങ്കപ്പെടുവിന്.’അനശ്വര കുറിച്ചു.\nകഴിഞ്ഞദിവസമായിരുന്നു അനശ്വര തന്റെ 18ാം ജന്മദിനം ആഘോഷിച്ചത്. പതിനെട്ട് വയസ്സാകാന് കാത്തിരിക്കുയായിരുന്നു ഇറക്കം കുറഞ്ഞ വസ്ത്രമിടാന്, നാണമില്ലെ ഈ വസ്ത്രം ധരിക്കാന് എന്നെല്ലാം പറഞ്ഞുകൊണ്ടായിരുന്നു സൈബര് ആക്രമണം.\nഉദാഹരണം സുജാത എന്ന സിനിമയിലൂടെ അഭിനയ രംഗത്ത് എത്തിയ താരമാണ് അനശ്വര രാജന്. തമിഴിലും അനശ്വര രാജന് ഒരു കഥാപാത്രമായി എത്തുന്നുണ്ട്. തൃഷ നായികയാകുന്ന രാംഗി എന്ന ചിത്രത്തിലൂടെയാണ് അനശ്വര തമിഴകത്ത് എത്തുന്നത്.\nTags: Anaswara RajanPhoto Shoot


ദേവസ്വം ബോര്‍ഡില് പിന്നോക്കക്കാര്‍ക്ക് ജോലി സംവരണം | Reservation for backward hindus in Thiruvithamkoor devaswam board. - Malayalam Oneindia\nദേവസ്വം ബോര്‍ഡില് പിന്നോക്കക്കാര്‍ക്ക് ജോലി സംവരണം\nതിരുവനന്തപുരം: തിരുവിതാംകൂര് ദേവസ്വം ബോര്‍ഡില് ഇനി ഒഴിവുവരുന്ന ഉദ്യോഗങ്ങളില് 33 ശതമാനം ഹിന്ദുക്കളിലെ പിന്നോക്ക വിഭാഗങ്ങള്‍ക്ക് നല്‍കും. തിരുവിതാംകൂര് ദേവസ്വം ബോര്‍ഡ് യോഗമാണ് ഈ തീരുമാനമെടുത്തത്.\nസര്‍ക്കാരിന്റെ അനുമതിക്കായി ഈ നിര്‍ദ്ദേശം സമര്‍പ്പിച്ചിട്ടുണ്ട്. ദേവസ്വത്തില് 6000 ജീവനക്കാരാണുള്ളത്. ഇതില് 450 പേര് മാത്രമാണ് പിന്നോക്കക്കാര്.\n1997മുതല് ദേവസ്വം നിയമനങ്ങളില് സംവരണം ഏര്‍പ്പെടുത്താന് നീക്കമുണ്ടായിരുന്നു. അതിനാണിപ്പോള് അംഗീകാരം നല്‍കിയിരിക്കുന്നത്. ദേവസ്വം അംഗങ്ങളായ പുനലൂര് മധു, എം.ബി.ശ്രീകുമാര് എന്നിവര് യോഗത്തിലുണ്ടായിരുന്നു. അസുഖം മൂലമായിരുന്നു ദേവസ്വം പ്രസിഡന്റ് ജി.രാമന് നായര് യോഗത്തിനെത്തിയിരുന്നില്ല.


തിരുവിതാംകൂറില് ആണ് ഇംഗ്ലീഷ് ഈസ്റ്റ് ഇന്ത്യകമ്പനിക്ക് എതിരെ ഇന്ത്യയില് ആദ്യസമരം തുടങ്ങിയത് എന്നുപറയാം. 1721ല് നടന്ന ആറ്റിങ്ങല് ലഹളയാണിത്. പിന്നീട് ബാലരാമവര്‍മ (1798-1810) കാലത്ത് ഉപജാപകസംഘത്തിനെതിരെ വേലുത്തമ്പി ദളവ നടത്തിയ സമരം, ഇംഗ്ലീഷ് ഈസ്റ്റ് ഇന്ത്യാകമ്പനിക്ക് എതിരെ എതിരെ വേലുത്തമ്പിയുടെ വിപ്ലവം (1909) എന്നിവ പ്രധാനമാണ്. മലയാളി മെമ്മോറിയല് (1891), ഈഴവ മെമ്മോറിയല് (1896) തുടങ്ങിയവ പ്രധാനമാണ്.\n1919 പൗരാവകാശ ലീഗ് സ്ഥാപിതമായി. ജാതിമതഭേദമെന്യേ തിരുവിതാംകൂറില് എല്ലാ ജനങ്ങള്‍ക്കും സമത്വം നേടിയെടുക്കുക എന്നതാണ് ഇതിന്റെ ലക്ഷ്യം. ലാന്‍ഡ് റവന്യൂ വകുപ്പില് അവര്‍ണഹിന്ദുക്കള്‍ക്കും മറ്റ് ജാതിക്കാര്‍ക്കും ജോലി നല്‍കിയിരുന്നില്ല. ക്ഷേത്രങ്ങളുടെ ഭരണം നടത്തിയിരുന്നത് ഈ വകുപ്പായിരുന്നു. ഇതിനെതിരെയാണ് പൗരാവകാശലീഗ് നിലകൊണ്ടത്. ഇ.ജെ. ജോണ്, ടി.കെ. മാധവന് എന്നിവര് നേതാക്കള്.\n1919 തിരുവനന്തപുരത്ത് കോണ്‍ഗ്രസ് കമ്മിറ്റി 1922\nപൗരാവകാശലീഗ് നിവേദനം നല്‍കിയതിനെ തുടര്‍ന്ന് ലാന്‍ഡ് റവന്യൂ ബോര്‍ഡ് റവന്യൂ, ദേവസ്വം വകുപ്പുകളാക്കി.\nകോളേജുകളിലെ ഫീസ് വര്‍ധനവിനെതിരെ തിരുവിതാംകൂറിലാകെ വിദ്യാര്‍ഥി പ്രക്ഷോഭണം.\n1924 ഏപ്രില് 1\nവൈക്കം സത്യാഗ്രഹം. അയിത്തത്തിനെതിരെ ഇന്ത്യന് നാഷണല് കോണ്‍ഗ്രസ്സില് ആദ്യസമരം. വൈക്കം ക്ഷേത്രവഴികള് സമസ്ത ഹിന്ദുക്കള്‍ക്കും തുറന്നുകൊടുക്കണമെന്നാവശ്യപ്പെട്ട് നടത്തിയ ഈ സമരം ഇന്ത്യയൊട്ടാകെ ശ്രദ്ധ പിടിച്ചുപറ്റി. ഈ സമരത്തില് പങ്കെടുത്ത നേതാക്കളെ അറസ്റ്റ് ചെയ്ത് പൂജപ്പുര ജയിലിലാക്കി. അങ്ങനെ കള്ളന്മാരെയും കൊലപാതകികളെയും പാര്‍പ്പിച്ചിരുന്ന ജയില് രാഷ്ട്രീയക്കാരെയും പാര്‍പ്പിക്കാന് തുടങ്ങി.\nശ്രീമൂലം തിരുനാള് മഹാരാജാവ് മരിച്ചതിനെ തുടര്‍ന്ന് ശ്രീചിത്തിരതിരുനാള് ബാലരാമവര്‍മ രാജാവായി. പക്ഷേ അദ്ദേഹത്തിന് പ്രായം തികയാത്തതിനാല് റാണി സേതുലലക്ഷ്മിബായിയെ റീജന്‍റായി ബ്രിട്ടീഷ് ഗവര്‍ണര് നിയമിച്ചു.\nഗാന്ധിജി കേരളത്തില് (രണ്ടാം സന്ദര്‍ശനം, ആദ്യസന്ദര്‍ശനം 1920ല് കോഴിക്കോട് മാത്രം).\nഡോ. വിശ്വേശരയ്യയുടെ അധ്യക്ഷതയില് തിരുവനന്തപുരത്ത് നാട്ടുരാജ്യപ്രജാസമ്മേളനം.\nറീജന്‍സിഭരണം അവസാനിച്ചു. ശ്രീചിത്തിര തിരുനാള് മഹാരാജാവ് അധികാരമേറ്റു. സര്. സി.പി. രാമസ്വാമി അയ്യരെ മഹാരാജാവ് രാഷ്ട്രീയ ഉപദേഷ്ടാവാക്കി.\nതിരുവനന്തപുരത്ത് യൂത്ത് ലീഗ് രൂപംകൊണ്ടു.\nശ്രീചിത്തിരതിരുനാള് നിയമസഭാപരിഷ്കാരം കൊണ്ടുവന്നു. ഇതുവഴി നിയമസഭയ്ക്ക് ശ്രീമൂലം പ്രജാസഭ, ശ്രീചിത്ര സ്റ്റേറ്റ് കൗണ്‍സില് എന്നീ രണ്ട് മണ്ഡലങ്ങളുണ്ടായി.\nനിയമസഭയില് ജനസംഖ്യാനുപാതികമായി ലഭിക്കുമായിരുന്നതിലും കുറച്ച് സീറ്റുകളേ തങ്ങള്‍ക്ക് കിട്ടുവെന്ന് ഈഴവര്‍ക്കും മുസ്ലീങ്ങള്‍ക്കും ക്രിസ്ത്യാനികള്‍ക്കും ഭയം ഉണ്ടായി. കരംതീരുവ വോട്ടിന്റെ മാനദണ്ഡമായതിനാല് നായന്മാര്‍ക്ക് കൂടുതല് സീറ്റ് കിട്ടുമെന്ന് ആ സമുദായങ്ങള് സംശയിച്ചു. ഇതേ തുടര്‍ന്നാണ് പിന്നോക്കസമുദായങ്ങള് ജനസംഖ്യയുടെ അടിസ്ഥാനത്തില് നിയമസഭാംഗത്വവും ലഭിക്കണമെന്നും രാജകീയസര്‍വീസില് പിന്നോക്കക്കാര്‍ക്ക് അര്‍ഹമായ ജോലി ലഭിക്കാന് പബ്ലിക് സര്‍വീസ് കമ്മീഷനെ നിയമിക്കണമെന്നാവശ്യപ്പെട്ട് പ്രക്ഷോഭണം തുടങ്ങിയത്. ഇതിനെ നിവര്‍ത്തന (വിട്ടുനില്‍ക്കല്) പ്രക്ഷോഭണം എന്ന് വിളിച്ചു. എന്.വി. ജോസഫും സി. കേശവനുമായിരുന്നു നേതാക്കള്.\nനിവര്‍ത്തന സമരക്കാര് "സംയുക്തരാഷ്ട്രീയസമിതി" എന്നൊരു സംഘടന രൂപീകരിച്ച് സമരം ശക്തമാക്കി.\nകോഴഞ്ചേരിയില് സര് സി.പി.ക്ക് എതിരെ നടത്തിയ പ്രസംഗത്തിന്റെ പേരില് സി. കേശവനെ അറസ്റ്റ് ചെയ്തു. രാജ്യദ്രോഹകുറ്റമായിരുന്നു ചുമത്തിയത്. കോടതി രണ്ടുവര്‍ഷം കഠിനതടവിന് ശിക്ഷിച്ചു. 1936\nസര്. സി.പി. തിരുവിതാംകൂര് ദിവാനായി.\nനവംബര് 12 : സര്‍ക്കാര് ക്ഷേത്രങ്ങളെല്ലാം സമസ്ത ഹിന്ദുക്കള്‍ക്കും തുറന്നുകൊടുത്ത് ശ്രീചിത്തിര തിരുനാള് ക്ഷേത്രപ്രവേശനവിളംബരം പ്രഖ്യാപിച്ചു.\nനിവര്‍ത്തന പ്രക്ഷോഭണക്കാരുടെ ആവശ്യങ്ങള് അംഗീകരിച്ച് നിയമസഭാപരിഷ്കാരത്തിനും പബ്ലിക് സര്‍വീസ് കമ്മീഷന് നിയമനത്തിനും സര്‍ക്കാര് തയ്യാറായി.\nക്ഷേത്രപ്രവേശന ആഘോഷങ്ങളില് പങ്കെടുക്കാന് ഗാന്ധിജി തിരുവിതാംകൂറില് (ഗാന്ധിജിയുടെ അഞ്ചാം കേരളസന്ദര്‍ശനം).\nഏപ്രില്‍മെയ്: പരിഷ്കരിച്ച നിയമസഭയിലേക്ക് തിരഞ്ഞെടുപ്പ് സംയുക്തരാഷ്ട്രീയസമിതിക്ക് വിജയം.\nശ്രീമൂലം അസംബ്ലിയില് പാര്‍ട്ടിനേതാവായ ടി.എം. വര്‍ഗീസ് ഉപാധ്യക്ഷന്. അധ്യക്ഷന് ദിവാന് തന്നെ.\nജയില്‍മോചിതനായ സി. കേശവനെ സ്വീകരിച്ചതിന്റെ പേരില് അവിശ്വാസപ്രമേയം വഴി ടി.എം. വര്‍ഗീസിന്റെ ഉപാധ്യക്ഷ സ്ഥാനം റദ്ദാക്കി.\n1938 ഫെബ്രുവരി 23\nഇന്ത്യന് നാഷണല് കോണ്‍ഗ്രസ്സിന്റെ ഹരിപുര സമ്മേളന തീരുമാനപ്രകാരം "തിരുവിതാംകൂര് സ്റ്റേറ്റ് കോണ്‍ഗ്രസ്" രൂപം കൊണ്ടു. പുളിമൂട്ടിലുള്ള രാഷ്ട്രീയഹോട്ടലിലായിരുന്നു ആദ്യയോഗം. സി.വി.കുഞ്ഞുരാമന് അധ്യക്ഷത വഹിച്ചു. പട്ടംതാണുപിള്ള, എ. നാരായണപിള്ള, ആനിമസ്ക്രീന്, ടി.എം. വര്‍ഗീസ് തുടങ്ങിയവര് യോഗത്തില് പങ്കെടുത്തു.\nഫെബ്രുവരി 25 : സ്റ്റേറ്റ് കോണ്‍ഗ്രസ് പ്രസിഡന്‍റായി പട്ടംതാണുപിള്ളയെയും സെക്രട്ടറിമാരായി കെ.ടി. തോമസ്, പി.എസ്. നടരാജപിള്ള എന്നിവരെയും തിരഞ്ഞെടുത്തു. ട്രഷററായി എം.ആര്. മാധവവാര്യരെയും വര്‍ക്കിങ് കമ്മിറ്റി അംഗങ്ങളായി ടി.എം. വര്‍ഗീസ്, സി. കേശവന്, വി. അച്ച്യുതമേനോന്, പി.കെ. കുഞ്ഞ്, ഇ. ജോണ് ഫിലിപ്പോസ്, എ.ജെ.ജോണ്, എ. നാരായണപിള്ള എന്നിവരെയും പബ്ലിസിറ്റി കമ്മിറ്റി അംഗങ്ങളായി പി.എന്. കൃഷ്ണപിള്ള, ആനിമസ്ക്രീന്, കെ. സുകുമാരന്, ബോധേശ്വരന് എന്നിവരെയും തിരഞ്ഞെടുത്തു.\nസ്റ്റേറ്റ് കോണ്‍ഗ്രസ് വിവിധ ആവശ്യങ്ങള് ഉന്നയിച്ച് മഹാരാജാവിന് നിവേദനം നല്‍കാന് തീരുമാനിച്ചതോടെ ദിവാന് സര്. സി.പി.യുടെ മട്ടുംഭാവവും മാറി. സ്റ്റേറ്റ് കോണ്‍ഗ്രസ് ആവശ്യപ്പെട്ടത് ഉത്തരവാദ ഭരണമാണ്. രാജാവിന്റെ കീഴില് പ്രായപൂര്‍ത്തി വോട്ടവകാശത്തിന്‍െറ അടിസ്ഥാനത്തില് തിരഞ്ഞെടുത്ത നിയമസഭാംഗങ്ങളും മന്ത്രിസഭയുമാണ് ഇതുകൊണ്ടുദ്ദേശിച്ചത്. തിരുവിതാംകൂര് സ്റ്റേറ്റ് കോണ്‍ഗ്രസ്സിനെ ചോരയില് മുക്കിക്കൊല്ലാന് സി.പി. ശ്രമം തുടങ്ങി. ബദലായി തിരുവിതാംകൂര് നാഷണല് കോണ്‍ഗ്രസ് രൂപീകരിച്ച് റൗഡികളും പോലീസും ചേര്‍ന്ന് സ്റ്റേറ്റ് കോണ്‍ഗ്രസ് യോഗങ്ങള് കലക്കാന് തുടങ്ങി.\nസ്റ്റേറ്റ് കോണ്‍ഗ്രസ് നേതാവ് എ. നാരായണപിള്ള മലയാളരാജ്യത്തിലെഴുതിയ ലേഖനത്തിന്റെ പേരില് അദ്ദേഹത്തിനെതിരെ എടുത്ത കേസ് വാദിക്കാന് പ്രശസ്ത അഭിഭാഷകന് നരിമാന് വിമാനത്താവളത്തിലെത്തിയപ്പോള് സര്‍ക്കാരിന്റെ ആളുകള് പ്രതിഷേധം സംഘടിപ്പിച്ചു. വിമാനത്താവളത്തില് ഉന്തുംതള്ളും നടന്നു. നരിമാന് വാദിക്കാനുള്ള അനുവാദം സര്‍ക്കാര് നിഷേധിച്ചു. നാരായണപിള്ളയ്ക്ക് കോടതി രണ്ടുവര്‍ഷം തടവും 200 രൂപ പിഴയും വിധിച്ചു. മെയ് : ഉത്തരവാദഭരണം ആവശ്യപ്പെട്ട് സ്റ്റേറ്റ് കോണ്‍ഗ്രസ് മഹാരാജാവിന് നിവേദനം അയച്ചുകൊടുത്തു. സ്റ്റേറ്റ് കോണ്‍ഗ്രസ് നേതാക്കളായ കെ.പി. നീലകണ്ഠപിള്ള, എം.ആര്. മാധവവാര്യര് എന്നിവര്‍ക്ക് അജ്ഞാതരുടെ മര്‍ദനമേറ്റു. ആനിമസ്ക്രീന്റെ വീട്ടിലെ ഉടുതുണിയൊഴിച്ച് എല്ലാം റൗഡികള് മോഷ്ടിച്ചു.\nറെയില്‍വേ സ്റ്റേഷന് മൈതാനത്ത് വമ്പിച്ച പ്രതിഷേധം. പട്ടം, വര്‍ഗീസ്, സി. കേശവന് എന്നിവര് പ്രസംഗിച്ചു.\nജൂണില് ചെങ്ങന്നൂരില് നടന്ന സ്റ്റേറ്റ് കോണ്‍ഗ്രസ് യോഗം റൗഡികള് കലക്കി. ജോണ് ഫിലിപ്പോസിന്റെ കരണത്ത് റൗഡികള് അടിച്ചു.\nസ്റ്റേറ്റ് കോണ്‍ഗ്രസ്സിനെ സഹായിക്കുന്നുവെന്ന പേരില് നാഷണല് ക്വയിലോണ് ബാങ്കും "മലയാളമനോരമ" പത്രവും സി.പി.യുടെ രോഷത്തിന് ഇടയാക്കി. മറ്റ് പല കാരണങ്ങള് പറഞ്ഞ് ബാങ്കിന്റെ പ്രവര്‍ത്തനം തടഞ്ഞു. മലയാള മനോരമ പൂട്ടി മുദ്രവച്ചു.\nആഗസ്റ്റ് 20 : യൂത്ത് ലീഗ് വാര്‍ഷികം സര്‍ക്കാര് നിരോധിച്ചു. തിരുവനന്തപുരത്ത് എത്തിയ പാര്‍ട്ടിയുടെ സമുന്നതനേതാവ് കമലാദേവിയെ അറസ്റ്റ് ചെയ്ത് തിരുവിതാംകൂര് അതിര്‍ത്തി കടത്തിവിട്ടു. സമ്മേളനത്തില് പ്രാസംഗികരായി എത്തിയ കെ. ദാമോദരന്, എന്.സി. ശേഖര്, എന്.പി. കുരുക്കള്, കുഞ്ഞിരാമന് നായര് എന്നിവരെ ജയിലിലടച്ചു. ആഗസ്റ്റ് 26 : ദിവാനെതിരെ പ്രത്യക്ഷസമരം തുടങ്ങാന് സ്റ്റേറ്റ് കോണ്‍ഗ്രസ് തീരുമാനിച്ചതിനെ തുടര്‍ന്ന് പട്ടം ഉള്‍പ്പെടെയുള്ള നേതാക്കള് അറസ്റ്റിലായി. വാന്‍റോസ് ബംഗ്ലാവിലെ സ്റ്റേറ്റ് കോണ്‍ഗ്രസ് ഓഫീ്സ് പൂട്ടിമുദ്രവെച്ചു. അതോടെ ഓഫീസിന്റെ ആസ്ഥാനം കൊച്ചിയിലേക്ക് മാറ്റി.\nആഗസ്റ്റ് 30 : വിദ്യാര്‍ഥികളുടെ പ്രതിഷേധം. ശ്രീപദ്മനാഭസ്വാമിക്ഷേത്രദര്‍ശനം കഴിഞ്ഞ് വന്ന മഹാരാജാവിനെ വിദ്യാര്‍ഥികള് തടഞ്ഞുനിര്‍ത്തി ദിവാനെ പിരിച്ചുവിടണമെന്ന് ആവശ്യപ്പെട്ടു.\nആഗസ്്് 31 : പട്ടത്തിന്റെ അറസ്റ്റിനെ തുടര്‍ന്ന് സ്റ്റേറ്റ് കോണ്‍ഗ്രസ് ഡിക്റ്റേറ്റര് (സര്‍വാധിപതി) ആയ എന്.കെ. പദ്മനാഭപിള്ളയെ അറസ്റ്റ് ചെയ്യാന് പോലീസ് നെയ്യാറ്റിന്‍കരയില് എത്തിയത് ജനത്തെ ക്ഷുഭിതരാക്കി. ഇതേ തുടര്‍ന്നുള്ള വെടിവയ്പില് നെയ്യാറ്റിന്‍കര രാഘവനും ആറുപേരും രക്തസാക്ഷികളായി. ഈ സംഭവം തിരുവിതാംകൂറിലാകമാനം പ്രതിഷേധം ഉയര്‍ത്തി. കോണ്‍ഗ്രസ് നേതാക്കളെ അടിച്ചമര്‍ത്താന് അഞ്ചുരൂപ പോലീസും സിംഷന് പടയും രംഗത്ത്.\nകൊല്ലത്തെ വെടിവെയ്പില് ഏഴുപേരും പുതുപ്പള്ളിയിലെ വെടിവെയ്പില് ഒരാളും മരിച്ചു. ആലപ്പുഴയിലും തൊഴിലാളികള്‍ക്ക് നേരെ വെടിവെച്ചു.\nസെപ്റ്റംബര്9: കെ.പി.സി.സിയുടെ തീരുമാനപ്രകാരം മലബാറില് നിന്നും തിരുവിതാംകൂറിലേക്ക് എ.കെ.ജി. യുടെ നേതൃത്വത്തില് പ്രതിഷേധജാഥ.\nസെപ്റ്റംബര് 19 : ആലുവയില് വച്ച് എ.കെ.ജിയെ അറസ്റ്റ് ചെയ്തു.\nസെപ്റ്റംബര് 29 : കടയ്ക്കല് സമരം. കടയ്ക്കല് ചന്തയില് സര്‍ക്കാര് ഏജന്‍റുമാര് പിരിക്കുന്ന അമിതനികുതിക്ക് എതിരെ നടന്ന സമരത്തെ തുടര്‍ന്ന് പട്ടാളം എത്തി. അവിടം യുദ്ധക്കളമായി. ഫ്രാങ്കോ രാഘവമ്പിള്ള സമരത്തിന് നേതൃത്വം കൊടുത്തു. 62 പരേെ പ്രതിയാക്കി പോലീസ് കേസെടുത്തു. പത്തുപേരെ കോടതി വെറുതെ വിട്ടു. ബാക്കിയുള്ളവരെ ശിക്ഷിച്ചു. ചിലരുടെ സ്വത്തുക്കള് കണ്ടുകെട്ടി.\nസെപ്റ്റംബര് 30 : പാങ്ങോട്കല്ലറ സമരം. നെടുമങ്ങാട്ടിലെ പാങ്ങോട്കല്ലറ ഔട്ട്പോസ്റ്റില് ഒരു പോലീസുകാരന്റെ മരണത്തെ തുടര്‍ന്ന് കൊച്ചപ്പി പിള്ള എന്ന നാട്ടുകാരനെ പോലീസ് പിടികൂടി മര്‍ദിച്ചു. ജനം ക്ഷുഭിതരായി. പട്ടാളം കൃഷ്ണന്റെ മധ്യസ്ഥതയില് പിള്ളയെ വിട്ടു. പക്ഷേ അദ്ദേഹത്തിന്റെ ദേഹത്തുള്ള മുറിവുകള് കണ്ട് ജനം വീണ്ടും ക്ഷുഭിതരായി പോലീസ് സ്റ്റേഷന് വളഞ്ഞു. പോലീസ് വെടിവച്ചു. തച്ചോണം കൃഷ്ണന്, ചെറുവാളം കൊച്ചുനാരായണന് ആശാരി എന്നിവര് വെടിയേറ്റ് മരിച്ചു. പോലീസിന്റെയും പട്ടാളത്തിന്റെയും തേര്‍വാഴ്ച. 29 പേരെ പ്രതിയാക്കി കേസ് എടുത്തു. പട്ടാളം കൃഷ്ണനെയും കൊച്ചപ്പി പിള്ളയെയും തൂക്കിക്കൊന്നു. ഏഴുപേരെ വെറുതെവിട്ടു.\nഒക്ടോബര്6: ഗിരിജിപാണ്ഡ്യന്റെ നേതൃത്വത്തില് തിരുവിതാംകൂറിലേക്ക് ജാഥ. പാണ്ഡ്യനെ അറസ്റ്റ് ചെയ്തു. കൊല്ലം ജില്ലയില് വെച്ച് പാണ്ഡ്യന് മരിച്ചു. നേതാക്കളെല്ലാം അറസ്റ്റില്. എങ്കിലും ഒക്ടോബര് 23ന് മഹാരാജാവിന്റെ ജന്മദിനത്തില് തിരുവനന്തപുരത്ത് ജാഥ നടത്താനും നിവേദനം നല്‍കാനും സ്റ്റേറ്റ് കോണ്‍ഗ്രസ് തീരുമാനം.\nഒക്ടോബര് 23: നിരോധനവും മറ്റ് നടപടികളും തള്ളിക്കളഞ്ഞ് പതിനായിരക്കണക്കിനാളുകള് അക്കമ്മ ചെറിയാന്റെ നേതൃത്വത്തില് തലസ്ഥാനത്ത് പ്രകടനം. ജാഥയെ വെട്ടിമുറിച്ച കോട്ടയ്ക്കു മുന്നില് വച്ച് പോലീസ് തടഞ്ഞു. അന്നുതന്നെ നേതാക്കളെ മോചിപ്പിച്ചു.\nഡിസംബര് 22 : പട്ടാളത്തിന്റെയും പോലീസിന്റെയും വിലക്കുകള് ലംഘിച്ചുകൊണ്ട് വട്ടിയൂര്‍ക്കാവില് സ്റ്റേറ്റ് കോണ്‍ഗ്രസ്സിന്റെ ഒന്നാം വാര്‍ഷികം നടന്നു.\nസ്റ്റേറ്റ് കോണ്‍ഗ്രസ്സിനെതിരെ സര് സി.പി. ഗാന്ധിജിയെ തെറ്റിദ്ധരിപ്പിക്കുന്നു. സി.പിക്ക് എതിരെയുള്ള ആരോപണങ്ങള് പിന്‍വലിപ്പിക്കാന് ഗാന്ധി ആവശ്യപ്പെടുന്നു. ഇത് സ്റ്റേറ്റ് കോണ്‍ഗ്രസ്സില് അഭിപ്രായഭിന്നത ഉടലെടുക്കുന്നു.\n1939 സി.പിയുടെ ഷഷ്ഠിപൂര്‍ത്തിയാഘോഷങ്ങള്‍ക്ക് എതിരെ പ്രചാരണം നടത്തിയ നേതാക്കള് അറസ്റ്റില്. കോണ്‍ഗ്രസ് ഓഫീസ് എറണാകുളത്തേക്ക് മാറ്റി.\nപുതിയ ഭരണപരിഷ്കാരം വിവരിച്ചുകൊണ്ട് സര്. സി.പി. പ്രസ് നോട്ട് പുറപ്പെടുവിക്കുന്നു. പുതിയ ഭരണപരിഷ്കാരത്തിനെതിരെ വ്യാപകമായ പ്രതിഷേധം. 1946 ഒക്ടോബര് വയലാര്‍പുന്നപ്ര സമരം\n1947 ജൂണ് 11\nതിരുവിതാംകൂറിനെ സ്വതന്ത്രരാജ്യമാക്കുമെന്ന് സര്. സി.പി. പ്രഖ്യാപിക്കുന്നു. ഇതിനെതിരെ കേരളത്തിനകത്തും പുറത്തും പ്രതിഷേധം വ്യാപകമാകുന്നു. സ്വതന്ത്ര തിരുവിതാംകൂറിനു വേണ്ടിയുള്ള പ്രചാരണാര്‍ഥം വി.ജെ.ടി. ഹാളില് വിളിച്ചുകൂട്ടിയ യോഗം യുവാക്കള് അലങ്കോലപ്പെടുത്തി.\nജൂലൈ 13 : പേട്ടയില് സ്റ്റേറ്റ് കോണ്‍ഗ്രസ്സിന്റെ യോഗം ചട്ടമ്പികളും പോലീസും അലങ്കോലപ്പെടുത്തി. വെടിവെപ്പില് രാജേന്ദ്രനും മറ്റ് രണ്ടുപേരും മരണമടഞ്ഞു. ജൂലൈ 25 : സന്ധ്യയ്ക്ക് സ്വാതിതിരുനാള് സംഗീതഅക്കാദമിയില് വെച്ച് സര്. സി.പിക്ക് വെട്ടേറ്റു.\nതിരുവിതാംകൂര് മഹാരാജാവ് ഇന്ത്യന് യൂണിയനില് ചേരാന് സമ്മതം ഗവര്‍ണര് ജനറല് മൗണ്ട് ബാറ്റണ് പ്രഭുവിനെ അറിയിച്ചു.\n1947 ആഗസ്റ്റ് 19\nസര്. സി.പിയും അവസാനത്തെ ബ്രിട്ടീഷ് റസിഡന്‍റ് എഡ്വേര്‍ഡു പത്നിയും തിരുവിതാംകൂര് വിട്ടു. പി.ജി.എന്. ഉണ്ണിത്താന് ഒഫീഷ്യേറ്റിങ് ദിവാനായി.\nസെപ്റ്റംബര്4: ശ്രീചിത്തിരതിരുനാള് ബാലാരാമവര്‍മ മഹാരാജാവ് ഉത്തരവാദഭരണം അനുവദിച്ചുകൊണ്ടും അതിനുവേണ്ടി "റിഫോം കമ്മിറ്റി"യിലേക്ക് പ്രായപൂര്‍ത്തി വോട്ടവകാശത്തിന്റെ അടിസ്ഥാനത്തില് തിരഞ്ഞെടുപ്പു നടത്താനും വിളംബരം പുറപ്പെടുവിച്ചു.\n1948 ജനുവരി 30 ഗാന്ധിജി വെടിയേറ്റ് മരിക്കുമ്പോള് തിരുവിതാംകൂറില് തിരഞ്ഞെടുപ്പ് പ്രചാരണം നടക്കുകയായിരുന്നു. തിരഞ്ഞെടുപ്പില് 120 സീറ്റുകളില് 97 സീറ്റ് കോണ്‍ഗ്രസിനും 8 സീറ്റ് മുസ്ലിംലീഗിനും 14 സീറ്റ് തമിഴ്നാടിനും ലഭിച്ചു.\nമാര്‍ച്ച് 20 : തിരുവിതാംകൂറില് പ്രഥമഭരണനിര്‍മാണസമിതി രൂപംകൊണ്ടു. എ.ജെ. ജോണ് നിയമനിര്‍മാണസമിതി പ്രസിഡന്‍റ്.\nമാര്‍ച്ച് 24 : നേതാക്കളുടെ അഭ്യര്‍ഥന മാനിച്ച് ഭരണഘടന സമിതിയെ മഹാരാജാവ് നിയമസഭയാക്കി. കൊട്ടാരം, രാജകുടുംബം, ഭണ്ഡാരവക, ദേവസ്വം ഹിന്ദുസ്ഥാപനങ്ങള് എന്നിവയൊഴികെ നിയമസഭയോട് കൂറുള്ള മന്ത്രിസഭയ്ക്ക് വിട്ടുകൊടുത്തു. പട്ടംതാണുപിള്ളയും പ്രധാനമന്ത്രി ടി.എം. വര്‍ഗീസ്, സി. കേശവന് എന്നിവര് മന്ത്രിമാരുമായുള്ള ജനകീയ ഭരണം അധികാരം ഏറ്റു.\nജൂലൈ 13 : പി.എസ്. നടരാജപിള്ള, ജി. രാമചന്ദ്രന്, എം.കെ. കോര, എം. അച്യുതന് എന്നിവരെ മന്ത്രിസഭയില് ഉള്‍പ്പെടുത്തി.\nഒക്ടോബര് 17 : പട്ടത്തിനെതിരെ പാര്‍ട്ടിയില് അവിശ്വാസത്തെ തുടര്‍ന്ന് അദ്ദേഹം സ്റ്റേറ്റ് കോണ്‍ഗ്രസ് പ്രസിഡന്‍റ് സ്ഥാനവും നിയമസഭ ലീഡര് സ്ഥാനവും രാജിവച്ചു. പട്ടത്തിനു പകരം താല്‍ക്കാലികപ്രസിഡന്‍റായി കെ.എ. ഗംഗാധരനെ തിരഞ്ഞെടുത്തു. പട്ടം ഡെമോക്രാറ്റിക് സോഷ്യലിസ്റ്റ് പാര്‍ട്ടിയില് ചേര്‍ന്നു. (കണ്ണൂരില്‍നിന്നും സ്വദേശാഭിമാനി രാമകൃഷ്ണപിള്ളയുടെ ഭൗതികാവശിഷ്ടം കൊണ്ടുവരികയും അദ്ദേഹത്തിന്റെ സ്മാരകത്തിന് പട്ടം മന്ത്രിസഭ സ്ഥലം അനുവദിക്കാത്തതുമായ സംഭവങ്ങള് ആണ് പ്രശ്നം രൂക്ഷമാക്കിയത്)\nഒക്ടോബര് 22 : പറവൂര് ടി.കെ. നാരായണപിള്ള പുതിയ പ്രധാനമന്ത്രിയായി എ.ജെ. ജോണ്, വി.ഒ. മാര്‍ക്കോസ്, എന്. കുഞ്ഞുരാമന്, കെ.ആര്.ഇലങ്കത്ത്, ഇ.കെ. മാധവന് എന്നിവര് മന്ത്രിമാര്.\nഡിസംബര് : സ്റ്റേറ്റ് കോണ്‍ഗ്രസ് ഇന്ത്യന് നാഷണല് കോണ്‍ഗ്രസ്സില് ലയിച്ചു. 1949 ജൂലൈ 1 തിരുവിതാംകൂറും കൊച്ചിയും ഒന്നായി "തിരുകൊച്ചി"യായി.


Jeep with new xUV\nPublished on : 23 Feb, 2021 , 11:16 am\nഐക്കണിക്ക് അമേരിക്കന് വാഹന നിര്‍മാതാക്കളായ ജീപ്പ് ഇന്ത്യയിലെ പ്രീമിയം എസ്.യുവി ശ്രേണിയില് പുതിയ മോഡൽ എത്തിക്കാനുള്ള തയാറെടുപ്പിൽ എന്ന് റിപ്പോര്‍ട്ട്. എച്ച്6 എന്ന കോഡ് നാമത്തില് ഒരു ഏഴ് സീറ്റ് എസ്.യു.വിയുടെ നിര്‍മാണം ആരംഭിച്ചതായും ഈ വാഹനം ആദ്യം അവതരിപ്പിക്കുന്നത് ഇന്ത്യന് വിപണിയിലായിരിക്കുമെന്നുമാണ് റിപ്പോര്‍ട്ടുകള്. 2022-ഓടെ നിരത്തുകളില് ഇത് എത്തിയേക്കും എന്നുമാണ് റിപ്പോർട്ട്.\nജീപ്പിന്‍റെ മറ്റൊരു എസ്.യു.വി. മോഡലായ റാംഗ്ലര് തദ്ദേശീയമായി നിര്‍മിക്കുമെന്ന് ജീപ്പ് മുമ്പ് പ്രഖ്യാപിച്ചിരുന്നു. റിപ്പോർട്ട് പ്രകാരം ജീപ്പിന്റെ റൈറ്റ് ഹാന്‍ഡ് ഡ്രൈവ് വാഹനങ്ങളുടെ പ്രധാന നിര്‍മാണ കേന്ദ്രമാക്കി ഇന്ത്യയെ മാറ്റാനാണ് ജീപ്പ് ലക്ഷ്യമിടുന്നത്. എന്നാൽ, ഈ എഴ് സീറ്റര് എസ്.യു.വിയുടെ ലെഫ്റ്റ് ഹാന്‍ഡ് പതിപ്പ് എച്ച്1 എന്ന പേരിൽ എത്തുമെന്നാണ് സൂചന.ജീപ്പ് ഇന്ത്യൻ നിരത്തിൽ എത്തിച്ച കോംപസ് എസ്.യു.വിയെ അടിസ്ഥാനമാക്കിയായിരിക്കും എച്ച്6 എസ്.യു.വിയും നിർമ്മിക്കുക.\nജീപ്പിന്റെ ഇന്ത്യയിലെ ജനപ്രിയ മോഡലായ കോംപസിന്റെ പുതിയ പതിപ്പിനെ അടുത്തിടെയാണ് പ്രദര്‍ശനത്തിനെത്തിച്ചത്. ഇന്ത്യന് വാഹന വിപണിയുടെ മുഖച്ഛായ തന്നെ മാറ്റിക്കൊണ്ട് 2017 ജൂലൈ 31നാണ് കോംപസ് ഇന്ത്യയിലെത്തിയത്.


ഭഗവാൻ്റെ പ്രഭാവം നാലു ശ്ലോകത്തിൽ ക്രോഡീകരിക്കുന്നു\nThursday 10 May 2018 3:22 am IST\nഭൗതിക പ്രപഞ്ചത്തിലെ സര്‍വ്വ പ്രാണികളുടെയും ഭൗതികമായ നിലനില്‍പും അതിനു സഹായികളായി ചന്ദ്രനും സൂര്യനും പ്രവര്‍ത്തിക്കുന്നതും, ജഠരത്തിലെ വൈശ്വാനരന് എന്ന അഗ്നി ഭക്ഷണ പദാര്‍ത്ഥങ്ങളെ ദഹിപ്പിക്കുന്നതും എല്ലാം ഈ കൃഷ്ണന്റെ അധീനതയിലാണ് എന്ന് കഴിഞ്ഞ മൂന്ന് ശ്ലോകങ്ങളിലൂടെ ഭഗവാന് വ്യക്തമാക്കി. ചൈതന്യമുള്ളതും ഇല്ലാത്തതുമായ സര്‍വ്വവസ്തുക്കളും ഭഗവാന്റെ അധീനത്തിലാണ് എന്ന് ഈ ശ്ലോകത്തില് ആദ്യം പ്രതിപാദിക്കുന്നു.\n(1) അഹം സര്‍വ്വസ്യഹൃദി\nബ്രഹ്മാവ് മുതല് കീഴ്‌പ്പോട്ട് പുഴുക്കള്, ഇളകാത്ത പര്‍വതം തുടങ്ങി സര്‍വ വസ്തുക്കളുടെയും ഹൃദയത്തില് ഞാന്-ഈ കൃഷ്ണന്-അന്തര്യാമി രൂപത്തില് സ്ഥിതിചെയ്യുന്നുണ്ട്.\n''സ ഏഷ ഇഹ പ്രവിഷ്ടഃ''- മുതലായ വേദവാക്യങ്ങളിലൂടെ ഞാന് ഈ വസ്തുത മുന്‍പേ പറഞ്ഞുവച്ചിട്ടുണ്ട്. അതുകൊണ്ട് എല്ലാ പ്രാണികളും എന്റെ വിഭൂതി തന്നെയാണ്. അതുകൊണ്ട്, പരമപദത്തില്-മോക്ഷപദത്തില് എത്തിച്ചേരണമെന്ന് ആഗ്രഹിച്ച് ഭഗവാനെ ഉപാസിക്കുന്നവര് ഭേദബുദ്ധിയോടെ പെരുമാറരുത്- ഈ വ്യക്തി വിശിഷ്ടനാണ്. മറ്റെ ആള് ഭ്രഷ്ടനാണ്, ഇയാള് ശൂദ്രനാണ്, നായാടിയാണ് എന്നിങ്ങനെ ഭേദബുദ്ധി അരുത് എന്നു താല്‍പ്പര്യം.\n(2) മത്തഃ സ്മൃതിര് ജ്ഞാനമപോഹനം ച (15-15)\nമേല്‍പ്പറഞ്ഞ രീതിയില് സര്‍വ്വത്ര ഭഗവദ് ദൃഷ്ടിയോടെ ഭഗവാനെ സേവിക്കുന്നവരുടെയും സേവിക്കാത്തവരുടെയും ഫലമാണ് പറയുന്നത്. സര്‍വേശ്വരനായ എന്നില് നിന്ന്-ഈ കൃഷ്ണനില് നിന്ന്-എന്റെ ഉപാസനം കൊണ്ട് ശുദ്ധാന്തഃകരണരായ എന്റെ ഭക്തന്മാര്‍ക്ക്, ആചാര്യന്മാരുടെ അനുഗ്രഹമുണ്ടാകും. ഭാഗവതം, ഗീത മുതലായ ഗ്രന്ഥങ്ങളില്‍നിന്ന് ജ്ഞാനം നേടാന് കഴിയും. കഴിഞ്ഞ ജന്മത്തിലോ ഈ ജന്മത്തിലോ ആര്‍ജ്ജിച്ച ജ്ഞാനത്തിന്റെ സ്മൃതി ഹൃദയത്തില് ഉയര്‍ന്നുവരും. ആ സ്മൃതി ഉയര്‍ത്തുന്നതും ഞാന് തന്നെയാണ്.\nഭഗവാനെ സേവിക്കാത്തവരുടെ അവസ്ഥ പറയുന്നു- 'അപോഹനം ച'-അവരുടെ ഹൃദയത്തില് മുന്‍പ് നേടിയ ജ്ഞാനവും ഈ ജന്മത്തില് നേടിക്കൊണ്ടിരിക്കുന്ന ജ്ഞാനവും മറന്നുപോയ്‌ക്കൊണ്ടേയിരിക്കും. ആ മറവി ഉണ്ടാക്കുന്നതും ഞാന് തന്നെയാണ്- ''മത്തഃ ഏവ.''\n''അപോഹനം''- എന്ന വാക്കിന് ഊഹിക്കാന് കഴിയാത്ത അവസ്ഥ എന്നും അര്‍ത്ഥമുണ്ട്.\n''ഇതാണ് പ്രമാണം, ഇങ്ങനെ പ്രവര്‍ത്തിക്കാന് കഴിയും, സേവിക്കേണ്ടത് ശ്രീകൃഷ്ണനെത്തന്നെയാണ്-ഈ രീതിയില് തീരുമാനം എടുക്കാന് കഴിയാത്ത മാനസികാവസ്ഥ അതും എന്നില്‍നിന്നു തന്നെയാണ് ഉണ്ടാവുന്നത്.\n(3) സര്‍വൈഃ വേദൈഃ ച വേദ്യഃ അഹം ഏവ (15-15)\nഎല്ലാ വേദങ്ങളും അര്‍ത്ഥസഹിതം അധ്യയനം ചെയ്താല് അറിയാന് കഴിയുന്നത് എന്നെത്തന്നെയാണ്. വേറെ ആരെയുമല്ല. സംഹിത, ബ്രാഹ്മണം,ആരണ്യകം എന്നിവയുടെ താല്‍പര്യം ഞാന് തന്നെയാണ്. ഇന്ദ്രന്, അഗ്നി, സൂര്യന്, മിത്രന്, വരുണന്, വായു തുടങ്ങിയ ദേവന്മാരെ സേവിച്ച്, വിവിധ ലോകസുഖങ്ങള് നേടാം എന്ന് വേദത്തില് പറയുന്നുണ്ടല്ലോ? എന്താണ് അതിന്റെ താല്‍പര്യം? എല്ലാ ദേവന്മാരുടെയും ഹൃദയത്തില് അന്തര്യാമിയായി നിന്ന്, ഭക്തന്മാരുടെ സേവനം ഏറ്റുവാങ്ങുന്നത് ഞാന് തന്നെയാണ്. യാഗങ്ങള്, പൂജ, ധ്യാനം മുതലായ ഉപാസനകളുടെ ഫലം, ആ ദേവന്മാര് വഴി ഞാന് തന്നെയാണ് നല്‍കുന്നത്. ഏഴാമധ്യായത്തിലെ-21,22 എന്നീ ശ്ലോകങ്ങളിലൂടെ ഞാന് അത് വിശദീകരിച്ചിട്ടുമുണ്ട്-\nലഭതേ ചതതഃ കാമാന്\nമയൈവ വിഹിതാന് ഹി താന് ''വേദൈഃ ച'' എന്ന ശ്ലോകത്തിലെ-ച-എന്ന അവ്യയപദംകൊണ്ട്, ഇതിഹാസങ്ങള്, പുരാണങ്ങള് എന്നീ പഞ്ചമവേദങ്ങളുടെ പ്രതിപാദ്യവിഷയവും ഭഗവാന് തന്നെയാണ് എന്ന് വ്യക്തമാക്കി.\nമഹാഭാരതത്തില് പറയുന്നു (15-5)\nഏതമേകേ വ ദന്ത്യഗ്നിം\nമരുതോ ന്യേ, പ്രജാപതിം\nജ്യോതിം ഷി ശുക്ലാനി ചയാനി ലോകേ\nത്രയോ ലോകാ ലോകപാലാഃ ത്രയീച\nസര്‍വ്വ ദേവാ ദേവകീപുത്ര ഏവ(2)\nവേദേ രാമായണേ ചൈവ\nപുരാണേ ഭാരതേ തഥാ\nആദാവന്തേ ച മധ്യേച\nഹരിഃ സര്‍വ്വത്ര ഗീയതേ -(3)\n(=ഈ കൃഷ്ണനെ (ഏതം) ഒരു കൂട്ടര് അഗ്നി എന്നും മറ്റൊരു കൂട്ടര് മരുത്ത് എന്നും) വേറെ ചിലര് പ്രജാപതി എന്നും മറ്റൊരു കൂട്ടര് ഇന്ദ്രനെന്നും ഇതരര് പ്രാണനെന്നും, ചിലയാളുകള് ബ്രഹ്മമെന്നും പറയുന്നു (1) ഈ ലോകത്തിലെ എല്ലാത്തരം പ്രകാശ വസ്തുക്കളും മൂന്നുലോകങ്ങളും ലോകപാലന്മാരും മൂന്നു വേദങ്ങളും മൂന്നുവിധം അഗ്നികളും അഞ്ച് ആഹുതികളും. എല്ലാ ദേവന്മാരും ദേവകീപുത്രനായ ഈ കൃഷ്ണന് തന്നെയാണ്-(2), വേദത്തിലും രാമായണത്തിലും പുരാണത്തിലും ഭാരതത്തിലും എല്ലാം ആദിഭാഗത്തിലും മധ്യഭാഗത്തിലും അവസാനഘട്ടത്തിലും എല്ലായിടത്തും ഹരിയാണ്-ശ്രീകൃഷ്ണനാണ് ഗാനം ചെയ്യപ്പെടുന്നത്.\nമോദി പ്രഭാവം അപാരംതന്നെ\nഎന്റെ പ്രഭാവം ഞാന്‍തന്നെ പറയാം\nയോഗി പ്രഭാവം ത്രിപുരയിലും


Vayalar memorial: 88കാരി പികെ മേദിനി മുതല്7വയസുകാരന് സിദ്ധാര്‍ത്ഥ് വരെ.... നാല് തലമുറകള് ഒന്നിച്ച് പാടി, ചന്ദ്രകളഭം വാതില് തുറന്നു - vayalar memorial chandrakalabham inagurated | Samayam Malayalam\nvayalar memorial chandrakalabham inagurated\n88കാരി പികെ മേദിനി മുതല്7വയസുകാരന് സിദ്ധാര്‍ത്ഥ് വരെ.... നാല് തലമുറകള് ഒന്നിച്ച് പാടി, ചന്ദ്രകളഭം വാതില് തുറന്നു\nSamayam Desk | Lipi | Updated: 28 Oct 2020, 12:47:00 PM\nചന്ദ്രകളഭത്തിന്റെ താഴത്തെ നിലയിൽ 700 പേർക്ക് ഇരിക്കാവുന്ന ഹാളാണ് സജ്ജമാക്കിയിട്ടുള്ളത്. മുകളിലത്തെ നിലയിൽ മ്യൂസിയവും, സ്വര മണ്ഡപവും ഒരുക്കിയിട്ടുണ്ട്. വയലാർ അവാർഡ് ലഭിച്ചവരുടെ ഫോട്ടോകളും,പുസ്തകങ്ങളുമാണ് മ്യൂസിയത്തിലുള്ളത്.\nബലികുടീരങ്ങളേ.... ചന്ദ്രകളഭത്തില്4തലമുറ ഒരുമിച്ച് പാടി\nആലപ്പുഴ: അനശ്വര കവി വയലാർ രാമവർമ്മയുടെ സ്മാരക മന്ദിരമായ ചന്ദ്രകളഭത്തില് അപൂർവ്വമായ ഗാനാർച്ചന. വയലാറിന്റെ നാല്‍പ്പത്തിയഞ്ചാം ചരമവാർഷികത്തോടനുബന്ധിച്ച് ചന്ദ്രകളഭത്തിന്റെ ചുമതല കുടുംബത്തിന് കൈമാറി. മന്ദിരം തുറന്ന ശേഷം വയലാറിന്റെ കുടുംബാംഗങ്ങളും, ആരാധകരും ഒത്ത് ചേരുകയായിരുന്നു.\nവയലാറിന്റെ മകൾ ഇന്ദുലേഖയുടെ പേരക്കുട്ടി സിദ്ധാർത്ഥും, കേരളത്തിന്റെ വിപ്ലവ ഗായിക പി കെ മേദിനിയും ചേർന്ന് ബലികുടീരങ്ങളെ ആലപിച്ച് തുടങ്ങി. ശബ്ദം ഉയർന്ന് തുടങ്ങിയതോടെ വയലാറിന്റെ മകൻ ശരത്ചന്ദ്രവർമ്മയെത്തി. പിന്നാലെ എ എം ആരീഫ് എംപിയും. ഇതോടെ രാഘവപ്പറമ്പിലെത്തിയവരെല്ലാം അപൂർവ്വമായ ഗാനാർച്ചനയ്ക്ക് സാക്ഷികളായി.\nAlso Read: നിളാ തീരത്ത് പുതിയ വിരുന്നുകാരന്; കൗതുകത്തില് പക്ഷിപ്രേമികള്! ക്യാമറയിലാക്കിയത് ഈ തൃത്താല സ്വദേശി\nപലരും ഏറ്റ് പാടുന്നുണ്ടായിരുന്നു. അങ്ങനെവിപ്ലവഗാനത്തിന്റെ അകമ്പടിയോടെ ചന്ദ്രകളഭത്തിന് പാല് കാച്ചൽ. 88 വയസുള്ള മേദിനിചേച്ചിയും, ഏഴ് വയസുള്ള സിദ്ധാർത്ഥും, എഎം ആരീഫ് എംപിയും, പിന്നെ വയലാർ ശരത്ചന്ദ്രവർമ്മയും. അപൂർവ്വമായ ഗാനാർച്ചന പലർക്കും കൗതുകക്കാഴ്ചയായി.\nAlso Read: ഈ കരുതലിന് ഒരു ബിഗ് സല്യൂട്ട്; ഒടുവില് ഉദയകുമാറിന്റെ 'രക്ഷകന്' നീരണഞ്ഞു\nചന്ദ്രകളഭത്തിന്റെ താഴത്തെ നിലയിൽ 700 പേർക്ക് ഇരിക്കാവുന്ന ഹാളാണ് സജ്ജമാക്കിയിട്ടുള്ളത്. മുകളിലത്തെ നിലയിൽ മ്യൂസിയവും, സ്വര മണ്ഡപവും ഒരുക്കിയിട്ടുണ്ട്. വയലാർ അവാർഡ് ലഭിച്ചവരുടെ ഫോട്ടോകളും,പുസ്തകങ്ങളുമാണ് മ്യൂസിയത്തിലുള്ളത്. സ്വര മണ്ഡപത്തിൽ പാട്ടുകള് കേൾക്കാനും മറ്റുമുള്ള സൗകര്യവും. ഇനിയും കുറെയേറെ കാര്യങ്ങൾ പൂർത്തിയാക്കേണ്ടതുണ്ട്. 2009ൽ നിർമ്മാണം ആരംഭിച്ച സ്മരകത്തിന് ആകെ ഒരു കോടി ഇരുപത് ലക്ഷം രൂപ ചിലവഴിച്ചു. ഇപ്പോൾ കൈമാറ്റം മാത്രമാണ് നടന്നത്. വിപുലമായ ഉദ്ഘാടന ചടങ്ങ് പിന്നാലെ നടക്കും. ഏറെ വൈകിയെങ്കിലും നാടിന്റെ\nചിരകാലാഭിലാഷമാണ് ഇപ്പോൾ സഫലമായത്.\nആലപ്പുഴ ജില്ലയിൽ നിന്നുള്ള ഏറ്റവും പുതിയ നാട്ടുവാർത്തകൾക്കായി വാട്സ്ആപ്പ് ഗ്രൂപ്പ് ഫോളോ ചെയ്യൂ\n'അയ്യപ്പനും കോശിയും' മോഡൽ കട തകർക്കൽ: ഓടിയെത്തിയപ്പോൾ കട തകർത്തുതരിപ്പണമാക്കിയെന്ന് ഉടമ, ദൗര്‍ഭാഗ്യകരമെന്ന് നാട്ടുകാർ, പ്രതി അറസ്റ്റിൽ\nകള്ളനെ തേടി പോകുന്നതിനിടെ ക്രൂരമർദ്ദനം; 45 കാരനെ കൊലപ്പെടുത്തിയ യുവാവ് പിടിയിൽ ആര്‍ട്ടിക്കിള് ഷോ\nവയലാര് സ്മാരകം ചന്ദ്രകളഭം വയലാര് രാമവര്‍മ Vayalar Ramavarma Vayalar memorial chandrakalabham\nWeb Title : vayalar memorial chandrakalabham inagurated\nPathanamthittaആറന്മുളയിൽ ജ്യോതി വിജയകുമാർ, കോന്നിയിൽ റോബിൻ പീറ്റർ; കോൺഗ്രസ് സ്ഥാനാർഥിപട്ടിക പൂർത്തിയാകുന്നു\nBusiness Newsജൻധൻ അക്കൗണ്ട് ഉടമകളിൽ പകുതിയിൽ ഏറെയും വനിതകൾ; കാരണം ഇതാണ്\nRest of the Worldകറുത്ത കുഞ്ഞ് ജനിച്ചാല് 'അപമാനം'; ആത്മഹത്യ ചിന്തകള് അലട്ടി; ബ്രീട്ടീഷ് രാജകുടുംബത്തിന് എതിരെ ഗുരുതര ആരോപണങ്ങൾ\nKozhikodeഒന്നും രണ്ടുമല്ല, 40 വെറൈറ്റി കൈയ്യക്ഷരം! അത്ഭുതപ്പെടുത്തും ഈ മിടുക്ക്\nNewsഇവർ സിപിഎമ്മിനായി മത്സരിക്കുന്ന 11 വനിതകൾ; അപ്രതീക്ഷിത സ്ഥാനാർഥികൾ ഉണ്ടോ?


Angels – Islamiseasy\nബദ്‌റിന്റെ രണാങ്കണത്തില് -5\nJihad, Shareeah 0\nതങ്ങളെ പ്രതിനിധീകരിച്ച് ദ്വന്ദയുദ്ധത്തിനിറങ്ങിയ മൂന്ന് പേരും കൊല്ലപ്പെട്ടത് കണ്ട മക്കയില് നിന്നുള്ള ഖുറൈശികള് ഇളകി മറിഞ്ഞു. അവര് ഒന്നടങ്കം മുസ്ലിംകള്‍ക്ക് മേല് കടന്നാക്രമണം നടത്തി. എന്നാല് മുസ്ലിംകളുടെ മുന്‍നിര സൈന്യം പ്രതിരോധഭിത്തി തീര്‍ക്കുകയും, തിരുദൂതര്(സ) കല്‍പിച്ചതനുസരിച്ച് പിന്നില് നിന്ന് അമ്പേറ് നടത്തുകയും ചെയ്തു. അല്ലാഹു ഏകന് എന്നര്‍ത്ഥത്തില് ‘അഹദ്’ ‘അഹദ്’ എന്ന് ഉരുവിട്ട് കൊണ്ടാണ് വിശ്വാസികള് ബദ്‌റില് അടരാടിയത്. പിന്നീട് ശത്രു സൈന്യത്തിനെതിരെ തുറന്നാക്രമണം നടത്താന് തിരുമേനി(സ) കല്‍പിച്ചു. പ്രസ്തുത …\nസെക്യുലറിസം പ്രതിനിധീകരിക്കുന്നത് ജനതാല്‍പര്യത്തെയോ?\nഖുര്‍ആന് നിലവിലുള്ള ഇഞ്ചീലിനെ അംഗീകരിക്കുന്നുവോ?


രവി തേജയുടെ നായികയായി തെലുങ്കിൽ അരങ്ങേറ്റം കുറിക്കാൻ രജിഷ വിജയൻ | 10G Media\nരവി തേജയുടെ നായികയായി തെലുങ്കിൽ അരങ്ങേറ്റം കുറിക്കാൻ രജിഷ വിജയൻ\nമലയാള സിനിമാ പ്രേമികളുടെ പ്രിയ താരം രജീഷ വിജയൻ തെലുങ്കിലേക്കും. രവി തേജയുടെ നായികയായാണ് രജീഷയുടെ തെലുങ്ക് അരങ്ങേറ്റം. ശരത് മന്ദവന സംവിധാനം ചെയ്യുന്ന ‘രാമറാവു ഓണ് ഡ്യൂട്ടി’ എന്ന സിനിമയിലാണ് രജീഷ നായിക ആകുന്നത്.\nധനുഷ് നായകനായ ‘കര്‍ണ’നിലൂടെയാണ് രജിഷ തമിഴില് അരങ്ങേറ്റം കുറിച്ചത്. മാരി ശെല്‍വരാജ് സംവിധാനം ചെയ്ത ചിത്രത്തിലെ താരത്തിന്റെ അഭിനയം ഏറെ ശ്രദ്ധിക്കപ്പെട്ടിരുന്നു. ലാല്, ഗൗരി കിഷന് എന്നിവരും ചിത്രത്തില് അഭിനയിച്ചിരുന്നു.


ഹൗ ഡെയര് യൂ? ആ ചോദ്യത്തിന് ബദല് നൊബെല് സമ്മാനം\nBy വെബ് ഡെസ്ക് • 25/09/2019 at 4:20PM\nലോകം മുഴുവൻ ശ്രദ്ധിക്കുന്നത് ഇന്ന് ഈ പതിനാറുകാരിയുടെ വാക്കുകളാണ്. ഗ്രെറ്റ തുൻബർഗ് എന്ന സ്കൂൾ വിദ്യാർത്ഥിയെ തേടി 73 ലക്ഷം രൂപ അവാർഡ് തുകയുള്ള റൈറ്റ് ലൈവ്‌ലിഹുഡ് അവാർഡ് എത്തുകയാണ്. ഗ്രെറ്റയെയും ഗ്രെറ്റയുടെ പ്രവർത്തനങ്ങളെയും അറിയാം.\nകാലാവസ്ഥാ പ്രവർത്തകയായ കൗമാരക്കാരി ഗ്രെറ്റ തുൻബർഗിന് ഇത്തവണത്തെ ബദൽ നൊബെൽ സമ്മാനമെന്ന് അറിയപ്പെടുന്ന റൈറ്റ് ലൈവ്‌ലി ഹുഡ് അവാർഡ്. ഒരുപക്ഷേ, ഈ അവാർഡ് ലഭിക്കുന്ന ഏറ്റവും പ്രായം കുറഞ്ഞ വ്യക്തി ഗ്രെറ്റയായിരിക്കും.\nനൊബെൽ സമ്മാനത്തിന് ഗ്രെറ്റയെ പരിഗണിക്കണമെന്ന ആവശ്യം ലോകത്തിലെ പല കോണുകളിലും ഉയർന്നുവരുന്നതിനിടെയാണ് ബദൽ നൊബേൽ എന്നറയിപ്പെടുന്ന ഈ പുരസ്കാരം തേടിയെത്തുന്നത്.\nബ്രസീലിയൻ ഗോത്രവർഗ നേതാവ് ദാവി കോപനാവാ, പടിഞ്ഞാറൻ സഹാറയിലെ മനുഷ്യാവകാശ പ്രവർത്തക അമിനതൗ ഹൈദർ, ചൈനീസ് വനിതാവകാശ പ്രവർത്തക ഗുവ ജിയാൻമേ എന്നിവർക്കൊപ്പമാണ് ഗ്രെറ്റയും അവാർഡിന് അർഹയായിരിക്കുന്നത്. ഓരോ അവാർഡ് ജേതാവിനും ഒരു മില്യൺ സ്വീഡിവ്ഷ ക്രൗൺസ് ( ഏകദേശം 73 ലക്ഷം ഇന്ത്യൻ രൂപ) അവാർഡ് തുകയായി ലഭിക്കും.\nസ്വീഡിഷുകാരിയായ 16 വയസ്സുകാരി സ്കൂൾ കുട്ടിയാണ് ഗ്രെറ്റ തgൻബർഗ് . മുഴുവൻ പേര് ഗ്രെറ്റ ടിൻടിൻ എലനോറ എൺമാൻ തുൻബർഗ്. സ്വാന്റെ തുൻബെർഗിനും മലേന എൺമാനും ജനിച്ച മൂത്ത കുട്ടി. ഫ്ലോറിഡയിലെ മാർജറി സ്റ്റോൺമാൻ ഡഗ്ലസ് ഹൈ സ്കൂൾ വിദ്യാർത്ഥികൾ നടത്തിയ മാർച്ച് ഓഫ് അവർ ലൈഫ്സ് (March for Our Lives) എന്ന പ്രകടനം ആയിരുന്നു ഗ്രെറ്റയുടെ പ്രചോദനം. ഗ്രെറ്റക്ക് ഡോക്ടറുമാർ ആസ്പെർഗ്ഗേർസ് സിൻഡ്രോമും സെ്ലക്റ്റീവ് മ്യുട്ടിസവും ഉണ്ടെന്ന് കണ്ടെത്തിയെങ്കിലും അതൊന്നും ഗ്രെറ്റയെ തളർത്തിയില്ല\n2018 ഓഗസ്റ്റിൽ ഒൻപതാം ക്ലാസ്സിൽ പഠിക്കുമ്പോൾ ഗ്രെറ്റ തന്റെ സ്കൂളിൽ ഒരു സമരം തുടങ്ങി. കാലാവസ്ഥ വ്യതിയാനവുമായി ബന്ധപ്പെട്ട് മുതിർന്നവർ കാണിക്കുന്ന അനാസ്ഥയിൽ പ്രതിഷേധിച്ച് അന്ന് തുടങ്ങിയ സമരം അവസാനിച്ചത് സ്വീഡിഷ് പാർലമെന്റിന് മുന്നിൽ ആണ്. ഇപ്പോൾ ആ സമരം ലോകമെമ്പാടും പടരുകയാണ്.\nആളുകളോട് തൊട്ടടുത്തുള്ള ടൗൺ ഹാളിനു മുന്നിൽ എല്ലാ വെള്ളിയാഴ്ചയും സമരം ചെയ്യാൻ ആഹ്വാനം കൊടുത്തതിനു ശേഷം അത് ഇപ്പോൾ അറിയപ്പെടുന്നത് ഫ്രൈഡേയ്സ് ഫോർ ഫ്യൂച്ചർ (Fridays For Future) മൂവ്മെന്റ് എന്നാണ്.\nകഴിഞ്ഞ ദിവസം ന്യൂയോർക്കിൽ നടന്ന ഐക്യ രാഷ്ട്രസംഘടയുടെ കാലാവസ്ഥ ഉച്ചകോടിയിൽ അതിശക്തമായ ഭാഷയിൽ ഗ്രെറ്റ നടത്തിയ പ്രസംഗം ലോക ശ്രദ്ധ പിടിച്ചുപറ്റി. ഈ പ്രസംഗത്തിന് മുമ്പും ഗ്രെറ്റ പ്രശസ്തമായ ചില പ്രസംഗങ്ങൾ നടത്തിയിട്ടുണ്ട്. ഗ്രെറ്റ യൂറോപ്പിലെ പല സ്ഥലങ്ങളിലും കാലവസ്ഥാ വ്യതിയാനത്തെ കുറിച്ച് പ്രസംഗം നടത്തിയിട്ടുണ്ട്.\nപോളണ്ടിൽ വെച്ച് നടന്ന യു എൻ സി ഒ പി 24 (UNCOP24) ൽ സെക്രട്ടറി ജനറൽ അന്റോണിയോ ഗുട്ടറീസിന് മുന്നിലും, ദാവോസിൽ നടന്ന ലോകസാമ്പത്തിക ഫോറത്തിലും സംസാരിച്ചിട്ടുണ്ട്. കാർബൺ പുറന്തള്ളൽ കുറച്ചുകൊണ്ടാണ് ഗ്രെറ്റയുടെ ജീവിതം. സഞ്ചരിക്കാൻ വിമാനം ഉപയോഗിക്കാത്ത ഗ്രെറ്റ, വീഗൻ കൂടി ആണ്. ഗ്രെറ്റയുടെ പ്രസംഗങ്ങൾ 'നോ വൺ ഈസ് ടൂ സ്മാൾ ടു മെയ്ക്ക് എ ഡിഫറൻസ്' (No One Is Too Small to MakeaDifference) എന്ന പേരിൽ പുസ്തകം പ്രസിദ്ധീകരിച്ചു.\nശാസ്ത്രീയവസ്തുതകളുടെ അടിസ്ഥാനത്തിൽ കാലാവസ്ഥ മേഖലയിൽ നടപടികളാവശ്യപ്പെടുകയും അതിനെ പ്രചോദിപിക്കുകയും ചെയ്തതാണ് പതിനാറുകാരിയായ ഗ്രെറ്റയെ അവാർഡിന് അർഹയാക്കിയതെന്ന് റൈറ്റ് ലൈവ്‌ലി ഹുഡ് ഫൗണ്ടേഷൻ അറിയിച്ചു.


ഡൂഡെ, എന്താണീ ഗൂഗ്ൾ ഡൂഡിൽ? | Velicham\nഡൂഡെ, എന്താണീ ഗൂഗ്ൾ ഡൂഡിൽ?\nപെട്ടെന്നൊരു ദിവസം ഗൂഗ്ൾ തുറന്നവർ ആശ്ചര്യപ്പെട്ടു. ലോഗോയുടെ സ്ഥാനത്ത് മലയാളത്തിെൻറ പ്രിയ എഴുത്തുകാരി കമല സുറയ്യയുടെ ചിത്രം. ആദ്യമാദ്യം കാര്യം മനസ്സിലാകാതെ പലരും കുഴങ്ങിയെങ്കിലും പിന്നെ പിന്നെ കാര്യം പിടികിട്ടിത്തുടങ്ങി. സംഭവം ഗൂഗ്ൾ ഡൂഡിലാണ്. ഡൂഡിലോ? അതെന്തോന്ന് സാധനം. ഡൂഡിൽ, ഡൂഡിൽ എന്ന് പറയുന്നതല്ലാതെ സംഭവം പലർക്കും അത്ര ദഹിച്ചില്ല. ഇനിയിപ്പോ അങ്ങെനയൊരു സംശയം വേണ്ട. ഇതത്ര വലിയ സംഭവമല്ല എന്നാൽ, അത്ര ചെറുതുമല്ല.\nഅപ്പോൾ പറഞ്ഞുവന്നതിതാണ് എന്താണ് ഗൂഗ്ൾ ഡൂഡിൽ?\nചരിത്രപ്രാധാന്യമുള്ള വ്യക്തികളുടെയോ, ആഘോഷങ്ങളുടെയോ സ്മരണാർഥം ഗൂഗിളിെൻറ പ്രധാന താളിലെ (ഹോം പേജ്) ലോഗോയിൽ വരുത്തുന്ന താൽക്കാലിക പരിഷ്കരണങ്ങളാണ് ഗൂഗ്ൾ ഡൂഡിൽ (Google Doodle) എന്ന പേരിൽ അറിയപ്പെടുന്നത്. ഗൂഗിളിെൻറ സ്ഥാപകരായ സെർഗി ബ്രിൻ, ലാറി പേജ് എന്നിവരാണ് ആദ്യ ഡൂഡിലിെൻറ നിർമാതാക്കൾ.1998ൽ ബേണിഗ് മാൻ ഫെസ്റ്റിവലിനോടു അനുബന്ധിച്ചായിരുന്നു ആദ്യ ഡൂഡിൽ. 2000ൽ ബാസ്റ്റിൽ ഡേയുടെ ഡൂഡിൽ നിർമിക്കാൻ ഡെന്നിസ് ഹവാങ് എന്ന ഡിസൈനറെ ചുമതലപ്പെടുത്തി. അതിനുശേഷം ഗൂഗ്ൾ തന്നെ ഡൂഡിലേഴ്സ് എന്ന പേരിൽ ഗൂഗിളിെൻറ കീഴിൽ ഒരു വിഭാഗത്തെ സജ്ജമാക്കി. നിലവിൽ കാണുന്ന ഡൂഡിലുകൾ അവരാണ് നിർമിക്കുന്നത്.\nആദ്യകാല ഡൂഡിലുകൾ ചലിക്കാത്തവയും ആനിമേഷനുകളില്ലാത്തവയുമായിരുന്നു. 2010ൽ ഐസക് ന്യൂട്ടെൻറ സ്മരണാർഥം ഇറങ്ങിയ ഡൂഡിലാണ് ആദ്യ ആനിമേഷൻ ഡൂഡിൽ.\nഇതിലുള്ള ഹൈപ്പർലിങ്കുകൾ പൊതുവെ ഡൂഡിലുമായി ബന്ധമുള്ള പേജുകളിലേക്കാണ് തിരിച്ചുവിടുന്നത്. 2014ത്തിലെ കണക്ക് പ്രകാരം ഗൂഗിൾ 2000ൽ പരം ഡൂഡിലുകൾ പ്രസിദ്ധീകരിച്ചിട്ടുണ്ട്. വിവിധ രാജ്യങ്ങൾക്ക് അനുസൃതമായി അതത് രാജ്യങ്ങളിലെ ഗൂഗ്ൾ ഡൂഡിൽ വ്യത്യസ്തരീതിയിൽ കാണപ്പെടാറുണ്ട്. അപ്പോൾ ഇതാണ് ഡൂഡെ ഗൂഗ്ൾ ഡൂഡിൽ.... ഇനി അറിയില്ലെന്ന് മാത്രം പറയരുത്.


സുഹൃത്തിന്‍റെ മകള്‍ക്ക് പോണ് വീഡിയോ ഇമെയ്ല് ചെയ്തു;ദുബായില് ഇന്ത്യക്കാരന് ശിക്ഷ\nFirst Published 13, Apr 2018, 9:08 AM IST\nഇമെയ്ല് അക്കൗണ്ട് പരിശോധിച്ച അമ്മയാണ് കുടുംബ സുഹൃത്ത് അയച്ച ഇമെയ്‍ലുകള് കാണുന്നത്\nദുബായ്:സുഹൃത്തിന്‍റെ മകളുടെ ഇമെയില് അക്കൗണ്ടിലേക്ക് പോണ് വീഡിയോ അയക്കുകയും പീഡിപ്പിക്കുകയും ചെയ്ത ഇന്ത്യക്കാരന് ദുബായില് മൂന്നുമാസം ജയില്‍ശിക്ഷ.മകളുടെ ഇമെയ്ല് അക്കൗണ്ട് പരിശോധിച്ച അമ്മയാണ് കുടുംബ സുഹൃത്തായ 27കാരന് അയച്ച മെയിലുകള്‍കാണുന്നത്.\nനിരവധി പോണ് ക്ലിപ്പുകള് കണ്ടതിനെ തുടര്‍ന്ന് പെണ്‍കുട്ടിയോട് സംസാരിച്ചതോടെയാണ് സംഭവം പുറത്തറിയുന്നത്. വീട്ടില് സന്ദര്‍ശനം നടത്തുമ്പോള് തന്നെ മോശമായ രീതിയില് തൊട്ടിരുന്നെന്നും നിരവധി പോണ് വീഡിയോകള് അയച്ചിട്ടുണ്ടെന്നും പെണ്‍കുട്ടി അമ്മയോട് പറഞ്ഞു.\nഇതേതുടര്‍ന്ന് ഫെബ്രുവരിയില് യുവാവിനെ മൂന്നുമാസം തടവിന് വിധിച്ചു. ഇതിനെ തുടര്‍ന്ന് തന്നെ മോചിപ്പിക്കണമെന്നാവശ്യപ്പെട്ട് കോടതിയില് പ്രതി അപ്പീല് സമര്‍പ്പിച്ചിരുന്നു. എന്നാല് വ്യാഴാഴ്ച അപ്പീല് കോടതി തള്ളി. ഇന്ത്യന് എക്സ്പ്രസാണ് വാര്‍ത്ത റിപ്പോര്‍ട്ട് ചെയ്തിരിക്കുന്നത്.


എന്‍തോട്ട് .....: മതമേതായാലും മനുഷ്യന് നന്നായാല് (പോരേ) മതിയോ ?\nമതമേതായാലും മനുഷ്യന് നന്നായാല് (പോരേ) മതിയോ ?\nസമൂഹത്തിന്റെ വിവിധ തുറകളില് നിന്ന് വ്യത്യസ്ഥമായ സന്ദര്‍ഭങ്ങളില് നാം നേരിടാറുള്ള ഒരു ചോദ്യമാണ് ഈ ബ്ലോഗിന്റെ തലക്കെട്ടായി ഞാന് നല്‍കിയിട്ടുള്ളത്.അതില് കുറച്ചൊക്കെ കാര്യമില്ലേ എന്ന് ചിലരെങ്കിലും സംശയം പ്രകടിപ്പിക്കാറുമുണ്ട്.പ്രസ്തുത വിഷയത്തിലേക്ക് ഒന്ന് കണ്ണോടിക്കാനുള്ള ശ്രമമാണ് ഇവിടെ നടത്തുന്നത്.അവലംബം :ഇസ്‌ലാം മലയാളം.\nഅങ്ങനെ ഒരു ജനതയില് ദൈവദൂതന് നിയോഗിതനാകുന്നു. തന്റെ ജനതയെ ദൈവികസന്മാര്‍ഗ്ഗത്തിലേക്ക് ക്ഷണിക്കുന്നു. അപ്പോള് അവരിലൊരു വിഭാഗം അദ്ദേഹത്തെ അംഗീകരിക്കുകയും പിന്തുടരുകയും ചെയ്യുന്നു. അവശേഷിക്കുന്നവര് പൂര്‍വികാചാരങ്ങളില് ഉറച്ചുനില്‍ക്കുന്നു. ദൈവദൂതന്റെ വിയോഗാനന്തരം ഹ്രസ്വമോ ദീര്‍ഘമോ ആയ കാലം കഴിയുന്നതോടെ അദ്ദേഹത്തിന്റെ അനുയായികള്‍തന്നെ ദൈവിക സന്മാര്‍ഗത്തില്‍നിന്ന് വ്യതിചലിക്കുന്നു. പണ്ഡിത പുരോഹിതന്മാര് അവരില് അന്ധവിശ്വാസങ്ങളും അനാചാരങ്ങളും വളര്‍ത്തുന്നു. ആവിധം സമൂഹം സത്യശുദ്ധമായ ദൈവപാതയില്‍നിന്ന് വ്യതിചലിക്കുമ്പോള് വീണ്ടും ദൈവദൂതന് നിയോഗിതനാവുന്നു. സമൂഹത്തിലെ ഒരുവിഭാഗം അദ്ദേഹത്തെ പിന്തുടരുകയും മറ്റുള്ളവര് പഴയ സമ്പ്രദായങ്ങളില്‍തന്നെ നിലകൊള്ളുകയും ചെയ്യുന്നു. അതോടെ അദ്ദേഹത്തെ അനുഗമിക്കുന്നവര് ഒരു മതാനുയായികളായും അല്ലാത്തവര് മറ്റൊരു മതക്കാരായും അറിയപ്പെടുന്നു.\nയഥാര്‍ഥത്തില് എല്ലാ ദൈവദൂതന്മാരും ജനങ്ങളെ ക്ഷണിച്ചത് ഒരേ സ്രഷ്ടാവിലേക്കും അവന്റെ ജീവിതവ്യവസ്ഥയിലേക്കുമാണ്. ഇസ്രായേല്യര് ദൈവികസന്മാര്‍ഗത്തില്‍നിന്ന് വ്യതിചലിച്ചപ്പോള് അവരെ നേര്‍വഴിയിലേക്ക് നയിക്കാന് മോശെ പ്രവാചകന് നിയോഗിതനായി. പിന്നീട് അദ്ദേഹത്തിന്റെ അനുയായികള് വഴിപിഴച്ചപ്പോള് യേശു നിയോഗിതനായി. യേശുവിന്റെ ക്ഷണം നിരാകരിച്ച് തങ്ങളുടെ ദുരാചാരങ്ങളിലുറച്ചുനിന്നവര് ജൂതന്മാരായി അറിയപ്പെട്ടു. യേശുവിനെ പിന്തുടര്‍ന്നുവന്നവര് ക്രിസ്ത്യാനികളായിത്തീര്‍ന്നു. ഈവിധം സമൂഹം സത്യപാതയില്‍നിന്ന് വ്യതിചലിക്കുമ്പോള് അവരെ സന്മാര്‍ഗത്തിലേക്ക് നയിക്കാന് നിയോഗിതരാവുന്ന പുതിയ പ്രവാചകന്മാരെ അനുധാവനം ചെയ്യാതെ പൂര്‍വികാചാരങ്ങളെ പിന്തുടര്‍ന്നതിനാലാണ് ലോകത്ത് വിവിധ മതങ്ങളും അവയ്ക്കിടയില് ഭിന്നതയും വൈരുധ്യങ്ങളും ഉണ്ടായത്.\nഎന്നിട്ടും നാം ചോദിക്കുന്നു:\nദൈവത്തിന്റെ പ്രീതിയും പ്രതിഫലവും നേടാനുള്ള പാതയാണല്ലോ മതം. തന്നിലേക്ക് വന്നുചേരാനുള്ള വഴിയേതെന്ന് നിശ്ചയിക്കേണ്ടത് സ്രഷ്ടാവായ ദൈവം തന്നെയാണ്. അതവന് നിശ്ചയിക്കുകയും തന്റെ ദൂതന്മാരിലൂടെ മാനവസമൂഹത്തെ അറിയിക്കുകയും ചെയ്തിട്ടുണ്ട്. പരസ്പരവിരുദ്ധമായ കാര്യങ്ങള് ഒരേസമയം സത്യമാവുക സാധ്യമല്ലെന്നത് സുവിദിതമാണല്ലോ. ഗണിതശാസ്ത്രത്തില് രണ്ടും രണ്ടും ചേര്‍ത്താല് നാലാണെന്നത് ശരിയാണ്. മൂന്നാണെന്നതും അഞ്ചാണെന്നതും തെറ്റാണ്. ഓക്സിജനും ഹൈഡ്രജനും കൂടിച്ചേര്‍ന്നാല് വെള്ളമുണ്ടാകുമെന്നത് സത്യമാണ്. മദ്യമുണ്ടാകുമെന്നത് അസത്യമാണ്.\nഇവ്വിധം തന്നെ മതത്തില് സത്യവും അസത്യവും ഏതെന്നത് മൌലിക പ്രധാനമാണ്. അദ്വൈതമാണ് സത്യമെന്നും ദ്വൈതം അസത്യമാണെന്നും ശ്രീശങ്കരാചാര്യര് പറയുന്നു. ദ്വൈതമാണ് സത്യമെന്നും അദ്വൈതം അസത്യമാണെന്നും മാധ്വാചാര്യര് സ്ഥാപിക്കുന്നു. ഇത് രണ്ടും അസത്യമാണെന്നും വിശിഷ്ടാദ്വൈതമാണ് സത്യമെന്നും രാമാനുജാചാര്യര് അവകാശപ്പെടുന്നു. ദൈവാവതാര സങ്കല്പം സത്യമാണെന്ന് വിശ്വസിക്കുന്നവരും അസത്യമാണെന്ന് വിശ്വസിക്കുന്നവരും ഹൈന്ദവ പണ്ഡിതന്‍മാരിലുണ്ട്. പുനര്‍ജന്‍മസങ്കല്പത്തിന്റെ സ്ഥിതിയും ഇതുതന്നെ. ഹൈന്ദവ പണ്ഡിതന്‍മാര് തന്നെ ഹിന്ദുമതത്തിലെ വിവിധ വിശ്വാസങ്ങള് സത്യമാണെന്ന് വിശ്വസിക്കുന്നില്ലെന്ന് ഇത് തെളിയിക്കുന്നു. അതിനാല് വിവിധ മതങ്ങളിലെ ഏകദൈവത്വം, ത്രിയേകത്വം, ബഹുദൈവത്വം, ദ്വൈതം, അദ്വൈതം, ഏകദൈവാരാധന, ബഹുദൈവാരാധന, വിഗ്രഹാരാധന, വിഗ്രഹാരാധന കൊടിയ പാപമാണെന്ന വിശ്വാസം, പരലോക വിശ്വാസം, പുനര്‍ജന്മവിശ്വാസം, മനുഷ്യരൊക്കെ പരിശുദ്ധരായാണ് ജനിക്കുന്നതെന്ന വീക്ഷണം, പാപികളായാണ് പിറക്കുന്നതെന്ന പ്രസ്താവം പോലുള്ള കാര്യങ്ങള് ഒരേസമയം സത്യവും ശരിയും സ്വീകാര്യവുമാവുകയില്ല. ആവുമെന്ന് പറയുന്നത് രണ്ടും രണ്ടും നാലാണെന്നതും അഞ്ചാണെന്നതും മൂന്നാണെന്നതും സത്യവും ശരിയുമാണെന്നു പറയുന്നതുപോലെ പരമാബദ്ധമാണ്.\nഅതുകൊണ്ടുതന്നെ മനുഷ്യ ഇടപെടലുകളില്‍നിന്ന് മുക്തമായ, സത്യശുദ്ധമായ ദൈവിക സന്‍മാര്‍ഗം ഏതെന്ന് അന്വേഷിച്ച് കണ്ടെത്തി അത് പിന്തുടരുകയാണ് വേണ്ടത്. വിജയത്തിന്റെ വഴിയും അതുതന്നെ. താന് വിശ്വസിക്കുന്ന കാര്യവും അതിനു നേരെ വിരുദ്ധമായതും ഒരേസമയം സത്യവും സ്വീകാര്യവുമാണെന്ന്, ബോധമുള്ള ആരും അംഗീകരിക്കുകയില്ല. കമ്യൂണിസവും മുതലാളിത്തവും ഒരുപോലെ ശരിയും നല്ലതുമാണെന്ന് അവയെക്കുറിച്ചറിയുന്ന അവരുടെ അനുയായികളാരും പറയുകയില്ലല്ലോ.യഥാര്‍ഥത്തില് വേണ്ടത് മനുഷ്യനെ നന്നാക്കുന്ന മതമാണ്. അഥവാ, ഐഹികജീവിതത്തില് മനസ്സിന് സമാധാനവും വ്യക്തിജീവിതത്തില് വിശുദ്ധിയും കുടുംബത്തിന് സ്വൈരവും സമൂഹത്തിന് സമാധാനവും രക്ഷയും രാഷ്ട്രത്തിന് ക്ഷേമവും ഭദ്രതയും ലോകത്ത് പ്രശാന്തിയും സര്‍വോപരി പരലോകത്ത് നരകത്തില്‍നിന്ന് മോചനവും സ്വര്‍ഗലബ്ധിയും ഉറപ്പുവരുത്തുന്ന മതം. മതമില്ലാതെ ഇത് സാധ്യവുമല്ല.\nഅപ്പോള് വീണ്ടും നമുക്ക് സംശയം,നാം ചോദിക്കുന്നു:\nദൈവത്തിലും മരണാനന്തര ജീവിതത്തിലും യഥാവിധി വിശ്വസിക്കലും സല്‍ക്കര്‍മങ്ങളനുഷ്ഠിക്കലും തന്നെയാണ് ഇസ്ലാം. ആര് ആവിധം ജീവിക്കുന്നുവോ അവര് മുസ്ലിംകളാണ്. അവരുടെ വംശമോ വര്‍ഗമോ ദേശമോ ജാതിയോ ഏതായിരുന്നാലും ശരി. ജൂതന്മാരും ക്രിസ്ത്യാനികളും സാബികളും ദൈവത്തിലും മരണാനന്തര ജീവിതത്തിലും വിശ്വസിച്ച് സല്‍ക്കര്‍മങ്ങളനുഷ്ഠിക്കുന്നതോടെ അവര് അവരല്ലാതായിത്തീരുന്നു. വിശ്വാസങ്ങളിലും ആരാധനകളിലും ആചാരങ്ങളിലും അനുഷ്ഠാനങ്ങളിലും ജീവിതരീതികളിലും സമൂലമായ മാറ്റം സംഭവിക്കുന്നു. പിന്നെ, നിലവിലുള്ള പേരിലവരറിയപ്പെടാനും ഇടയില്ല. അതിനാല് ഖുര്‍ആന് ഇവിടെയും വിജയത്തിന്റെ നിദാനമായി ഊന്നിപ്പറഞ്ഞത് ഇസ്ലാമിന്റെ അടിസ്ഥാനങ്ങളായ സത്യവിശ്വാസവും സല്‍ക്കര്‍മങ്ങളും തന്നെയാണ്\nപക്ഷേ താലിബാനും, മുജാഹ്ദീനും തുടങ്ങി ഇസ്ലാമിനെ കടുകിടവിടാതെ വിശ്വസ്സിക്കുന്നവരുടെയൊക്കെ പ്രവർത്തികൾ (മനുഷനെ പച്ചക്ക് ചുട്ടുകൊല്ലുകയും, വെട്ടിക്കൊല്ലുകയും,ബോംബുവച്ച് കൊല്ലുകയും ചെയ്യുന്നത്) കാണുമ്പോൾ ആ മതത്തിൽ എനിക്ക് വിശ്വസ്സിക്കാൻ കഴിയുന്നില്ല.\nഞായറാഴ്‌ച, നവംബർ 20, 2011 5:51:00 PM\nഖുറാനെ ന്യായീകരിക്കാനാണ് ഈ പോസ്റ്റ്\nപുല്ലിനെയും പൂവിനേയും സൃഷ്ടിച്ച ചൈതന്യത്തെ വെല്ലുവിളിക്കരുത്\nഞാന് പള്ളിയില് പോയിട്ടുണ്ട്.ഗുരുദ്വാരയില് പോയിട്ടുണ്ട്\nഎല്ലാ ചൈതന്യങ്ങളെയും മാനിചിട്ടുണ്ട്\nഅത് എന്നെ വിനയം പഠിപ്പിച്ചു.\nഅതും സൃഷ്ടിയാണെന്ന് കരുതണം.\nഎല്ലാം ബൈബിളും ഖുരാനിലും ഗീതയിലും അന്വയിക്കണമെന്നു എന്തിനാ വാശി ?\nപുണ്യ ഗ്രന്ഥങ്ങളിലെ വചനങ്ങളെക്കാള് ജീവിതത്തിലെ ചുവടുകള് ഉദാഹരിക്കൂ\nനാട്ടില് നിന്നും നന്മയുള്ള നന്മ ചെയ്ത വിശാസികളെ ചൂണ്ടിക്കാണിക്കൂ\nനന്മ ചെയ്യുന്ന അവിശ്വാസികളേയും മാനിക്കൂ\nനന്മ അതാണ് വലുത് .പുണ്യം\nഞായറാഴ്‌ച, നവംബർ 20, 2011 6:05:00 PM\nമനുഷ്യ ഇടപെടലുകളില്‍നിന്ന് മുക്തമായ, സത്യശുദ്ധമായ ദൈവിക സന്‍മാര്‍ഗം ഏതെന്ന് അന്വേഷിച്ച് കണ്ടെത്തി അത് പിന്തുടരുകയാണ് വേണ്ടത്. വിജയത്തിന്റെ വഴിയും അതുതന്നെ. താന് വിശ്വസിക്കുന്ന കാര്യവും അതിനു നേരെ വിരുദ്ധമായതും ഒരേസമയം സത്യവും സ്വീകാര്യവുമാണെന്ന്, ബോധമുള്ള ആരും അംഗീകരിക്കുകയില്ല. കമ്യൂണിസവും മുതലാളിത്തവും ഒരുപോലെ ശരിയും നല്ലതുമാണെന്ന് അവയെക്കുറിച്ചറിയുന്ന അവരുടെ അനുയായികളാരും പറയുകയില്ലല്ലോ.യഥാര്‍ഥത്തില് വേണ്ടത് മനുഷ്യനെ നന്നാക്കുന്ന മതമാണ്. അഥവാ, ഐഹികജീവിതത്തില് മനസ്സിന് സമാധാനവും വ്യക്തിജീവിതത്തില് വിശുദ്ധിയും കുടുംബത്തിന് സ്വൈരവും സമൂഹത്തിന് സമാധാനവും രക്ഷയും രാഷ്ട്രത്തിന് ക്ഷേമവും ഭദ്രതയും ലോകത്ത് പ്രശാന്തിയും സര്‍വോപരി പരലോകത്ത് നരകത്തില്‍നിന്ന് മോചനവും സ്വര്‍ഗലബ്ധിയും ഉറപ്പുവരുത്തുന്ന മതം. മതമില്ലാതെ ഇത് സാധ്യവുമല്ല.\nതിങ്കളാഴ്‌ച, നവംബർ 21, 2011 3:27:00 PM\nതാങ്കളുടെ ഈ പ്രസ്ഥാവനതന്നെ അബദ്ധമാണ്....താലിബാനികള് ഇസ്‌ലാമിനെ കടുകിടവിടാതെ പിന്തുടരുന്നവരാണ് എന്ന 'അറിവ് ' താങ്കള്‍ക്ക് എവിടെനിന്ന് ലഭിച്ചതാണ്...ഏത് ആശയങ്ങളേയും മുന്‍ധാരണകളില്ലാതെ സമീപിക്കാന് ശ്രദ്ധിക്കുക...........\nതിങ്കളാഴ്‌ച, നവംബർ 21, 2011 3:31:00 PM\nപൊതുവില് എല്ലാ മതാനുയായികളും തങ്ങളുടെ മതത്തെക്കുറിച്ച് ഇതുതന്നെ പറയും. പലര്‍ക്കും അവരുടെ മതത്തിലൂടെ മനസ്സിനു സമാധാനവും വ്യക്തിജീവിതത്തിനു വിശുദ്ധിയും കുടുംബത്തിനു സ്വൈര്യവും ലഭിക്കുന്നുണ്ട് . നരകത്തില് നിന്നുള്ള മോചനവും സ്വര്‍ഗ്ഗലബ്ധിയും ലഭിക്കുമെന്ന കാര്യത്തില് മറ്റുള്ളവര്‍ക്കുള്ള ഉറപ്പ് ഇവര്‍ക്കും ഉണ്ട്. 'ക്ഷേമം, പ്രശാന്തി, ഭദ്രത' ഒക്കെ ഈ മാധ്യമയുഗത്തില് പ്രത്യേകിച്ച് ആരും വര്‍ണ്ണിക്കേണ്ട കാര്യവുമില്ലല്ലോ. 'നമ്മുടേതു മാത്രം ശരി' എന്ന മുന്‍വിധി ഇല്ലാതാകുമ്പോള് തര്‍ക്കത്തിന്റെ പ്രശ്നം ഉദിക്കുന്നുമില്ല.\nതിങ്കളാഴ്‌ച, നവംബർ 21, 2011 3:58:00 PM\nതാലിബാനികള് ഇസ്ലാമിനെ കടുകിടവിടാതെ പിന്തുടരുന്നവരാണ് എന്ന 'അറിവ് ' താങ്കള്ക്ക് എവിടെനിന്ന് ലഭിച്ചതാണ്...ഏത് ആശയങ്ങളേയും മുന്ധാരണകളില്ലാതെ സമീപിക്കാന് ശ്രദ്ധിക്കുക...........\nThat’s fair. പക്ഷെ അതേ ലൈനിൽ താങ്കൾ ശ്രദ്ധിക്കുന്നുണ്ടോ?\nഇസ്രായേല്യര് ദൈവികസന്മാര്ഗത്തില്നിന്ന് വ്യതിചലിച്ചപ്പോള് അവരെ നേര്വഴിയിലേക്ക് നയിക്കാന് മോശെ പ്രവാചകന് നിയോഗിതനായി. പിന്നീട് അദ്ദേഹത്തിന്റെ അനുയായികള് വഴിപിഴച്ചപ്പോള് യേശു നിയോഗിതനായി. യേശുവിന്റെ ക്ഷണം നിരാകരിച്ച് തങ്ങളുടെ ദുരാചാരങ്ങളിലുറച്ചുനിന്നവര് ജൂതന്മാരായി അറിയപ്പെട്ടു.\nഇതെല്ലാം താങ്കൾ പറയുന്നത് ഖുർആനിന്റെ ആധാരത്തിൽ മാത്രമല്ലേ? ആ ഒരു മുൻധാരണയിൽ തന്നെയല്ലേ മറ്റുമതങ്ങളുടെ കാര്യത്തിൽ താങ്കൾ ചിന്തിക്കുന്നത്? മറ്റുമതങ്ങളിലുള്ളവർ ദുരാചാരങ്ങളിലുറച്ചുനിൽക്കുന്നവരാണെന്ന് ഏതർത്ഥത്തിലാണ് താങ്കൾ പറയുന്നത്?\nഅത് അംഗീകരിക്കാത്തവർ എന്തിന് ഇത് വിശ്വസിക്കണം?\nബുധനാഴ്‌ച, നവംബർ 23, 2011 3:21:00 PM\nതിങ്കളാഴ്‌ച, നവംബർ 28, 2011 1:37:00 PM


വിശ്വമാനവികം 1: December 2013\nആം ആത്മി പാർട്ടിയുടെ ഡൽഹി വിജയം\nഡൽഹി നൽകിയ പുതിയപാഠം\nഡൽഹിയിൽ ആം ആത്മി പാർട്ടി അധികാരത്തിലേയ്ക്ക്. അരവിന്ദ് ഗജരിവാ‍ാൾ മുഖ്യമന്ത്രിയായി സത്യപ്രതിജ്ഞചെയ്ത് അധികാരമേറ്റു. കൂടെ ആറ് മന്ത്രിമാരും സത്യപ്രതിജ്ഞ ചെയ്ത് അധികാരമേറ്റു. മനീഷ് സിസോദിയ, സോംനാഥ് ഭാരതി, സൗരവ് ഭരദ്വാജ്, സത്യേന്ദ്രകുമാര് ജെയിന്, രാഖി ബിര്‍ള, ഗിരീഷ് സോണി എന്നിവരാണ് മന്ത്രിമാരായി സത്യപ്രതിജ്ഞ ചെയ്തത്. ഡെല്‍ഹിയുടെ ഏഴാമത്തെ മുഖ്യമന്ത്രിയാണ് അരവിന്ദ് കെജ്‌രിവാള്. ഡൽഹിയുടെ ചരിത്രത്തിൽ മാത്രമല്ല, ഇന്ത്യയുടെ ചരിത്രത്തിൽത്തന്നെ ഇത് പുതിയൊരു അദ്ധ്യായമാണ് തുറന്നിരിക്കുന്നത്.\nഇന്ത്യയിലെ പ്രബല രാഷ്ട്രീയ പ്രസ്ഥാനങ്ങൾക്ക് ചെറുതല്ലാത്ത വെല്ലുവിളിയാണ് ഒരു വർഷം മാത്രം പഴക്കമുള്ള ഈ പുതിയ പാർട്ടി സൃഷ്ടിച്ചിരിക്കുന്നത്.\nജനലോക്പാൽ ബിൽ നടപ്പാക്കണമെന്നാവശ്യപ്പെട്ട് ഡൽഹി രാം ലീലാ മൈതാനത്ത് അന്നാ ഹസാരെയും സംഘവും നടത്തിയ ഗാന്ധിയൻ സമരം നേടിയ ജനപിന്തുണ ശ്രദ്ധാർഹമായിരുന്നു. അതിന്റെ ഒരു തുടർച്ചയെന്നോണമാണ് പുതിയ പാർട്ടി രൂപീകൃതമായത്. എന്തിന് ചൂൽ തെരഞ്ഞെടുപ്പ് ചിഹ്നമാക്കിയാണ് അവരീ തെരഞ്ഞെടുപ്പ് വിജയം നേടിയത് എന്നതാണ് ഏറെ വിചിത്രം! എന്നാൽ അന്നാ ഹസാരെ രാഷ്ട്രീയ പാർട്ടി രൂപ്പികരണത്തോട് അനുകൂമായ നിലപാ‍ടിലല്ലായിരുന്നു.ഇപ്പോൾ ഡൽഹിയിലെ അധികാര ലബ്‌ധിയിൽ അദ്ദേഹവും സന്തോഷത്തിലാണ്. പുതിയ ഭരണം എങ്ങനെയൊക്കെ ആയിരിക്കും എന്നത് കാത്തിരുന്ന് കാണുക!\nകോൺഗ്രസ്സ് പിന്തുണയിലാണ് ഭരണം എന്നൊരു പോരായ്മ ഉണ്ട്. എന്നാൽ മന്ത്രിസഭ ബി.ജെ.പി പിന്തുണയിൽ ആയില്ല എന്നതിൽ ആശ്വാസവുമുണ്ട്. സീറ്റ് കുറഞ്ഞവരുടെ പിന്തുണയാണ് സൌകര്യം എന്നതുകൊണ്ടാകാം. ബി.ജെ.പിയെ വിട്ട് കോൺഗ്രാസ്സിന്റെ പിന്തുണ അവർ സ്വീകരിച്ചത് എന്ന് കരുതാം. അല്ലാതെ വർഗ്ഗിയ പാർട്ടികളോടുള്ള സമീപനം ആം ആത്മി പാർട്ടിക്കാർ ഇതുവരെ വേണ്ടവിധം വെളിപ്പെടുത്തിയതായി അറിയില്ല. ഈ പുതിയ ആം ആത്മി മന്ത്രിസഭയിൽ ദൈവനാമത്തിലല്ലാതെ സത്യ‌പ്രതിജ്ഞചെയ്ത ഒരു മന്ത്രിപോലും ഇല്ലാതെ പോയി എന്നത് അവരോട് അനുഭാവമുള്ള നിർമതരെയും നിരീശ്വരവാദികളെയും നിരാശപ്പെടുത്തുന്ന ഒന്നാണ്. എന്തായാലും അവർ നേടിയ തെരഞ്ഞെടുപ്പ് വിജയത്തെ കണ്ടില്ലെന്നു നടിക്കാനോ അഭിനന്ദിക്കാതിരിക്കാനോ കഴിയില്ല.\nആം ആത്മി പാർട്ടിയുടെ ഭരണം അവരിൽ വിശ്വാസമർപ്പിച്ച ജനങ്ങളുടെ പ്രതീക്ഷയ്ക്കൊത്ത് ഉയരുമോ എന്നുള്ളതൊക്കെ വേറെ കാര്യം. എന്തായാലും മറ്റ് രാഷ്ട്രീയ പ്രസ്ഥാനങ്ങൾക്കെല്ലാം ഇതൊരു പാഠമാണ്. മാത്രവുമല്ല മറ്റേതോ ഒരു പാർട്ടിയുടെ ഒരു സ്പെയിസിലേയ്ക്കാണ് ആം ആത്മികൾ നുഴഞ്ഞുകയറി അവർ പോലും പ്രതീക്ഷിക്കാത്ത വിജയം നേടി അവർതന്നെ സ്വയം ഞെട്ടിയത്. ആ ഒഴിഞ്ഞു കിടന്ന സ്പെയിസ് സി.പി.ഐ.എമ്മിന്റേതായിരുന്നു എന്നു കരുതുന്നവർ ഉണ്ട്. സി.പി.ഐ.എമ്മിൽത്തന്നെയുണ്ട് അങ്ങനെ കരുതുന്നവർ. അതുകൊണ്ട് സി.പി.ഐ.എമ്മിനും മറ്റ് ഇടതുപക്ഷപാർട്ടികൾക്ക് കൂടി ഇത് പുതിയചില പാഠങ്ങൾ നൽകുന്നു എന്നു പറയാൻ മടിക്കുന്നില്ല.\nഎന്നാൽ ആം ആത്മികളുടെയും മറ്റും രൂപത്തിലല്ലാതെ കേരളം, ബംഗാൾ, ത്രിപുര എന്നീ സംസ്ഥാനങ്ങളിലൊഴിച്ച് ചുവപ്പു കൊടിയും പിടിച്ച് സി.പി.ഐ.എമ്മിനോ സി.പി.ഐയ്ക്കോ ഒന്നും ഡൽഹിയിലോ ഉത്തരേന്ത്യയിലടക്കം മറ്റ് സംസ്ഥാനങ്ങളിലോ ഇതുപോലെ പെട്ടെന്ന് ജനപിന്തുണ ആർജ്ജിക്കുവാൻ കഴിയുന്ന സാമൂഹ്യ സാഹചര്യങ്ങളല്ല ഉള്ളത് എന്നത് കാണാതിരിക്കുന്നില്ല. എന്നാൽ ശക്തമായൊരു മതേതര പ്രസ്ഥാനത്തിന്റെയും മുന്നണിയുടെയും സ്പെയിസ് എല്ലാ സംസ്ഥാനങ്ങളിലും ഒഴിഞ്ഞു കിടപ്പുണ്ട്. ആ ഒഴിവിൽ ആരും ഇല്ലാത്തതുകൊണ്ടാണ് ബി.ജെ.പിയ്ക്കും കോൺഗ്രസ്സിനും വിജയിക്കൂവാൻ കഴിയുന്നത്. ആ ഒഴിവ് നികന്നാൽ ബി.ജെ.പി എന്ന അപകടത്തെ കാര്യമായി ദുർബ്ബലപ്പെടുത്താൻ സാധിക്കും എന്ന് ആം ആത്മികളുടെ ഡൽഹി വിജയം സൂചന നൽകുന്നു.\nവർഗ്ഗീയതകൊണ്ടല്ല, കോൺഗ്രസ്സിനു ബദൽ മറ്റൊന്നില്ലാത്തതുകൊണ്ടാണ് മറ്റ് സംസ്ഥാനങ്ങളിൽ ബി.ജെ.പി വളർച്ച നേടിയതെന്നു കരുതണം. അതുകൊണ്ടു ബി.ജെ.പിയുടെ ഹിന്ദു രാഷ്ട്രം നരേന്ദ്രമോഡിയിലൂടെ അത്ര എളുപ്പത്തിൽ സാധിച്ചെടുക്കാൻ കഴിയുന്ന ഒന്നാകില്ല എന്നതും ആശ്വാസകരം തന്നെ. എന്നാൽ മതേതര പ്രസ്ഥാനങ്ങൾ ചിലതെങ്കിലും ആവശ്യം വന്നാൽ തത്വ ദീക്ഷയില്ലാതെ അധികാരത്തിനു വേണ്ടി ബി.ജെ.പിയെ പിന്തുണയ്ക്കും എന്ന ദുര്യോഗം ഇനിയും സംഭവിക്കാം. എന്തിന് ഈ ആം ആത്മികളെ പോലും ബി.ജെ.പിക്കാർ വശത്താക്കില്ലെന്ന് ആരു കണ്ടു!\nഇപ്പോഴത്തെ ഡൽഹിയിലെ പുതിയ പാഠം ഉൾക്കൊണ്ട് ആം ആത്മികൾ അടക്കം മതേതര പ്രസ്ഥാനങ്ങളുമായി മുഴുവൻ കൈകോർത്ത് വർഗ്ഗീയത എന്ന വിപത്തിൽ നിന്ന് ഇന്ത്യയെ രക്ഷിക്കാൻ സ്.പി.ഐ.എമ്മും മറ്റ് ഇടതുപക്ഷ പാർട്ടികളും നേതൃത്വപരമായ പങ്ക് വഹിക്കേണ്ടിയിരിക്കുന്നു. അഴിമതി ഇല്ലാതാക്കേണ്ടതൂതന്നെ. പക്ഷെ അഴിമതിയേക്കാൾ അപകടം മതരാഷ്ട്രസ്ഥാപനമാണ്. അത് ഹിന്ദു രാഷ്ട്രമായാലും മുസ്ലിം രാഷ്ട്രമായാലും ക്രിസ്തുരാഷ്ട്രമായാലും. മതരാഷ്ട്രം അപകടമാണെന്നതിന് ലോകത്ത് എത്രയോ ഉദാഹരണങ്ങൾ ഉണ്ടുതാനും !\nPosted by ഇ.എ.സജിം തട്ടത്തുമല at 11:53 PM\nLabels: ആം ആത്മി പാർട്ടി, ഡൽഹി, രാഷ്ട്രീയം, ലേഖനം\nവിവര ദോഷം പലതരം ഉണ്ടല്ലോ. ചില വിവരദോഷികളും അരാഷ്ട്രീയ വാദികളും തൊട്ടടുത്തുള്ള ഏതെങ്കിലും പ്രാദേശിക ജന നേതാവിനോടുള്ള വല്ല ദ്വേഷ്യവും കാരണം പറയാറുണ്ട്. ഇവിടെ രാജ ഭരണം വരണം.എങ്കിലേ നാടു നന്നാവൂ എന്നും മറ്റും! രാജ ഭരണം സംബന്ധിച്ച് ചരിത്ര പുസ്തകങ്ങൾ വായിച്ചും പ്രായംചെന്നവർ പറഞ്ഞും നമ്മൾ പലതും മനസിലാക്കിയിട്ടുണ്ട്. അതിലൊന്ന് ഇവിടെ പറയാം. പണ്ട് ചില രാജാക്കൻ‌മാർ ഇന്ന് നമ്മുടെ മുഖ്യമന്ത്രി ഉമ്മൻ ചാണ്ടി ചെയ്യും പോലെ പോലെ ജനസമ്പർക്കത്തിനിറങ്ങും. പലർക്കും സമ്മാനങ്ങൾ നൽകും. സമ്പർക്കവഴിയിൽ വല്ല സുന്ദരിയെയും കണ്ടു മോഹിച്ചാൽ തിരിച്ച് കൊട്ടാരത്തിൽ പോയിട്ട് കിങ്കരന്മാർപക്ഷം കട്ടിൽ കൊടുത്തുവിടും. ഈ കട്ടിൽ രാജ കിങ്കരൻ‌മാർ രാജാവിനിഷ്ടപ്പെട്ട സുന്ദരിയുടെ വീട്ടിൽ കൊണ്ടു ചെന്നിടും. താമസം വിനാ രാജാവും കട്ടിലിട്ട വീട്ടിൽ എത്തും എന്നർത്ഥം. സുന്ദരി ആരുടെ മകളായാലും ഭാര്യയായാലും രാജാവിനു പ്രശ്നമല്ല. രാജാവിന്റെ ഇംഗിതം നടന്നിരിക്കും. ജാതിമത ഭേദമന്യേ ഇത്തരം കട്ടിലിടൽ പരിപാടി ആചരിച്ചിരുന്ന പല രാജാക്കന്മാരും ഉണ്ടായിരുന്നുവത്രേ! എന്നാൽ ഇന്ന്` അത് നടക്കില്ല. ഇന്ന് ഇവിടെ ജനാധിപത്യ ഭരണമാണ്.\nഉമ്മൻ ചാണ്ടി ജന സമ്പർക്കപരിപാടി നടത്തും. എൽ.ഡി.എഫ് കരിങ്കൊടി കാണിയ്ക്കും. പോലീസ് അവരുടെ ഡ്യൂട്ടി ചെയ്യും. (നാണമില്ലാത്തതുകൊണ്ട് ഉമ്മൻ ചാണ്ടി രാജിവയ്ക്കുന്നില്ലെന്നതൊക്കെ വേറേ കാര്യം). ജന സമ്പർക്ക പരിപാടിയും കരിങ്കൊടി പ്രതിഷേധവുമൊക്കെ അതാതിന്റെ വഴിയ്ക്ക് നടന്നെനും നടന്നില്ലെന്നും ഇരിക്കും. നടന്നാൽ അത് കഴിഞ്ഞ് ഉമ്മൻ ചാണ്ടി സെക്രട്ടറിയേറ്റിലേയ്ക്ക് പോകും. പ്രതിഷേധക്കാർ അവരവരുടെ വീടുകളിലേയ്ക്കും. മുഖ്യമന്ത്രി സെക്രട്ടറിയേറ്റിൽ ചെന്നിട്ട് ജനസമ്പർക്കത്തിനു വന്ന ഒരു പ്രജയുടെയും വീട്ടിലേയ്ക്ക് കിങ്കരന്മാർ പക്ഷം കട്ടിലും കൊടുത്ത് വിടില്ല. കാരണം ഇത് ജനാധിപത്യ ഭരണമാണ്. രാജാവ് അഥവാ മുഖ്യമന്ത്രി ഇവിടെ അവസാന വാക്കല്ല. പ്രജകളുടെ പ്രതിനിധി മാത്രമാണ്. രാജാവ് (മുഖ്യമന്ത്രി) തന്നെയും ഒരു പ്രജയാണ്. രാജ ഭരണം വരണമെന്ന് വാദിക്കുന്ന അരാഷ്ട്രീയ വാദികൾ ഇനി പറയൂ. ഇവിടെ ജനാധിപത്യം വേണോ? അതോ നിങ്ങളുടെ വീട്ടിലും “രാജകട്ടിൽ വരണോ?“ ( ഈയടുത്ത ദിവസങ്ങളിലെ ചിലരുടെ രാജഭക്തിയും രാജഭരണ വാഴ്ത്തലുകളും ഫെയ്സ് ബൂക്കിലും മറ്റും വായിച്ചതിന്റെ പ്രതികരണം എന്ന നിലയിൽ എഴുതിപ്പോയതാണ്. ക്ഷമിക്കണമെന്നില്ല)\nPosted by ഇ.എ.സജിം തട്ടത്തുമല at 2:50 PM\nLabels: ജനസമ്പർക്കം, ജനാധിപത്യം, രാജഭരണം, രാഷ്ട്രീയം, ലേഖനം\n12-12-2013 വ്യഴാഴ്ച തിരുവനന്തപുരത്ത് മുഖ്യമന്ത്രിയുടെ ഔദ്യോഗിക വസതിയായ ക്ലിഫ് ഹൌസിനു മുന്നിൽ നടന്ന എൽ.ഡി.എഫ് ഉപരോധ സമരത്തിന്റെ മുന്നിൽ വന്ന് ഒരു വീട്ടമ്മ കലപിലത്തു. അവർക്ക് സഞ്ചരിക്കാൻ കഴിയാത്ത വിധം മാർഗ്ഗതടസ്സം ഉണ്ടായി എന്നാരോപിച്ചാണ് അവർ കലപിലയുണ്ടാക്കിയത്. ഉപരോധത്തിനെതിരെയുള്ള മുൻകരുതൽ എന്ന നിലയിൽ പോലീസ് തിർത്ത ബാരിക്കേഡ് ആണ് യതാർത്ഥത്തിൽ യാത്രക്കാർക്ക് മാർഗ്ഗതടസ്സം ഉണ്ടാക്കിയത്. അതിൽ എൽ.ഡി.എഫ് നേതാക്കൾ പോലീസിനെ പ്രതിഷേധം അറിയിക്കുകയും ചെയ്തു. മറ്റെന്തോ ദ്വേഷ്യവുമായിട്ടായിരിക്കണം, വീട്ടിൽ നിന്നിറങ്ങിയ ആ സ്ത്രീ സമരസ്ഥലത്തു വന്നപ്പോൾ പെട്ടെന്നുണ്ടായ ദ്വേഷ്യത്തിൽ എന്തൊക്കെയോ പുലമ്പി. വലിയൊരു സംഘടിത പ്രസ്ഥാനത്തിന്റെ സമര മുഖത്തു വന്നു നിന്നാണ് താൻ തട്ടിക്കയറുന്നതെന്നോ അതിന്റെ പ്രത്യാഘാതം എന്തായിരിക്കുമെന്നോ എന്നൊന്നും അവർ അപ്പോൾ ചിന്തിച്ചിട്ടുണ്ടാകില്ല.\nപ്രതികരണം ഇടതുപക്ഷത്തിനും സമരത്തിനും എതിരായതിനാൽ തല്പരകക്ഷികൾ അവസരത്തിനൊത്ത് ഉയർന്നു. മാധ്യമധർമ്മം പൊടുന്നനേ കൊടുമ്പിരിക്കൊണ്ടു. പ്രതിഷേധിച്ചത് സ്ത്രീയായതുകൊണ്ടു പ്രത്യേകിച്ചും! സന്ധ്യ എന്ന ആ സ്ത്രീയ്ക്ക് ഞൊടിയിടയിൽ വീരപരിവേഷം നൽകി. ഭയങ്കര ധീരത! പെൺകരുത്ത്! ഹോ! സഹിക്കാൻ പറ്റുന്നില്ല. ബഹുമാന്യയായ ആ പ്രതിഷേധക്കാരി സ്ത്രീയോട് സിമ്പിൾ ആയ ഒരു ചോദ്യം ചോദിക്കുവാനുണ്ട്. ഇവിടുത്തെ ഏതെങ്കിലും ഹിന്ദു- മുസ്ലിം വർഗ്ഗീയ സംഘടനകളുടെ ( പല പേരുകളുള്ള അവയെ എടുത്ത് പറയേണ്ടല്ലോ) സമര മുഖത്തേയ്ക്കാണെങ്കിൽ ഏതെങ്കിലും ഒരു സ്ത്രീ ഉണിയാർച്ച ചമഞ്ഞ് ഇതുപോലെ പ്രതികരിക്കാൻ ചെല്ലുമായിരുന്നോ? എങ്കിൽ വിവരം അറിഞ്ഞേനേ! എന്തിന്, ഏതെങ്കിലും പുരുഷൻ വീരചേകവൻ ചമഞ്ഞ് ഒരു ജനകീയ സമരസ്ഥലത്തു ചെന്ന് ചെനക്കുമോ? ആ ഉപരോധം നടത്തുന്നത് കോൺഗ്രസ്സുകാർ ആയിരുന്നെങ്കിൽക്കൂടി ആ പ്രതിഷേധക്കാരി സ്ത്രീയ്ക്ക് നല്ല പണി കിട്ടിയേനെ!\nഇടതുപക്ഷത്തിന്റെ ജാഥകൾ പല‌പ്പോഴും യാത്രക്കാർ മുറിച്ചു കടക്കുന്നതു കണ്ടിട്ടുണ്ട്. പക്ഷെ ഹിന്ദു-മുസ്ലിം വർഗ്ഗീയ സംഘടനകളുടെ ( അവയുടെ പേരിനു ഞാൻ പരസ്യം കൊടുക്കുന്നില) ജാഥകളെ ഒരുത്തനും ഒരുത്തിയും ചെന്ന് മുറിച്ചു കടക്കാൻ ശ്രമിക്കാറില്ല. പേടിച്ച് ഒതുങ്ങി പോകുന്നതു കാണാം. ഇടതുപക്ഷക്കാർ അടുത്ത കാലത്തായി അല്പം ചില ഗന്ധിമാർഗ്ഗങ്ങൾ സ്വീകരിക്കുന്നത് പലരും ദൌർബല്യമായി കരുതി മെക്കിട്ടു കയറാൻ ചെല്ലുന്നുണ്ട്. അത് ഇടതുപക്ഷവും പ്രത്യേകിച്ച് സി.പി.എമ്മും തിരിച്ചറിയുന്നുണ്ട്. ഇത് സി.പി.ഐ.എം അടക്കം ഇടതുപക്ഷ പ്രസ്ഥാനങ്ങൾ ഗൌരവമായെടുത്താൽ പിന്നെ ആരും വലിയ ആളുചമഞ്ഞ് ചീപ് പബ്ലിസിറ്റിയ്ക്കുവേണ്ടി ഇത്തരം നാടകങ്ങളുമായി ഇറങ്ങില്ല. പ്രതിഷേധങ്ങളും സമരങ്ങളുമൊക്കെ എന്തോ പാതകമാണെന്ന വിധത്തിലുള്ള പ്രചരണങ്ങൾ കുറെ നാളായി ശക്തിപ്രാപിക്കുന്നുണ്ട്.\nഇവിടെ ഒരു പെണ്ണാളത്തി എൽ.ഡി.എഫ് സമരത്തിനെതിരെ രോഷാകുലയായതിൽ രോമാഞ്ചപുളകിതനായി കൊച്ചിയിലൊരു കൊച്ചു വലിയ മുതലാളി അഞ്ചു ലക്ഷം രൂപാ പ്രോത്സാഹന സമ്മാ‍നം നൽകി! തൊഴിലാളികളുടെ തൊഴിൽ തട്ടിപ്പറിച്ച് സ്വന്തമായി ലോഡിറക്കി നക്കിത്തരം കാട്ടി അതിന്റെ പോട്ടം പിടിച്ച് പരസ്യപ്പെടുത്തി പേരെടുത്ത പുംഗവനാണ്. പിന്നെ വൃക്ക കൊടുത്തും പേരു നില നിർത്തി. പാവങ്ങൾ പലരും ഇവിടെ വൃക്ക ദാനം ചെയ്യുന്നത് അത്രകണ്ട് പരസ്യപ്പെടുന്നില്ല. പണക്കാർ വൃക്ക കൊടുക്കുമ്പോൾ മാത്രമാണ് അത് കേൾവിപ്പെട്ട പുണ്യപ്രവൃത്തിയാകുന്നത്! ആ പുണ്യപ്രവൃത്തിയെ നിഷ്ഭ്രഭമാക്കാൻ ആവോളമായി കൊച്ചൌസേപ്പിന്റെ ഈ സമര വിരുദ്ധ സന്ദേശം. വൃക്കദാനത്തേക്കാൾ മഹത്തരമായ ഒരു വിപ്ലവം സൃഷ്ടിച്ചുനെന്ന് ഇനി അദ്ദേഹത്തിന് ആശ്വസിക്കാം. അപഹാസ്യം എന്നല്ലാതെ എന്തു പറയാൻ! !\nസ്വന്തം സാഹസിക വ്യവസായത്തിൽ ചെന്നു കളിച്ച് വീണ് കിടപ്പിലായ പയ്യന് ന്യായമായ ചികിത്സാ സഹായം പോലും നൽകാത്തയാളാണ് എൽ.ഡി.എഫിന്റെ ന്യായമായ സമരത്തിനു ദുഷ്പേരു നൽകാൻ ആരുടെയോ നിയോഗം പോലെ ചെന്ന പെണ്ണൊരുത്തിയ്ക്ക് അഞ്ച് ലക്ഷം കൊടുത്തത്. വേണ്ടാത്തിടത്ത് കയറി ചൊറിയുന്ന ഒരുതരം മാനസിക രോഗം. കരിങ്കാലിപ്പണി എന്നും പറയാം. ചാള കൊടുത്ത് വാളയല്ല, സ്രാവുതന്നെ വാങ്ങുന്ന പരസ്യ തന്ത്രം! മുമ്പ് വൃക്ക ദാനം ചെയ്ത കണ്ണൂർ സ്വദേശി ജോർജ്ജിന് ഈ വെള്ളപ്പാർക്ക്മുതലാളി അഞ്ചു ലക്ഷം രൂപാ പാരിതോഷികം നൽകിയിരുന്നു. ആ അഞ്ചു ലക്ഷം ഇതിനകം ചെലവായി പോയെങ്കിലും ആ തുക തെണ്ടിപ്പിരിച്ചെങ്കിലും തിരിച്ചു നൽകാൻ ജോർജ്ജ് തീരുമാനിച്ചിരിക്കുകയാണ്. ജോർജ്ജിന് ഒരു പൂച്ചെണ്ട്! ജനകീയ സമരങ്ങൾക്കെതിരെ തെറ്റായ സന്ദേശം നൽകുന്ന മൂരാച്ചിനടപടിയിൽ പ്രതിഷേധിച്ചാണ് ജോർജ്ജ് തനിക്ക് ഔസേപ്പ് മുതലാളി നൽകിയ പാരിതോഷികം മടക്കി നൽകുന്നത്.\nഎൽ.ഡി.എഫ് ആരുടെയും വഴി മുടക്കി സമരം ചെയ്യുന്നില്ല. അഥവാ വഴി മുടങ്ങുന്നുണ്ടെങ്കിൽ അത്തരം സമരം ചെയ്യേണ്ടി വരുന്നതിന്റെ കാരണം എന്തെന്നു ചിന്തിക്കണം. സമരത്തെയല്ല സമര കാരണത്തെയാണ് ചികിത്സിക്കേണ്ടത്. പ്രതിഷേധങ്ങളും സമരങ്ങളുമൊക്കെ ജനാധിപത്യ രാജ്യത്ത് സ്വാഭാവികമാണ്. അതൊന്നുമില്ലാത്ത സ്ഥലത്ത് ജീവിക്കണമെന്നുള്ളവർ സ്വന്തമായി വല്ല ദ്വീപോ കിട്ടുമെങ്കിൽ പോയി വാടകയ്ക്കെടുത്ത് ജീവിക്കണം. ഇവിടെ സമരങ്ങളും ജാഥകളും റോഡുപരോധങ്ങളും അത്യാവശ്യം ഹർത്താലുകളും ഒക്കെയുണ്ടാകും. അതൊന്നും ഇഷ്ടപെടാത്തവർ ഇന്ത്യൻ ഭരണഘടനയും അത് പൌരന്മാർക്കു നൽകുന്ന അവകാശങ്ങളും അംഗീകരിക്കാത്തവരാണ്. അവർക്ക് പറ്റിയ രാജ്യം ഇതല്ല. ഇവിടെ ജനകീയ പോരാട്ടങ്ങൾ ഇനിയും തുടരും. ആരൊക്കെ കുരച്ച് തൊണ്ട കീറിയാലും!\nPosted by ഇ.എ.സജിം തട്ടത്തുമല at 12:35 AM\nLabels: എൽ.ഡി.എഫ്, ക്ലിഫ് ഹൌസ് ഉപരോധം, രാഷ്ട്രീയം, ലേഖനം


തിരുവനന്തപുരം: ജോസ് കെ മാണി എല്‍ഡിഎഫിലേക്ക് ചേക്കേറിയതിനെ കുറിച്ച് പ്രതികരിച്ച് നടന് സന്തോഷ് പണ്ഡിറ്റ്. ജോസ് കെ മാണിയെ എല്‍ഡിഎഫില് എടുത്തത് വളരെ മികച്ച ഒരു തീരുമാനം ആണെന്നാണ് തന്റെ അഭിപ്രായമെന്ന് അദ്ദേഹം ഫേ‌സ്ബുക്കില് കുറിച്ചു. കഴിഞ്ഞ ദിവസമാണ് ജോസ് കെ മാണിയുടെ കേരള കോണ്‍ഗ്രസ് എം എല്‍ഡിഎഫില് ലയിച്ചത്.\nഅപ്പനെ തെറിവിളിച്ച ആളുകളെക്കൊണ്ട് തന്നെ ജയ് വിളിപ്പിച്ച ജോസ് മോന് വെറും മാസ്സല്ല കൊലമാസ്സാണെന്നും അദ്ദേഹം അഭിപ്രായപ്പെടുന്നു.\nജോസ് K മാണി ജിയെ LDF ല് എടുത്തത് വളരെ മികച്ച ഒരു തീരുമാനം ആണെന്നാണ് എന്ടെ അഭിപ്രായം. ഇതിലൂടെ\nഇടുക്കി, കോട്ടയം എന്നിവിടങ്ങളിൽ എൽ‌ഡി‌എഫിന് കൂടുതൽ വോട്ടുകൾ ലഭിച്ചേക്കാം.\nഅതേ സമയം ചില UDF മനസ്സുള്ള വിമ൪ക൪ കുറേ ചോദ്യങ്ങള് ഉയ൪ത്തുന്നു.\nപിന്നെ എന്തിന്റെ പേരിൽ ആയിരുന്നു സോളാ൪ സമരം നടത്തിയത് ?, ബാർ കോഴ സമയത്തെ സമരങ്ങള് നടത്തി എന്തിന് അണികളെ പോലീസില് നിന്നും തല്ലു കൊള്ളിച്ചു ? എന്തിന് ഈ പ്രശ്നത്തില് നിയമസഭ അടിച്ചു തക൪ത്തു ? , എന്തിനാണ് KM മാണി ജിയുടെ വീട്ടില് നോട്ട് എണ്ണുന്ന മെഷീ൯ ഉണ്ടെന്ന് പറഞ്ഞു ? ഈ ചോദ്യങ്ങള്ക്ക് എല്ലാം ഉത്തരം ഒന്നേയുള്ളു. ഇത് രാഷ്ട്രീയമാണ്.\nരാഷ്ട്രീയത്തില് ശാശ്വതമായ മിത്രങ്ങളോ, ശാശ്വതമായ ശത്രുക്കളോ ഇല്ല. അന്ന് UDF. ഭരിച്ചപ്പോള് സോളാ൪, ബാ൪ കോഴ, നിയമസഭയില് ചെറിയ ബഹളം എല്ലാം ആവശ്യമായിരുന്നു. പക്ഷേ ഇന്നത്തെ രാഷ്ട്രീയ സ്ഥിതി അതല്ല. അടുത്ത ഇലക്ഷനില് Congress നെ തക൪ക്കുവാ൯ കരുത്തരായ പലരും കൂടെ വേണം. (ലോകസഭയില് അവ൪ 20 ല് 19 നേടി എന്നത് ആരും മറക്കരുത് ) ഇനിയെങ്കിലും LDF നെ കൂടുതല് കരുത്തുറ്റത് ആക്കുവാനാണ് വളരെ clean image ഉള്ള ജോസ് ജി യെ കൊണ്ടു വന്നത്. അത് ബുദ്ധിപൂ൪വ്വമായ നീക്കമാണ്. Past is past എന്ന് എല്ലാവരും മനസ്സിലാക്കണം..(രാഷ്ട്രീയം ചെസ്സ് കളി പോലെയാണ്)\nഇതിന് മുമ്പ് 1 വ൪ഷം തടവ് ശിക്ഷ കഷ്ടപ്പെട്ട് വാങ്ങിച്ച് കൊടുത്ത , ശത്രുവായ നേതാവിനെ വരെ പാ൪ട്ടിയില് എത്തിച്ചു. അതിലൂടെ വിജയവും ഉണ്ടാക്കി. വിജയിക്കുന്നവന്ടെതാണ് ഈ ലോകം എന്ന് എല്ലാവരും തിരിച്ചറിയുക. പറ്റുമെങ്കില് RSP യേയും കൂടെ കൂട്ടുവാ൯ LDF. ശ്രമിക്കണം.\nഇനി ഇതിന് പകരമായ് മഹാരാഷ്ട്രയിലെ സഖ്യ കക്ഷിയായ NCP യെ LDF ല് നിന്നും അട൪ത്തി എടുക്കാം എന്ന് UDF ചിന്തിക്കുന്നു എങ്കില് പെട്ടെന്ന് അത് നടക്കില്ല എന്നാണ് എന്ടെ അഭിപ്രായം. NCP കേരളത്തില് LDF പക്ഷത്ത് ശക്തമായാണ് നിലവില് ഉള്ളത്.\nപിന്നെ ജോസ് കെ മാണി LDF. ല് ചേ൪ന്നതിനെ വിമ൪ശിക്കുന്നവ൪ ചിന്തിക്കുക. ഇതുപോലുള്ള രാഷ്ട്രീയ മാറ്റങ്ങള് ലോകത്തെ ആദ്യ സംഭവം ഒന്നുമല്ല. എത്രയോ Congress നേതാക്കള് BJP യിലേക്കും, തിരിച്ചും മറിച്ചും ഒക്കെ പോയിട്ടുണ്ട്. ഇന്ന് അവിശുദ്ധമായ് തോന്നാവുന്ന പല പാ൪ട്ടികളും ഭാവിയിലും ഒരുമിച്ചേക്കാം. ഇന്നത്തെ അഴിമതിക്കാ൪ എന്നു പറയുന്ന പല ശത്രുക്കളായ നേതാക്കന്മാരും ചിലപ്പോള് ഏത് പാ൪ട്ടിയിലും മാറി വന്നേക്കാം. സാഹചര്യവും, വോട്ടും മാത്രമാണ് നോക്കേണ്ടത്.\nTags: jose k manisanthosh panditMAIN\nമഹാകവി അക്കിത്തത്തിന് വിട; മൃതദേഹം ഔദ്യോഗിക ബഹുമതികളോടെ സംസ്‌കരിച്ചു


Meppadi grama Panchayat come up with new scheme to prevent school drop out | സ്‌കൂളുകളിലെ കൊഴിഞ്ഞുപോക്ക് തടയാന് പദ്ധതിയുമായി മേപ്പാടി ഗ്രാമപഞ്ചായത്ത്: ഫുട്‌ബോള് പരിശീലനം - Malayalam Oneindia\n24 min ago വാളയാര്: രണ്ട് പെണ്‍കുട്ടികളുടെ ജീവന് മേല് സര്‍ക്കാര് രാഷ്ട്രീയം കളിക്കുന്നുവെന്ന് ചെന്നിത്തല\n26 min ago രാഹുല് ഗാന്ധിക്ക് ജയ് വിളിച്ച് സിപിഎമ്മുകാര്; മന്ത്രിസഭയിലേക്കില്ല, ബിഹാറില് ലക്ഷ്യം മറ്റൊന്ന്\n43 min ago സോളാറിൽ കേസ് ഒതുക്കാൻ യുഡിഎഫ്5ലക്ഷം നൽകി; കത്തിൽ പറഞ്ഞ കാര്യങ്ങള് സത്യം; വെളിപ്പെടുത്തി സരിത\nUpdated: Thu, Jul 11, 2019, 17:18 [IST]\nകല്‍പ്പറ്റ: ആദിവാസി മേഖലകളില് നിന്നുമുള്ള വിദ്യാര്‍ത്ഥികളുടെ കൊഴിഞ്ഞുപോക്ക് തടയാന് നൂതനപദ്ധതിയുമായി മേപ്പാടി ഗ്രാമപഞ്ചായത്ത്. സംസ്ഥാനത്താദ്യമായാണ് വിദ്യാര്‍ത്ഥികളെ സ്‌കൂളിലെത്തിക്കാന് പ്രീമിയര് സ്‌കില്‍സ് എന്ന പേരില് എന്ന പേരില് ഫുട്‌ബോള് പരിശീലിപ്പിക്കുന്ന പദ്ധതി ആരംഭിച്ചിട്ടുള്ളത്. മേപ്പാടി ഗ്രാമപഞ്ചായത്തിനൊപ്പം ബ്രിട്ടീഷ് കൗണ്‍സില്, ജില്ലാ ഫുട്‌ബോള് അസോസിയേഷന്, ജില്ലാ സ്‌പോര്‍ട്‌സ് കൗണ്‍സില്, പട്ടികവര്‍ഗ ഡിപ്പാര്‍ട്ടുമെന്റ് എന്നിവരും പദ്ധതിക്കായി കൈകോര്‍ക്കുന്നു.\nആദിവാസി മേഖലയില് നിന്നുള്ള കുട്ടികളെ സ്‌കൂളിലെത്തിക്കാനും അതോടൊപ്പം കായികരംഗത്ത് മികവുറ്റരാക്കി വളര്‍ത്തിയെടുക്കാനുമാണ് പദ്ധതി ആവിഷ്‌ക്കരിച്ചിരിക്കുന്നത്. മേപ്പാടി ഗ്രാമപഞ്ചായത്തിലെ സ്‌കൂളുകള് തമ്മില് ഫുട്‌ബോള് മത്സരങ്ങള് നടത്താനും ഈ പദ്ധതി കൊണ്ട് ഉദ്ദേശിക്കുന്നുണ്ട്. മേപ്പാടി ഗ്രാമപഞ്ചായത്തില് ഇതിനകം തന്നെ നാല് വാര്‍ഡുകള് ചേരുന്നിടത്ത് ഒരു പരിശീലനകേന്ദ്രവും, പഞ്ചായത്തിന് കീഴില് എട്ട് പുരുഷ പരിശീലകരും, രണ്ട് വനിതാ പരിശീലകരും സജ്ജമായി കഴിഞ്ഞു. നിലവില് ഈ പരിശീലകരുടെ കീഴില് 475 ആണ്‍കുട്ടികളും, 105 പെണ്‍കുട്ടികളും വിവിധ കാറ്റഗറിയിലായി പരിശീലനം തേടുന്നുണ്ട്.\n63 ഊരുകൂട്ടങ്ങളില് നിന്നുള്ള ആണ്‍കുട്ടികളെയും പെണ്‍കുട്ടികളെയും ഉള്‍പ്പെടുത്തി ഫുട്‌ബോള് ഫെസ്റ്റ് നടത്താനും പദ്ധതിയിടുന്നു. എല്ലാ കുട്ടികള്‍ക്കും ആവശ്യമായ ജേഴ്‌സിയും, ഓരോ ഊരുക്കൂട്ടങ്ങളിലേക്കും ഫുട്‌ബോളും ഇതിനകം തന്നെ പഞ്ചായത്ത് നല്‍കികഴിഞ്ഞു. പദ്ധതി നടപ്പിലായതോടെ മേപ്പാടി ഗ്രാമപഞ്ചായത്തിലെ ആദിവാസി കുട്ടികളുടെ കൊഴിഞ്ഞുപോക്കിന് ഒരു പരിധി വരെ കുറവുണ്ടായിട്ടുണ്ട്. പദ്ധതിയുടെ ഭാഗമായി മേപ്പാടി ഗ്രാമപഞ്ചായത്തിലെ പ്രമോര്‍ട്ടര്‍മാക്കും, പരിശീലകര്‍ക്കും രണ്ട് ദിവസം നീണ്ടു നില്‍ക്കുന്ന പരിശീലനവും നല്‍കി വരികയാണ്.\nപ്രീമിയര് സ്‌കില്‍സ് ലീഗ് ഇന്‍സ്ട്രക്ടര് .ഷെഫീക്ക് ഹസന്, .ദീപക്.സി.എം എന്നിവരുടെ നേതൃത്വത്തിലാണ് പരിശീലനം നല്‍കുന്നത്. ബ്രിട്ടീഷ് കൗണ്‍സിലും , ഇംഗ്ലീഷ് പ്രീമിയര് ലീഗ് അധികൃതരും ആഗോള തലത്തില് ഫുട്‌ബോള് വികസിപ്പിക്കുന്നതിന്റെ ഭാഗമായി നടത്തുന്ന പരിശീലകര്‍ക്കുള്ള കോഴ്‌സാണ് പ്രീമിയര് സ്‌ക്കില്‍സ്. നിലവില് 29 ഓളം രാജ്യങ്ങളില് പ്രോഗ്രാം നടത്തിയിട്ടുണ്ട്. ഇന്ത്യയില് ഇന്ത്യന് സൂപ്പര് ലീഗ്, ഓള് ഇന്ത്യ ഫുട്‌ബോള് ഫെഡറേഷന് എന്നിവരുമായി സഹകരിച്ചും പരിശീലകര്‍ക്ക് ക്ലാസുകള് നടത്തിവരുന്നുണ്ട്.\nwayanad school football വയനാട് സ്കൂള് കല്‍പ്പറ്റ\nMeppadi grama Panchayat come up with new scheme to prevent school drop out


Pinarayi Vijayan Statement | സ്ത്രീകളെ അടിച്ചമർത്തലിന് എതിരെയുള്ള പൊതുനിലപാട് നവോത്ഥാന കാലം തൊട്ടേ ആരംഭിച്ചത്; പുരുഷ മേധാവിത്വം ഇല്ലാതായിട്ടില്ല; ലിംഗനീതി ശരിയായ രീതിയിൽ അംഗീകരിക്കപ്പെടുന്നതിനുള്ള സമീപനമാണ് സ്വീകരിക്കേണ്ടത്; ഹരിത വിഷയം സഭയിൽ ഉയർത്തി മുസ്ലിംലീഗിനെ കുത്തി മുഖ്യമന്ത്രി - MarunadanMalayalee.com\nOctober 04, 202111:31 AM IST Permalink\nതിരുവനന്തപുരം: ഹരിത വിഷയം സഭയിൽ ഉന്നയിച്ച് ഭരണപക്ഷം പ്രതിപക്ഷത്തിനെതിരെ. സ്ത്രീകളുടെ നീതിക്ക് വേണ്ടിയും ആത്മാഭിമാനക്ഷതത്തിനെതിരേയും പ്രതികരിച്ചതിന്റെ പേരിൽ ഒരു പ്രമുഖ രാഷ്ട്രീയ പാർട്ടിയുടെ നേതൃത്വം ആ പാർട്ടിയിൽപെട്ട വനിതാ പ്രവർത്തകർക്കെതിരെ നടപടി സ്വീകരിക്കുകയും അവഹേളിക്കുകയും ചെയ്ത സംഭവത്തോടെ സമൂഹത്തിൽ ഉണ്ടായ തെറ്റായ പൊതുബോധം മാറ്റിയെടുക്കാൻ പ്രചരണം സംഘടിപ്പിക്കാൻ സർക്കാർ തയ്യാറാകുമോയെന്നായിരുന്നു ഭരണപക്ഷ എംഎൽഎയുടെ ചോദ്യം.\nചോദ്യത്തിൽ മറുപടിയായി സ്ത്രീവിരുദ്ധ പ്രവർത്തനങ്ങളിൽ നിന്നും രാഷ്ട്രീയ പാർട്ടികൾ മാറി നിൽക്കണമെന്ന് മുഖ്യമന്ത്രി പറഞ്ഞു. സ്ത്രീകൾക്ക് അന്തസോടെ ജീവിക്കാനുള്ള പദ്ധതികൾ സർക്കാർ നടത്തുന്നുവെന്നും സ്ത്രീകളെ ഉന്നത പദവിയിലേക്ക് ഉയർത്തികൊണ്ടുവരാൻ എല്ലാവരും ശ്രമിക്കണം, ഏതെങ്കിലും ആളുകൾക്ക് എന്തെങ്കിലും അപഭ്രംശം വന്നിട്ടുണ്ടെങ്കിൽ തിരുത്തുന്ന സമീപനം തിരുത്തണം. സ്ത്രീ സുരക്ഷയുടെ കാര്യത്തിൽ ശക്തമായി തന്നെ സർക്കാർ മുന്നോട്ട് പോകുമെന്നും മുഖ്യമന്ത്രി പറഞ്ഞു.\nമുഖ്യമന്ത്രിയുടെ മറുപടി ഇങ്ങനെയായിരുന്നു: സംസ്ഥാനം സ്ത്രീകളെ അടിച്ചമർത്തുന്നതിനെതിരെയുള്ള പൊതുനിലപാട് നവോത്ഥാന കാലം തൊട്ടേ ആരംഭിച്ചതാണ്. അടുക്കളയിൽ കഴിഞ്ഞിരുന്ന സ്ത്രകൾ അരങ്ങിലേക്ക് വരികയെന്ന സന്ദേശത്തോടെയുള്ള നാടകങ്ങളും മറ്റും അക്കാലത്ത് അവതരിപ്പിക്കപ്പെട്ടത്. ഇക്കാര്യത്തിൽ മറ്റുസംസ്ഥാനങ്ങളേക്കാൾ കേരളം മുന്നിലാണ്. അഭിമാനിക്കാനുതകുന്ന കുറേ കാര്യങ്ങൾ ഉണ്ട്. എന്നാൽ സ്ത്രീകൾക്കെതിരെയുള്ള നീക്കങ്ങൾ, പുരുഷമേധാവിത്വ സമീപനങ്ങൾ സമൂഹത്തിൽ ഇപ്പോഴും ഇല്ലാതായിട്ടില്ല. അംശങ്ങൾ ബാക്കി നിൽക്കെയാണ്. കക്ഷിവ്യത്യാസം അന്യേ അപലപിക്കുന്ന സംഭവങ്ങളും ഉണ്ടായിട്ടുണ്ട്.\nസ്ത്രീകളെ ഉയർത്തികൊണ്ടുവരാൻ പഴയകാലത്ത് നമ്മൾ സ്വീകരിച്ച പൊതുസമീപനത്തിനത്തിന്റെ തുടർച്ച ഉണ്ടാവുകയെന്ന പ്രധാനമാണ്. അതിൽ നിന്നും വ്യത്യസ്തമായ നിലയുണ്ടാവുമ്പോൾ അതിനെ വിമർശനാത്മകമായി കാണണം. ഇവിടെ സ്ത്രീകളെ ഉയർത്തികൊണ്ടുവരുന്നതിനുള്ള ലിംഗനീതി ശരിയായ രീതിയിൽ അംഗീകരിക്കപ്പെടുന്നതിനുള്ള സമീപനമാണ് സ്വീകരിക്കേണ്ടത്. ഇത് സർക്കാർ മാത്രം ചെയ്യേണ്ടതല്ല. നമ്മുടെ സംസ്ഥാനത്ത് വിവിധ രാഷ്ട്രീയപാർട്ടികൾ, സംഘടനകളും പ്രസ്ഥാനങ്ങളും കൂട്ടായ്മകളും ഒരേ മനസോടെ പ്രവർത്തിക്കണം.\nഏതെങ്കിലും ആളുകൾക്ക് എന്തെങ്കിലും അപഭ്രംശം വന്നിട്ടുണ്ടെങ്കിൽ തിരുത്തുന്ന സമീപനം തിരുത്തണം. സ്ത്രീ സുരക്ഷയുടെ കാര്യത്തിൽ ശക്തമായി തന്നെ സർക്കാർ മുന്നോട്ട് പോകും. അതേസമയം പ്ലസ് വൺ സീറ്റുകൾ കൂടുതലായി അനുവദിക്കുന്നത് സംബന്ധിച്ച് പ്രതിപക്ഷം അടിയന്തര പ്രമേയത്തിന് നോട്ടീസ് നൽകി. ഈ സഭാ സമ്മേളനകാലയളവിലെ ആദ്യ അടിയന്തരപ്രമേയ നോട്ടീസ് ആണിത്. പ്ലസ് വൺ സീറ്റുകൾ കുറവാണെന്നും അധിക സീറ്റുകൾ അനുവദിക്കണമെന്നും സമ്മേളനം ഈ വിഷയം ചർച്ചചെയ്യണമെന്നും ആവശ്യപ്പെട്ടാണ് പ്രതിപക്ഷം അടിയന്തരപ്രമേയത്തിന് നോട്ടീസ് നൽകിയത്. വിദ്യാർത്ഥികൾ നേരിടുന്ന പ്രശ്നം ചർച്ചചെയ്യണമെന്ന് ഷാഫി പറമ്പിൽ നൽകിയ നോട്ടീസിൽ ആവശ്യപ്പെടുന്നു.\nഎന്നാൽ അധിക ബാച്ചുകൾ അനുവദിക്കാൻ കഴിയില്ലെന്ന് പൊതു വിദ്യാഭ്യാസ മന്ത്രി വി.ശിവൻകുട്ടി സഭയിൽ വ്യക്തമാക്കി. സംസ്ഥാനത്തെ ഏകജാലക സംവിധാനം വഴി 2,71,736 സീറ്റുകളിലേക്ക് 4,69,219 അപേക്ഷകളാണ് ലഭിച്ചിട്ടുള്ളത്. ഇതിൽ സ്പോർട്ട്സ് ക്വാട്ട അടക്കമുള്ള സീറ്റുകളിൽ ഒഴിവ് വരുന്ന സീറ്റുകൾ ജനറലിലേക്ക് മാറ്റുന്നതിലൂടെ 1,92,959 സീറ്റുകൾ പുതുതായി ലഭ്യമാക്കുമെന്നാണ് വിദ്യാഭ്യാസ മന്ത്രി സഭയെ അറിയിച്ചു.\nനിയമനിർമ്മാണത്തിനായിമാത്രമാണ് ഈ നിയമസഭാ സമ്മേളനത്തിന്റെ അജണ്ട. നാല്പത്തഞ്ചോളം ഓർഡിനൻസുകൾ നിയമമാക്കുന്നതിനാവും മുൻഗണന. മോൻസൺ മാവുങ്കലിന്റെ തട്ടിപ്പ് അടക്കമുള്ള വിഷയങ്ങൾ സമ്മേളനത്തിന്റെ തുടക്കത്തിൽ സഭയിൽ ഉയരുമെന്നാണ് കരുതുന്നത്.\nകുട്ടി വനിതകളുടെ ചുണ കണ്ട് അന്ധാളിച്ച് ലീഗ് നേതൃത്വം


Amazon Prime Series Breathe: Into The Shadows Review | ബ്രീത്ത്: ഇൻടു ദ ഷാഡോസ് റിവ്യൂ: ക്ഷമ പരീക്ഷിക്കും അഭിഷേക് ബച്ചന്റെ ഈ തിരിച്ചു വരവ് - Malayalam Filmibeat\n| Updated: Sunday, July 12, 2020, 12:39 [IST]\nഒടിടിയിൽ ഒറിജിനൽ ഇന്ത്യൻ കണ്ടന്റ് റിലീസ് തുടങ്ങിയിട്ട് കുറച്ചു കാലമേ ആയിട്ടുള്ളു. വ്യത്യസ്തതയാർന്ന കഥയും അവതരണ ശൈലിയും പിന്നെ സെൻസർഷിപ്പ് ഇല്ലായ്മയും ഒടിടി റിലീസുകൾക് പെട്ടന്ന് ജനപ്രിയമാർജിക്കാൻ കഴിഞ്ഞു. 2020ആയപ്പോൾ കൊറോണ മഹാമാരി ഇത്തരം പ്ലാറ്റുഫോമുകൾക് ഒന്നുകൂടെ വളരാൻ നല്ലൊരവസരം ഉണ്ടാക്കുകയും ചെയ്തു.\n2018ൽ റിലീസ് ചെയ്ത ആമസോൺ പ്രൈമിന്റെ ബ്രീത്ത് രണ്ടാമത്തെ ആമസോൺ ഇന്ത്യൻ കോൺടെന്റ് ആയിരുന്നു. അവതരണ രീതികൊണ്ടും കഥാപാത്ര സൃഷ്ട്ടി കൊണ്ടും വളരെ മികച്ചു നിന്നിരുന്നു. മാധവൻ, അമിത് സാധ് തുടങ്ങിയവർ വേഷമിട്ട സീരീസ് ജനപ്രിയമായിരുന്നു. ഇപ്പോൾ ബ്രീത്തിന്റെ അടുത്ത സീസൺ റിലീസ് ചെയ്തിരിക്കുകയാണ് ആമസോൺ പ്രൈം.\nഡൽഹിയിലെ അറിയപ്പെടുന്ന മനഃശാസ്ത്ര വിദഗ്ധനാണ് അവിനാശ് സബർവാൾ(അഭിഷേക് ബച്ചൻ). ഭാര്യ അഭയും (നിത്യാമേനോൻ) ആറു വയസ്സുള്ള മകൾ സിയയും അടങ്ങുന്ന കൊച്ചു കുടുംബമാണ് അവിനാഷിന്റെത്. ഒരു നാൾ സിയയെ കാണാതാവുന്ന. മാസങ്ങൾക്ക് ശേഷം തട്ടികൊണ്ടുപോയ ആൾ അവിനാഷിനെയും അഭയെയും ബന്ധപ്പെടുന്നു. താൻ പറയുന്ന ആൾക്കാരെ കൊല്ലാൻ ആവശ്യപ്പെടുന്നു. തന്റെ മകളെ തിരിച്ചു കിട്ടാൻ അവിനാഷിന്റെയും ഭാര്യയുടെയും ശ്രമമാണ് ബ്രീത്ത്: ഇൻടു ദ ഷാഡോസ് പറയുന്നത്.\nഅതെ സമയം മുംബൈയിൽ നിന്നും സ്ഥലം മാറിവരുന്ന ക്രൈം ബ്രാഞ്ച് ഓഫീസർ കബീർ സാവന്ത്(അമിത് സാധ്) നഗരത്തിൽ നടക്കുന്ന കൊലപാതകങ്ങളെ കുറിച് അവിനാശ്‌മായി ചേർന്ന് അന്വേഷിക്കുകയും ചെയ്യുന്നു. കബീർ സാവന്തിന്റെ പഴയ കാല പശ്ചാത്തലവും അപകടവും എല്ലാം കൂടെ പറയുന്നുണ്ട് സീരീസ്.\nസീരീസ് സംവിധാനം ചെയ്തിരിക്കുന്നത് മായങ്ക് ശർമയാണ്. സംവിധായകനോപ്പം അർഷാദ് സയ്ദ്, ഭവാനി അയ്യർ, വിക്രം ടുലി എന്നിവർ ചേർന്നാണ് തിരക്കഥ രചിച്ചിരിക്കുന്നത്. പഴയ സീസനിന്റെ തുടർച്ചയായിട്ടല്ല പുതിയ സീസൺ ഇറക്കിയിരിക്കുന്നത്. അൻപതു മിനിട്ടോളമുള്ള 12 എപ്പിസോഡുകളാണ് സീരിസിൽ ഉള്ളത്.\nഅഭിഷേക് ബച്ചൻ, നിത്യ മേനോൻ, അമിത് സാധ് തുടങ്ങിയവർക്ക് പുറമെ സൈയെമി ഖേർ, ഇവാന കൗർ, പ്ലബിത ബോർതാക്കൂർ, രേഷം ശ്രീവർധൻ, ഋഷികേശ് ജോഷി, ശ്രീകാന്ത് വർമ തുടങ്ങിയവർ അഭിനയിക്കുന്നു. അഭിഷേക് ബച്ചൻ സ്ഥിരം നിലവാരത്തോട് അടുക്കാതിരുന്നപ്പോൾ നിത്യ മേനോൻ മികച്ചതും അമിത് സാധ് വളരെ മികച്ചതുമായ അഭിനയം കാഴ്ചവച്ചു. ഋഷികേശ് ജോഷി-ശ്രീകാന്ത് വർമ കൂട്ടുകെട്ട് വളരെ മികച്ചതായിരുന്നു. ചോക്ഡീന് ശേഷം സൈയെമി ഖേറിന്റെ പുതിയ സിനിമയാണിത്.\nമാധവൻ അഭിനയിച്ച ആദ്യ സീരീസുമായി കഥാതന്തുവിൽ ചെറിയ സാമ്യത നിലനിർത്തിയിട്ടുണ്ട്. പഴയ ഒന്നുരണ്ടു കഥാപാത്രങ്ങൾ ഈ സീസണിലും ഉണ്ട് എന്നതാണ് ആദ്യ സീസണുമായുള്ള പുതിയ സീസണിന്റെ ബന്ധം. ഒരു നീണ്ട ഇടവേളയ്ക്ക് ശേഷം അഭിഷേക് ബച്ചൻ തിരിച്ചു വരവിനു ശ്രമിച്ചു എന്നത് ശരിയാണെങ്കിലും അത് വിചാരിച്ചപോലെ വിജയമായില്ല എന്നു വേണം പറയാൻ. ഒരുപക്ഷെ അഭിഷേക് ബച്ചനെ കാസ്റ് ചെയ്തതിൽ സംവിധായകന് വലിയൊരു പിഴവ് പറ്റി എന്നു വേണം കരുതാൻ.\n12എപ്പിസോഡുള്ള സീരീസ് പ്രേക്ഷകരെ മടുപ്പിക്കുണ്ട് പലപ്പോഴും. ചിലയിടങ്ങളില് ത്രില്ലിംഗ് സ്വഭാവം മാറ്റി നിർത്തിയാൽ തിരക്കഥ വളരെ പിന്നിലാണെന്ന് തന്നെ പറയണം. ത്രില്ലറായി തുടങ്ങുന്ന കഥ ഒന്ന് രണ്ടു സീസൺ കഴിയുമ്പോഴേക്കും കാഴ്ചക്കാരന് ക്ലൈമാക്സ് എന്താണെന്നു സങ്കൽപ്പിക്കാൻ പാകത്തിലാണ് മുന്നോട്ടു പോകുന്നത്.\nസേക്രഡ് ഗെയിംസ്, അസുർ തുടങ്ങിയ സീരീസുകൾക്ക് ശേഷം ഇന്ത്യൻ മിത്തോളജിയെ ഉപയോഗപ്പെടുത്തിയ മറ്റൊരു സീരീസ് എന്നു വേണം ബ്രീത്ത്: ഇൻടു ദ ഷാഡോവാസിനെ കാണാൻ. പക്ഷെ വേണ്ടരീതിയിൽ ഉപയോഗപ്പെടുത്തുന്നതിൽ അണിയറപ്രവർത്തകർക്ക് കഴിഞ്ഞില്ല എന്നത് മറ്റൊരു സത്യം. പശ്ചാത്തല സംഗീതവും എഡിറ്റിംഗും ഛായാഗ്രഹണവും ശരാശരി അനുഭവം മാത്രമായി ഒതുങ്ങി.\nഇത് അഭിഷേക് ബച്ചന്റെ സമയം കൊല്ലും അവതാരം